ועדת החוקה, חוק ומשפט, כנסת 23, פרוטוקול מספר 16, 2020-06-16 11:30

יעקב אשר: צהריים טובים לכולם, אני פותח בזאת ישיבה בוועדת החוקה, על הצעת חוק להארכת תוקפן של תקנות שעת חירום (נגיף הקורונה החדש – אכיפה).

יעקב אשר: אני רוצה לומר כמה מילים ברשותכם.

יעקב אשר: אני מתנצל על השעות ועל הדברים, אבל כולם יודעים מה אנחנו עברנו גם אתמול בלילה בבליץ של חקיקה כזו או אחרת, שעשינו בה גם דברים טובים, והרבה דברים טובים.

יעקב אשר: מה שנמצא כרגע לפתחנו זה בעצם התקש"חים למיניהם שקשורים לאכיפה, שהתקש"חים האלה נוצרו תוך כדי פרוץ המגיפה, ותקש"חים מטבעם נוצרים בממשלה, בדיונים של הממשלה.

יעקב אשר: ולא בכדי המחוקק קבע שמעבר לשלושה חודשים אי-אפשר להאריך אותם אלא אם זה מגיע לחקיקה וזה מגיע לכאן לכנסת.

יעקב אשר: אז אם היינו היום במצב שאין שום חשש על שום גל שני או שום דבר, אז הדבר הטבעי והיחיד שהיינו עושים, ומביאים את זה לדיון כאן בוועדה, לוקחים את החודש, חודש וחצי, לדיון מעמיק, כדי לבנות את המסגרת הזאת, גם אם יהיה גל שני – מתישהו יהיה, ואני מקווה מאוד שלא יהיה – וגם אני חושב עדיין, כמו שאמרתי גם לגבי הנושא של העצירים, שאישרנו אתמול, אני חושב שכדאי, ואמרתי גם למשרד המשפטים, זה הכיוון שלי גם, לנסות להכין את התקנות הללו בצורה של חוק, שיכולות להיות מתאימות למגפות.

יעקב אשר: קשה להכליל מגפה עם מלחמה, או טילים ומגפה אלה שני דברים שונים.

יעקב אשר: אבל יש הגדרה של מחלות/ מגפות/ וירוס, ויש מלחמה או רעידות אדמה, שזה כבר סיפור אחר לגמרי.

יעקב אשר: לצערנו הרב, אנחנו בדרך כלל עושים את התקנות אחרי שאנחנו חווים את האסון או הכמעט אסון, וברוך השם שבישראל האסון היה יחסית מזערי, למרות שמדובר עדיין, לא נשכח, ב-300 אנשים שקיפחו את חייהם וכל אדם הוא עולם ומלואו, לכל אדם יש משפחה, נכדים, נינים, אחים והורים.

אבל אני חושב: אני מקווה שנצליח להתמודד עם ההתפשטות הזאת, שתיעצר לנו בימים הקרובים.

אבל אני חושב: אבל בכל מקרה, החובה שלנו כוועדת החוקה והחובה שלנו כמחוקקים זה להכין פלטפורמה חוקית לתקנות שעת חירום, שקשורות למחלות, מגפות וכו', כשאנחנו בחוק המלא, מיקי, בחוק המלא שנדון בו בחודש וחצי הקרובים, אנחנו גם נשאיר במקומות מסוימים תקנות לאותו שר, בדרך כלל זה יהיה שר הבריאות לצורך העניין הזה, שר הבריאות ואולי שר המשפטים, שיוכלו להתקין תקנות באישור הוועדה.

אבל אני חושב: ואז בעצם נגיד שעכשיו נגמר הקורונה ומגיעה שפעת ספרדית.

אבל אני חושב: ועוד פעם הממשלה נכנסת ללחץ.

אבל אני חושב: יש לה כבר במדף סט של דברים שאנחנו כבר עברנו עליו, שאנחנו כבר ליבנו אותו, שאנחנו כבר בחנו אותו.

אבל אני חושב: וכדי להתאים אותו, כי קורונה זה בידוד ושפעת זה לא בידוד, או כל ההטבות הללו, יכולות להיעשות בתקנות כשהתקנות יגיעו לוועדה בצורה כזו או אחרת.

אבל אני חושב: זאת המטרה שלנו.

אבל אני חושב: ובימים כתיקונם, אם לא היינו חוששים שאולי אנחנו עדיין, כי אנחנו רואים שעדיין במדינת ישראל נדבקים כל יום בין 100 ל-200 איש, בפיזורים כאלה ואחרים.

אבל אני חושב: לכן יש לנו עוד חובה היום, כשהחובה שלנו היום היא גם – אני לא יודע אם לקרוא לזה, יש מונח משפטי, אם להאריך את התקש"ח או לחוקק את התקש"ח לתקופת זמן קצרה, עד שאנחנו נגמור את החוק הגדול, כדי לתת עדיין את האפשרות לגורמי האכיפה לאכוף דברים שאנחנו רוצים שיאכפו אותם ורוצים שיקרו.

אבל אני חושב: הרי אין ספק שלא נוכל לעבור על החוק בצורה המלאה, כמו שנעשה בחודש וחצי הקרובים.

אבל אני חושב: ננסה לתקן כמה דברים על הדרך, אבל אני אומר עוד פעם גם לחברי הוועדה: בראייה שלי, כי אני לא יודע אם אתם יודעים או לא יודעים, היה אתמול לחץ כבד שנעשה ישיבה בלילה ונעביר את התקנות בלילה, ואנחנו לא הסכמנו.

מיקי לוי: כל הכבוד שלא נשברת.

מיקי לוי: מה קרה?

יעקב אשר: אם זה היה בשעה סבירה יותר, הייתי עושה את זה.

קארין אלהרר: אני מבקשת הצעה לסדר.

מיקי לוי: לא יכולת לעשות את זה במקביל, כי אני הייתי עסוק במליאה בכל הנאומים שלי.

אוסאמה סעדי: לא רק אתה, מיקי.

מיקי לוי: כן, ושאר החברים.

יעקב אשר: מיקי, תרשה לי להחמיא לעצמנו, גם לצוות המשפטי, שאני את חוות דעתו שמעתי גם אתמול.

יעקב אשר: גם אני עצמי לא אהבתי את כל הדבר הזה.

מיקי לוי: מצוין, כל הכבוד.

יעקב אשר: ובלי קשר אם יכולנו להביא אותך או לא יכולנו להביא אותך, אתה יודע, יש סעיף 98, 99, 101 – סתם אני זורק.

יעקב אשר: לא רציתי.

יעקב אשר: הרגשתי לא נוח שדבר כזה - - -

מיקי לוי: כל הכבוד.

יעקב אשר: תראה, יש דברים שקורים גם באישון לילה.

יעקב אשר: אם נגיד חוק, עברה הסתייגות אחת, הצליחה האופוזיציה לגנוב על הדרך, ויורדים לוועדה לתקן, אז זה חלק מהמשחק הפרלמנטרי, זה יכול לקרות גם באישון לילה.

יעקב אשר: יש גם דברים נוספים שאתה יכול לעשות באישון לילה תוך כדי הצבעות.

יעקב אשר: אבל לשבת ולדון את הכמה שעות שאנחנו כן צריכים היום, אנחנו צריכים היום כמה שעות, לצורך כל החוק אנחנו נצטרך לפחות 45 יום, אבל את הכמה שעות האלה – לא הייתי מוכן לעשות את זה וזאת הייתה העמדה שלי.

יעקב אשר: הכוונה שלי, ואני רותם אתכם לצורך העניין הזה גם כן, כמובן בהסכמה, זה יהיה מבחינתי הדבר הכי חשוב, אני חושב שגם זה אפשרי, לדון בזה עכשיו, לסיים את זה היום, אחרי שנדון בכל הדברים ונראה מה אנחנו יכולים לעשות תוך כדי תנועה בשלב הזה.

יעקב אשר: וכבר בימים הקרובים נתחיל לקבוע דיונים קבועים בנוגע לחוק.

יואב סגלוביץ': יש עוד תקש"חים בדרך.

יעקב אשר: רגע, יש לנו עוד תקש"חים.

קארין אלהרר: אני מבקשת הצעה לסדר.

יעקב אשר: בוודאי, קארין.

יעקב אשר: בוודאי.

יעקב אשר: לא חשבתי אחרת.

יואב סגלוביץ': הצעה לסדר גם.

יעקב אשר: וזה נכון מה שאתה אומר, יואב ידידי, שיש לנו עוד תקש"חים.

יעקב אשר: יש לנו אחד שכבר נמצא, העצורים שאנחנו צריכים לדון בו.

יעקב אשר: יגיעו עוד כמה בדרך, חלקם יוכלו גם בצורה כזו או אחרת – תראה, יהיו הרבה מונחים והרבה דברים שאנחנו נלמד פה תוך כדי תנועה, שיעזרו לנו כל תקש"ח בזה שלו.

יואב סגלוביץ': יש לי הצעה שלא תוכל לסרב לה - - -

קארין אלהרר: מיקי.

יעקב אשר: גם את תכווני, קארין.

יעקב אשר: גם מרחוק אפשר לכוון.

קארין אלהרר: אני מכוונת תמיד.

יעקב אשר: ומכאן והלאה ניכנס באמת לדיון מקצועי, אמיתי ומהיר מבחינתי, כי אני כן שואף, ואני אומר לכם: שורה תחתונה מבחינתי, אני לא רוצה להשאיר כאוס כזה, ששוטר לא יכול - - -

יואב סגלוביץ': תיכף נדבר על הכאוס.

מיקי לוי: תיכף נדבר על זה.

יעקב אשר: רגע.

יעקב אשר: אני אומר לכם את הצהרת כוונותיי.

יעקב אשר: אני רוצה להעביר את זה היום, ואנחנו בעזרת השם גם נעביר את זה היום.

יעקב אשר: ואני כמובן מעדיף שזה יהיה בכוחות משותפים.

יעקב אשר: אגב, גם נעשתה עבודה מקדמית של הצוותים שלנו ומשרד המשפטים, להוריד כמה שיותר דברים שאפשר תוך כדי תנועה, זאת אומרת דברים שלא צריך או להגדיר אותם יותר נכון או להגביל אותם.

יעקב אשר: גם ניכנס אנחנו לכמה נושאים שהם כואבים לנו ובוערים לנו.

יעקב אשר: יואב סגלוביץ', הצעה לסדר.

קארין אלהרר: רגע, מה איתי?

יעקב אשר: יואב ביקש קודם, קארין.

יעקב אשר: יואב, בבקשה.

יעקב אשר: לאחר יואב תהיה קארין; ולאחר מכן, בשביל הגיוון, ניתן לאוסאמה; ויסיים מיקי לוי.

יעקב אשר: תכוון קודם, שאתה יוצא ידי חובת הנאומים.

יואב סגלוביץ': אני אצא ידי חובת קונקרטיזציה של הדברים שקורים פה.

יעקב אשר: זה מסובך לי.

יואב סגלוביץ': אני אדייק את הדברים שאני אומר.

יואב סגלוביץ': יעקב, אתה אומר שאנחנו מוגבלים בחובת הצגת הדברים, נראה לי שלממשלה לא מזיז בדרך שבה היא מעבירה חוקים, לא בסדר, לא בהיגיון ולא בחשיבות שלהם.

מיקי לוי: ולא בנוכחות.

יואב סגלוביץ': עכשיו, אני אתן את הדוגמה הכי פשוטה, תסתכל על הקהל הקדוש שנמצא פה עכשיו, במירכאות.

יואב סגלוביץ': מי נמצא פה?

יואב סגלוביץ': חברי האופוזיציה.

יעקב אשר: ציינתי את זה בהתחלה בעדינות.

יעקב אשר: בעדינותי כי רבה.

יואב סגלוביץ': אתה אמרת את זה בעדינותך כי רבה, ואני אומר לך: ממשלה שרוצה להעביר חוק, יכולה לעמוד ולהגן עליו, יעמדו פה אנשיה, לא רק בעלי המקצוע ממשרד המשפטים.

יואב סגלוביץ': הדבר הזה מלווה אותנו מתחילת הדרך פה בדיונים בוועדה.

יואב סגלוביץ': ואני אומר לך, אדוני:

יואב סגלוביץ': בלי כל קשר למה שקורה מתחת לפני השטח, אתה צריך להעביר את המסר של הדבר הזה.

יואב סגלוביץ': זה לא עסק של אופוזיציה ולא עסק של קואליציה, נוגעים פה בחוקים האלה בזכויות הבסיסיות ביותר, ולא נמצאים פה לא אנשים מאף אחד, חוץ מאדוני, כיושב-ראש הוועדה.

יואב סגלוביץ': זכויות לא חשובות לאנשים במפלגות אחרות?

יואב סגלוביץ': אז אני אומר את זה קודם כול כפתיח לסיפור, גם אם הוא ארוך.

יעקב אשר: וגם אם הוא כואב.

יואב סגלוביץ': והדבר השני שאני רוצה להגיד זה על העניין עצמו.

יואב סגלוביץ': אני לא נבהל כל כך מהר.

יואב סגלוביץ': מדובר פה כל הזמן על מגפה ועל נגיפים.

יואב סגלוביץ': אני רוצה לדבר על מגפה אחרת: יש מגפת התקש"ח.

יואב סגלוביץ': ומי שאמור לטפל במגפה הזו זה רופאים לבריאות הציבור שקוראים להם חברי כנסת, זה אנחנו.

יואב סגלוביץ': והדרך לטפל במגפה של התקש"ח היא דרך שכל ישר, זמן להתלבטות.

יואב סגלוביץ': שכל ישר אין פה, זמן אין פה.

יעקב אשר: איפה פה?

יואב סגלוביץ': פה בבית הזה.

יואב סגלוביץ': כי אם אתה רוצה להעביר את זה היום - - -

יעקב אשר: למעט השולחן הזה.

יואב סגלוביץ': לא, השולחן הזה הוא שולחן של קבלני ביצוע של דברים רעים.

יואב סגלוביץ': והדבר הזה הוא חוק רע.

יואב סגלוביץ': ואני אגיד רק שתי מילים בהקדמה: החוק הזה הוא קודם כול מתחיל ב-45 יום.

יואב סגלוביץ': מה קרה?

יואב סגלוביץ': הדבר הנוסף שהחוק הזה עושה, ואני אגע רק בסעיף אחד.

יואב סגלוביץ': ואם אדוני אומר לי שהוא מוריד אותו עכשיו, ואני אוריד עוד שני סעיפים, אפשר להגיע להבנות.

יואב סגלוביץ': אבל לא יהיה מצב, לא יהיה מצב, אני מפנה את אדוני כבר עכשיו, בסעיף 8 - - -

יעקב אשר: לא לנהל איתי משא ומתן כבר עכשיו.

יעקב אשר: בואו נלמד את הדברים.

מיקי לוי: לא, הוא מפנה לתשומת ליבך.

יעקב אשר: לא, אל תאתגרו את עצמכם ואל תאתגרו אותי, כדי שנוכל באמת לראות את הדברים.

יעקב אשר: אני לא יודע על מה אתם מדברים.

להשלים. אמרתי: ואני אתן לך את הפגיעה האחת המשמעותית והראשונה.

להשלים. אמרתי: הוא כתוב היום כך בסעיף 8(א)(3) – אני קורא חלק מהסעיף – "שוטר או מפקח שהוא עובד מדינה כאמור בתקנה 7(א)(2) רשאי להיכנס למקום המשמש למגורים גם שלא על פי צו של בית משפט, לשם פיקוח והטלת קנס מינהלי" וגו'.

להשלים. אמרתי: עכשיו, תראה, שמעתי את הציוצים של שר המשפטים, של ראש הממשלה החליפי ושר הביטחון: לא יקום ולא יהיה.

להשלים. אמרתי: אתה היום הולך לאשר כניסה של שוטר.

להשלים. אמרתי: אני הייתי במשטרה הרבה מאוד שנים.

להשלים. אמרתי: זה מעולם לא היה החלום שלי.

יואב סגלוביץ': אני שם סימן שאלה על ראשו של שר המשפטים, ועל ראשו של כל מי שמדבר בשבחן של זכויות אזרחיות וזכויות הפרט.

יואב סגלוביץ': זה מגיע לפה ככה כלאחר יד.

יואב סגלוביץ': אחרי לילה שלם של דיונים שכולם פה עייפים, לטפל בדבר שהוא מנשמת אפו הכי בסיסי, להיכנס לחצרו – למה?

יואב סגלוביץ': כי יש מגפת הקורונה.

יעקב אשר: חד משמעית.

עכשיו, אני אומר: עכשיו, יש פה סעיף של התקהלויות.

עכשיו, אני אומר: אני פונה לחברי משרד המשפטים: אפילו אין פה החרגה שאומרת מהי אותה התקהלות.

עכשיו, אני אומר: ואם זו הפגנה?

עכשיו, אני אומר: ואם זו הפגנה?

עכשיו, אני אומר: אז אני אקריא את הסעיף.

יעקב אשר: לא, רגע, יואב.

יואב סגלוביץ': אדוני, אתה נתת פתיח מאוד מחבק.

יואב סגלוביץ': אני רוצה להגיד לך משהו.

יעקב אשר: מחבק את מי?

יואב סגלוביץ': אתה מחבק אותנו כחברי הוועדה, אתה משבח אותנו על עבודתנו הנאמנה.

יואב סגלוביץ': ואני אגיד לך משפט אחד אחרון, בזה אני אסיים.

יעקב אשר: אוקיי.

יעקב אשר: רגע, יואב, אני אתן לך גם ארבע משפטים.

יעקב אשר: אבל אני לא רוצה להיכנס – זאת אומרת, לא אכפת לי שתקריא - - -

יואב סגלוביץ': אני לא מקריא, אני מסביר לך רק שני דברים.

יעקב אשר: אנחנו נגיע לזה.

יואב סגלוביץ': אבל אני לא רוצה להגיע לזה ככה.

יעקב אשר: מה זה ככה?

יואב סגלוביץ': אני אגיד לך מה זה ככה.

יעקב אשר: אני בא ככה.

יואב סגלוביץ': המצב הנפשי של יושב-ראש הוועדה הוא כזה שבואו נעביר את זה היום.

יעקב אשר: מה המצב?

יעקב אשר: המצב הנפשי שלי יציב מתמיד, יציב מתמיד.

יואב סגלוביץ': אוקיי.

יואב סגלוביץ': אז תן לי לחזק את יציבותך ולהקריא לך את סעיף 2.

יעקב אשר: יציב מתמיד.

יעקב אשר: ואני מבקש שלא ינסו את זה.

יואב סגלוביץ': "שוטר רשאי להורות על התפזרות של התקהלות" – על סמך מה?

יואב סגלוביץ': אני לא יודע מה כוונת המחוקק פה, אולי נשמע הסבר.

יעקב אשר: בדיוק.

יואב סגלוביץ': שתי הנקודות האלה פוגעות בזכויות הכי בסיסיות.

יעקב אשר: יואב, אתה תשמע אותי עוד היום במשך היום.

יעקב אשר: האמן לי.

יואב סגלוביץ': אבל, אדוני, אני אומר לך מה צריך לעשות עם הדבר הזה.

יואב סגלוביץ': להתקשר עכשיו, להגיד להם: קחו את הדבר הזה מפה.

יעקב אשר: לא, קחו – לא.

יעקב אשר: אני לא אעשה את זה.

יעקב אשר: זה הדבר הכי קל.

יעקב אשר: לא, אני אגיד לך, תקשיב עד הסוף.

יעקב אשר: אם אני אומר להם: קחו, אז קודם כול אני אהיה גם לא אחראי, ואתה יודע מה?

יעקב אשר: אני גם לא אמיץ, בגלל שאני רוצה להתמודד עם זה כאן.

יעקב אשר: שוב, במסגרת שני המשקלות ששמתי קודם: בריאות הציבור וחופש של הציבור.

יואב סגלוביץ': ונתונים, נתונים, נתונים, אדוני.

יעקב אשר: רגע.

יעקב אשר: ונתונים, עד כמה שאפשר.

יואב סגלוביץ': אין פה נתונים.

יואב סגלוביץ': דברי הסבר אין פה.

יעקב אשר: רגע.

יעקב אשר: בשביל זה הזמנו אנשים ואנחנו נשמע.

יעקב אשר: אני רק אומר דבר אחד, שכולנו יודעים: האויב של הטוב הוא הטוב ביותר.

יעקב אשר: ואנחנו נגיע גם לטוב ביותר, אבל לא כאויב, נגיע אליו גם במהלך הדיונים הרחבים יותר, כי אחרת בוא נקיים עכשיו את כל הדיון ונאשר את זה ונלך הלאה.

יואב סגלוביץ': אפשר לקבל צו כזה גם לאכיפה של מעצרי בית של אנשים שפגעו בנשותיהם ויש להם צו?

יואב סגלוביץ': גם שאני אוכל להיכנס חופשי?

יואב סגלוביץ': ועל פדופילים גם?

יואב סגלוביץ': בואו נלך עד הסוף, בואו נלך כמו שצריך, בואו נעשה משטרה טובה.

יעקב אשר: זו הצעת חוק אחרת, שאני אדון בה בחפץ לב.

יואב סגלוביץ': יעקב, זה טירוף הדעת.

יואב סגלוביץ': זה מה שזה.

יואב סגלוביץ': ייאוש?

יואב סגלוביץ': מה שאתה מזהה זה ייאוש?

יעקב אשר: כן.

יעקב אשר: שלא נוכל לתקן.

יואב סגלוביץ': עוד פעם נכשלתי.

יעקב אשר: שלא נוכל לתקן.

יואב סגלוביץ': עוד פעם נכשלתי.

יעקב אשר: אז נכשלת, תתקן את זה תוך כדי תנועה.

יואב סגלוביץ': להיפך, אני רוצה להרחיב את זה גם למעצרי בית, לנשים, לפדופילים, לסוחרי סמים.

יעקב אשר: כדי לעבור מייאוש לשמחה, אני עובר ישר לקארין, הצעה לסדר.

קארין אלהרר: אדוני היושב-ראש, קודם כול אני רוצה להצטרף לדברים הנכוחים של יואב.

קארין אלהרר: תשמע, יש פה איזה אירוע שהוא קצת מטורלל.

קארין אלהרר: אמרו לנו: ממשלת חירום קורונה.

קארין אלהרר: ממשלת חירום קורונה מתעסקת קודם כול בקורונה.

קארין אלהרר: עכשיו, התקנות האלה פקעו אתמול בלילה.

קארין אלהרר: כמה זמן ידעו שהם יפקעו?

קארין אלהרר: המון זמן.

קארין אלהרר: ובכל זאת, הדבר שבחרו לעסוק בו קודם, בסדר-היום של המליאה – מילא הגיעו לזה אתמול, פתאום נזכרו, שומו שמיים, זה נגמר.

קארין אלהרר: אבל סדר-היום של המליאה היה כזה שאי-אפשר היה בכלל לדון בזה קודם, כי קודם כול נורבגי, קודם כול הפוליטיקה.

קארין אלהרר: אחר כך הקורונה, כשיהיה זמן.

קארין אלהרר: עכשיו, זה כשלעצמו מראה על סדר-היום של הממשלה ושל הקואליציה.

קארין אלהרר: אני מאוד מצרה על כך שהיחידים שבאמת מתעסקים בעניין, אדוני היושב-ראש, זה נציגי מפלגת יש עתיד.

קארין אלהרר: אולי קצת מהאופוזיציה, אין אף אחד בחדר, וזו לא הפעם הראשונה.

יעקב אשר: הרשימה המשותפת נמצאת כאן.

קארין אלהרר: אה, והמשותפת – סליחה, אוסאמה ידידי.

קארין אלהרר: זה נכון, אוסאמה הוא חבר שמגיע כל הזמן.

קארין אלהרר: אני אומרת לך: זה פשוט מחריד בעיניי.

קארין אלהרר: וזה באמת לא עניין של קואליציה ואופוזיציה.

לא אומרת: אני בכל מקרה באופן עצמאי לא אתן יד להצבעה שתגדיר למנוע התקהלויות, להיכנס חצרות, לעשות מה שבראש שלנו.

לא אומרת: ולא, אני לא רואה איך יצליחו לשכנע אותי.

לא אומרת: אני אשב, אני אקשיב בקשב רב, אבל אני אומרת לך: אני לא מצליחה להבין את האירוע הזה.

אמרתי לך: התוצר שיוצא תחת ידינו, אולי אנחנו נהיה חתומים על ההצבעה, אבל הם גם צריכים להיות חלק מהעניין.

אמרתי לך: תיקח בחשבון שאם תיפול טעות תחת ידינו, זה יהיה אנחנו; אם זה יצליח, זה יהיה הממשלה.

אמרתי לך: וזה דבר שהוא לא יעלה על הדעת, בטח לא בתקופה כזו.

אמרתי לך: אני לא מקבלת את האירוע הזה.

אמרתי לך: אני מאוד שמחה שסירבת אתמול לדיון בלילה.

אמרתי לך: זה פשוט לא יעלה על הדעת.

אמרתי לך: ואני מאוד מקווה שהטיעונים שיישמעו יהיו טיעונים הגיוניים.

אמרתי לך: כרגע אני לא מוצאת באירוע שום היגיון.

אמרתי לך: אבל אני מצפה לטיעונים שלהם.

אמרתי לך: תודה.

יעקב אשר: תודה רבה.

יעקב אשר: אוסאמה סעדי, ולאחר מכן מיקי לוי.

אוסאמה סעדי: אדוני היושב-ראש, חברתי קארין אמרה שתמיד באים בדקה ה-90.

אוסאמה סעדי: אז הוא אומר מעולם הכדורגל: זה לא בדקה ה-90, זה אחרי שהסתיים המשחק.

אוסאמה סעדי: הסתיים המשחק.

אוסאמה סעדי: אתמול הסתיים המשחק.

אוסאמה סעדי: אם עכשיו יש אנשים שמפרים את הבידוד ומדביקים אנשים – האחריות על מי, אדוני היושב-ראש?

אוסאמה סעדי: עלינו?

אוסאמה סעדי: עליך כיושב-ראש, שאתה עושה מעל ומעבר?

אוסאמה סעדי: עלינו אופוזיציה, שאנחנו צריכים להתנגד לכל מה שמביאה הממשלה?

אוסאמה סעדי: זה על הממשלה.

אוסאמה סעדי: וזה היה ידוע, זה לא כאילו סוד כמוס, שפתאום זה צץ.

אוסאמה סעדי: הסתיימו התקנות האלה.

אוסאמה סעדי: ידעו את זה.

אוסאמה סעדי: מאז שחוקקו את זה, ידעו שהתאריך האחרון הוא 15 ביוני.

אוסאמה סעדי: אז מה קרה?

אוסאמה סעדי: יש דברים חשובים יותר כנראה לממשלה.

אוסאמה סעדי: ואתמול היה סדר-יום חבל על הזמן, נשארנו עד 06:00 לפנות בוקר.

אוסאמה סעדי: ובמה התעסקנו?

אוסאמה סעדי: בחוקי קורונה, אפילו זה עבר כאשר במליאה היו לא יותר משבעה אנשים.

מיקי לוי: 7 נגד 2.

אוסאמה סעדי: 7 נגד 2.

אוסאמה סעדי: בלי דיון.

אוסאמה סעדי: בכל זאת, אדוני היושב-ראש, אומרים שחברי הכנסת לא עובדים.

אוסאמה סעדי: אבל אתמול התחלנו ב-09:00 בבוקר וסיימנו למוחרת ב-06:00 בבוקר.

אוסאמה סעדי: לא מתלוננים, עובדים, ואנחנו מוכנים לעבוד.

אוסאמה סעדי: אבל כאשר מביאים חוקים קשים, הביאו את החוק למנוע, אדוני היושב-ראש, והזכרתי אותך אתמול, שאפילו לקחו את המיקרופונים מהיציע, ואני וחברי מיקי לוי יושבים ביציע למעלה, לא באולם.

אוסאמה סעדי: ואז היושב-ראש אומר: אתם יכולים לדבר מלמעלה, אדוני היושב-ראש.

אוסאמה סעדי: ואנחנו עולים למעלה – אין מיקרופונים אפילו.

אוסאמה סעדי: סגרו את הבאסטה.

אוסאמה סעדי: ואז הביאו את החוק, תראה איזה חוק, אדוני היושב-ראש:

אוסאמה סעדי: חוק למנוע - - -

אוסאמה סעדי: כן.

אוסאמה סעדי: אז, אדוני היושב-ראש, הביאו חוק שמונע ביקור של מבקרים ועורכי דין בבתי סוהר, למשך שנה.

אוסאמה סעדי: ואני הזכרתי אותך, אמרתי: חברי יעקב אשר, יו"ר ועדת החוקה, הגיש הצעה דחופה שביקשנו להצטרף אליה, למה מאשרים רק לשני מבקרים?

אוסאמה סעדי: מה עם נכדים, שחודשים לא רואים?

יעקב אשר: ילדים.

מיקי לוי: הגבלה של פגישת עורך דין-לקוח.

מיקי לוי: טירוף.

מיקי לוי: אי-אפשר לשים פיברגלס כזה?

מיקי לוי: ראיתי הרבה בתי מעצר בחיים שלי, אצלי עם טלפון היו מדברים.

מיקי לוי: איך נתתם יד לדבר הזה?

אוסאמה סעדי: ואז כשביקשנו להתנגד, אני וחברי מיקי לוי, כעסו עלינו החברים: מה אתם מדברים בשעה 05:30 לפנות בוקר?

אוסאמה סעדי: תנו להעביר את זה ככה.

אוסאמה סעדי: זו רמת הדיונים שאנחנו מקיימים פה בכנסת.

אוסאמה סעדי: וזה בצדק.

אוסאמה סעדי: חברות כנסת וחברי כנסת, חלקם לא החזיקו מעמד 20 שעות על הרגליים.

אוסאמה סעדי: ועכשיו מביאים לנו, אדוני היושב-ראש, את החוק הזה, שיש פה פגיעה קשה ביותר בזכויות אדם ובזכויות בסיסיות.

אוסאמה סעדי: ותראה, אני גם פונה למשרד המשפטים: למה בחוק הקורונה הגדול אתם לא מכניסים את מה שכתוב בהוראה הזמנית ל-45 יום?

אוסאמה סעדי: אני לא מבין.

אוסאמה סעדי: וציטט חברי יואב וגם קארין, למה פה מאפשרים פה כניסה לבתים בלי צו של בית משפט, כאשר בחוק הגדול, שעוד נריב עליו, כנראה בעקבות המון תלונות של הציבור.

אוסאמה סעדי: ואני מפנה אותך, אדוני היושב-ראש, לסעיף 26 לחוק הקורונה הגדול.

אוסאמה סעדי: גם מצטט מילה במילה את הסעיף הזה של 8(א)(3), אבל שם, תראה איזה פלא, בסעיף (3): להיכנס למקום, לרבות לכלי תחבורה שהוא נייח, ובלבד שלא ייכנס למקום המשמש למגורים אלא על פי צו של בית משפט.

אוסאמה סעדי: זה משרד המשפטים.

אוסאמה סעדי: אז אתם רוצים שנהיה אחראיים?

אוסאמה סעדי: בבקשה.

אוסאמה סעדי: אנחנו מרימים להנחתה, אדוני היושב-ראש ומשרד המשפטים והממשלה שלא נמצאת כאן.

אוסאמה סעדי: רק אנחנו חברי האופוזיציה פה.

אוסאמה סעדי: גם אם חברי לא היה יושב-ראש הוועדה, גם הוא אולי לא היה פה, ואז אנחנו היינו לבד פה בחדר.

יעקב אשר: למה סתם להגיד?

אוסאמה סעדי: אבל אתה יושב-ראש ואנחנו מכבדים אותך.

אוסאמה סעדי: אז בבקשה, שייקחו את מה שכתוב בסעיף 26, שיכניסו לכאן, ואז אנחנו מעבירים את זה.

אוסאמה סעדי: בבקשה, יאללה.

יעקב אשר: מה כתוב בסעיף 26?

אוסאמה סעדי: אותו דבר.

אוסאמה סעדי: להעתיק.

אוסאמה סעדי: זו הצעת חוק ממשלתית.

אוסאמה סעדי: מיקי גם יחזק את דבריי.

יעקב אשר: בבקשה, חבר הכנסת מיקי.

מיקי לוי: תודה רבה, אדוני היושב-ראש, בוקר טוב לך.

מיקי לוי: באמת עברנו לילה קשה.

מיקי לוי: ואני תוהה: יש מפלגה אחת שבשם הקורונה נכנסה לממשלה כדי לשאת את האלונקה.

מיקי לוי: ואין לה עניין בכלל בחוקי הקורונה, ראה זה פלא, כחול לבן – לא מעניין אותם.

מיקי לוי: למה הם באו?

מיקי לוי: הם באו לחוק הנורבגי-ישראלי, שמאפשר כניסה של ארבעה חברי כנסת לתגבור מפלגת כחול לבן.

מיקי לוי: אבל בקורונה, ליבת העשייה, שבשם זה הם נכנסו לממשלה, לא רואים אותם, התנדפו.

מיקי לוי: זה לא מעניין את מפלגת כחול לבן, שזה היה הטיקט של כניסה לממשלה.

מיקי לוי: עכשיו, את האלונקה כנראה נושאים אנשי האופוזיציה, איתך, כי אתה מוביל, ואנחנו מעריכים את העניין הזה.

כבר נאמר: עכשיו, יותר מכך, שוטר יבוא, ואני בצד של השוטר בדרך כלל, יראה התקהלות, יבקש לפזר אותה.

כבר נאמר: על בסיס מה?

כבר נאמר: על בסיס איזה יסוד?

כבר נאמר: מה הדבר הזה?

כבר נאמר: הרי גם כיום יש הקלות בהתקהלויות של האנשים.

כבר נאמר: זה אומר: פתחו אולמות אירועים ופתחו אפשרויות של מסעדות.

כבר נאמר: מי נותן לו בדיוק את קנה המידה של ההתקהלות, אתם יכולים להגיד לי?

כבר נאמר: מה הקנה מידה?

כבר נאמר: אין, זה הכול פרוץ, חברים.

כבר נאמר: זה פרוץ לחלוטין.

כבר נאמר: אדוני, יש לי באמת כבוד רב אליך, גם על איך שניהלת את הוועדה מתחילתה של הדרך.

כבר נאמר: ואני מתעלם מזה שלכחול לבן לא מעניין את הסבתא מה קורה ואיך קורה והם לא נמצאים כאן, מלבד חברי האופוזיציה ואתה כמובן.

כבר נאמר: אני אומר לך, אדוני:

כבר נאמר: אם נגיע להסכמות על פי סעיף 26, כמו שאמר חברי אוסאמה - - -

יעקב אשר: מיקי, הצעה לסדר.

מיקי לוי: רגע, שנייה.

מיקי לוי: לא, אני נותן לך הצעה שאתה לא יכול לסרב לה, תאמין לי.

יעקב אשר: רגע, אני יודע.

יעקב אשר: אבל אני נותן לך ייעוץ - - -

מיקי לוי: אני מטה אוזן.

יעקב אשר: אני רוצה שתגיד את מה שאתה רוצה להגיד, רק תעשה לי טובה, אל תיכנס לפרטי פרטים ותקבע אותם.

מיקי לוי: לא מקבע.

יעקב אשר: אנחנו הולכים לדון היום בכול.

יעקב אשר: נעשה את זה מהר, עניינית.

יעקב אשר: בוא נראה למה נוכל להגיע.

יעקב אשר: אתה יכול להגיד באיזה נושאים, אבל אל תקבע לי מראש מה מזג האוויר, מי השופט, כי יכול להיות שאנחנו נגיע לזה ביחד.

יעקב אשר: בלי להיכנס לפרטים.

מיקי לוי: לא, לא קובע.

מיקי לוי: אני נותן הצעה, כמו שאומרים, if you want to shoot – shoot.

מיקי לוי: אתה לא תוכל לסרב לה.

מיקי לוי: ככה נאמר.

מיקי לוי: וההצעה היא: אם נתקן את הסעיף הזה, ונכניס תחתיו את סעיף 26 לצורך העניין, אני אומר לך: הוועדה, אתה, אנחנו נחסוך אלפי הסתייגויות, זמן רב.

מיקי לוי: אנחנו נבוא לקראתך כמעט בכול, מכול, כול.

מיקי לוי: אלה הסעיפים של זכויות אדם שמפריעים לנו.

מיקי לוי: ויואב ואני, וגם אוסאמה במידת מה, כי הוא בא מהצד המשפטי, באים עם כובע של התפקידים הקודמים שלנו.

מיקי לוי: לכאורה אנחנו אומרים: וואלה, זה על הבסיס של עבריינים – לא כולם עבריינים, לא כולם עבריינים.

יעקב אשר: נכון.

מיקי לוי: ואני רוצה למנוע את הפריצה של שוטר לקניינו של אדם.

מיקי לוי: ואם תקבלו את זה, ולא אכפת לי אם תעשה התייעצות או משהו, אני אומר לך: כל ההסתייגויות יורדות.

יעקב אשר: בוא, מיקי, יש לך טעות אחת.

יעקב אשר: אם אתה חושב שאני פתחתי את הישיבה הזאת, כשקיבלתי הוראות ממישהו - - -

מיקי לוי: לא.

מיקי לוי: אני לא חושד בך.

מיקי לוי: אני מכיר את היושרה שלך.

יעקב אשר: זה לא רק יושרה, אני גם לא אוהב להיות - - -

מיקי לוי: אני מכיר אותך לא מהכנסת, אני מכיר אותך מ-2007.

קארין אלהרר: מה זה שלוש דקות בשבילו.

ולכן אני אומר: ואני יודע שגם הצוות המשפטי שטיפל בזה וגם האנשים במשרד המשפטים מבינים שיש פה נקודות שאנחנו צריכים לתקן אותן.

ולכן אני אומר: יש דברים שצריך לתקן אותם היום, ויש דברים שנתקן אותם במהלך התקופה הקרובה, ואני לא נכנס כרגע לכמה התקופה.

ולכן אני אומר: כרגע מופיע מה שמופיע – גם על זה אנחנו נדבר תוך כדי תנועה.

ולכן אני אומר: אבל אני רק אומר, קודם כול כי דיברת מצוין, זאת אומרת מעבר לדברים הפוליטיים שמותר לכם לומר אותם, זה בסדר: הנקודות הן נקודות שאני גם רוצה לדון בהן.

ולכן אני אומר: אבל אני רק מבקש לעשות את זה כרגע לא בצורה הפופוליסטית של העניין אלא באמת לטובת העניין.

מיקי לוי: יש לנו ניסיון, עם זה, אנחנו מכבדים אותך, רצינו לתת לך זרקור.

יעקב אשר: בדיוק.

יעקב אשר: ואת זה אני רוצה.

יעקב אשר: ואני כן רוצה לעשות מאמץ - - -

קארין אלהרר: אנחנו לא פופוליסטים, יעקב, זה לא יפה מה שאתה אומר.

יעקב אשר: לא אמרתי את זה.

יעקב אשר: לא אמרתי.

יעקב אשר: אבל מה שאני מה שאני כן אומר, שכן חשוב לי לנסות ולגרום לכך שמדינת ישראל לא תישאר בלי אכיפה.

יעקב אשר: זה חשוב לי, ולכן אני רוצה להאיץ.

קארין אלהרר: ולנו לא חשוב?

קארין אלהרר: די, נו, יעקב.

יעקב אשר: לא.

יעקב אשר: ובגלל שזה חשוב גם לכם, אז רציתי להבהיר שזה חשוב גם לי, קארין, זה הכול.

קארין אלהרר: אה, אוקיי.

קארין אלהרר: בוא נבהיר.

יואב סגלוביץ': - - - שזה חשוב לממשלה אחרי הרגע האחרון.

יעקב אשר: זה נכון.

יעקב אשר: אוקיי, חברים, אז אנחנו נתחיל את הדיון.

יעקב אשר: אנחנו נעשה את זה בצורה הזאת: גור גם יגיד אולי שתי מילים בגדול, כי אם אתם רואים, מיקי, בהצעת החוק שנמצאת אצלכם יש הרבה מאוד – מיקי, כן כדאי שתהיה איתנו פה, אני עכשיו הולך לשיטת העבודה מה שנקרא.

מיקי לוי: אני איתך.

יעקב אשר: אם אתם רואים, יש בו הרבה חלקים באדום של "עקוב אחריי" וכו' – היו פה שינויים, היו פה עבודות.

יעקב אשר: אני הייתי פחות בתוך העניין, יותר הצוות, כמובן בדיבורים גם איתי.

יעקב אשר: ולכן יש פה הרבה מאוד תיקונים והרבה מאוד דברים, שבעצם רובם הגדול זה להיטיב ולהוריד ממה שהיה קודם בתקש"חים.

יעקב אשר: זאת אומרת, מה שמגיע לפה עכשיו הוא הרבה יותר מרוכך, חוץ מאותם דברים שאתם דיברתם עליהם, שאנחנו נגיע אליהם גם כן.

גור בליי: טוב, תודה.

גור בליי: אז באמת בעיקר אני חושב שנציגי הממשלה יסבירו את הסעיפים השונים, אני אגיד רק כמה מילים.

גור בליי: דבר ראשון, באמת קיבלנו את הדבר הזה לוועדה רק ב-04:00 בבוקר.

גור בליי: זאת אומרת, אחרי הפקיעה.

גור בליי: הוועדה היא בוודאי לא זאת שעיכבה את זה, היא קיבלה את זה, כמו שאמר חבר הכנסת סעדי, כבר אחרי ה-90 דקות.

גור בליי: ואנחנו עשינו איזושהי עבודת הכנה מוקדמת לפני זה, אבל כל הבעייתיות בדבר הזה כבר, אני חושב, עלתה, וזה ברור מאוד שהדבר הזה הוא מאוד מאוד בעייתי מבחינת העיתוי, ומכניס אותנו לסעד מאוד מאוד בעייתי.

גור בליי: שוב, לא באשמתה של הוועדה אלא באשמת הממשלה בהקשר הזה.

קארין אלהרר: זו בהחלט אשמת הממשלה.

אוסאמה סעדי: אני כאן רק מציין, גור, עכשיו שלחו לי את מכתבה של המשנה ליועץ המשפטי לממשלה, עורכת דין עמית מררי.

אוסאמה סעדי: והיא אומרת כאן: חייב שהציבור ידע מי אשם בכל הדברים האלה.

אוסאמה סעדי: והיא מציינת כאן שהתקנות האלה פוקעות ביום 15 ביוני 2020, אולם למרות התראות, אדוני היושב-ראש, התראות חוזרות ונשנות לגורמים הרלוונטיים, הצעת החוק, נכון לשעת כתיבת מכתב זה, טרם אושרה לקריאה שנייה ושלישית.

אוסאמה סעדי: נוכח האמור, משלא הושלם הליך החקיקה של הצעת החוק הלילה, תקש"ח אכיפה פקעו.

אוסאמה סעדי: זאת אומרת שהגורמים המקצועיים כבר התריעו והזהירו, אבל - - -

קארין אלהרר: ברור.

קארין אלהרר: מה, יפילו את זה עליהם עכשיו?

יעקב אשר: אני מודה לכם על זה שהפנמתם את בקשתי שלא ניכנס לחלק הזה.

גור בליי: אני רוצה להתייחס.

גור בליי: אבל אנחנו כן עשינו כבר עבודה מול הייעוץ המשפטי, מול גורמי הממשלה השונים.

גור בליי: על חלק מהנקודות כבר נעשו שינויים, שהם שינויים מיטיבים יחסית לתקש"ח, וזה בעצם מה שאתם רואים באדום, יחסית לנוסח הכחול ויחסית לתקש"ח.

קארין אלהרר: אני לא רואה באדום, תגיד בדיוק מה.

גור בליי: אלה דברים שהם ב"עקוב אחר שינויים".

קארין אלהרר: לא, אבל אני לא רואה את זה ב"עקוב אחר שינויים", גור.

גור בליי: יש נוסח שהופץ על ידי מנהל הוועדה בלילה, שזה בעצם השינויים על הנוסח הכחול - - -

יעקב אשר: תשלחו לה את זה במייל.

יעקב אשר: את ליד מחשב, אני מתאר לעצמי, נכון?

קארין אלהרר: כן, כן.

יעקב אשר: אז ישלחו לך את זה עכשיו למייל, שתראי את זה בדיוק.

יואב סגלוביץ': יש פה הפרטה טוטלית של סמכויות האכיפה.

גור בליי: מעבר לזה, כמובן הדברים יעלו במהלך הדיון, אבל רציתי פשוט את שתי הנקודות האלה כבר להציף: את נושא הכניסה לבתי מגורים, שהוא אגב למי שחייב בידוד אבל נציגי הממשלה ידברו על זה, והנושא של מי יכול להפעיל את הסמכויות.

גור בליי: גם מול הנוסח הזה כבר נעשתה עוד עבודה בגלל הפקיעה.

גור בליי: זאת אומרת, העבודה הזאת נעשתה כבר על בסיס ההנחה שהדבר הזה יובא לפני שהוא פקע, ולכן ההערכה הייתה שתהיה הארכת תוקף של התקש"ח מכוח סעיף 39(ו) לחוק-יסוד: הממשלה.

גור בליי: מכיוון שאנחנו בסיטואציה יותר מורכבת, שהתקש"ח כבר פקע בעצם, אז אנחנו מציעים בעצה אחת עם נציגי הממשלה, הייתה לנו קצת התלבטות בעניין הזה בחינה משפטית, אבל בעצם שהצעת החוק לא תהיה הצעת חוק להארכת תקש"ח אלא הצעת החוק לקיום התוקף של תקש"ח.

גור בליי: זה דבר שנעשה בעבר, מצאנו דוגמאות לזה בעבר מבחינה משפטית.

גור בליי: בעצם החקיקה מאמצת התקש"ח, אז החקיקה - - -

גור בליי: זו איזושהי דקות, שבסופו של דבר - - -

יעקב אשר: לא, הדקות המשפטית אל תנסה להסביר לי, כי אמרתי לך: אני לא הולך להיות היועץ המשפטי של הוועדה.

יעקב אשר: אני רוצה לדעת מה המשמעות לגבינו כנבחרי ציבור, זאת אומרת מה יותר נכון לעשות, מה יותר קל לעשות.

יעקב אשר: ודבר שני, מה גם יותר נכון מבחינה ציבורית.

יעקב אשר: מה שאנחנו עושים מבחינה ציבורית כרגע הוא הוא לא תקין, אני מסכים עם זה לאורך כל הדרך, שאנחנו ברגע האחרון נמצאים איפה שנמצאים.

יעקב אשר: אבל זה, סיכמנו, בנאומי הסוף.

יעקב אשר: כרגע תגיד לנו רק מה הנפקא מינה, כדי שנדע לבחור, כי אנחנו לא יודעים, אין לנו את הכלי לשפוט את זה.

גור בליי: אז אני חושב שזו שאלה שהיא בעיקרה שאלת משפטית.

גור בליי: היא מבטאת, אני חושב, בצורה יותר מדויקת את העובדה שיש gap, יש פרק זמן שבו התקש"ח הזה לא פועל, שבו התקש"ח הזה לא חל.

יעקב אשר: שאז באה רק חקיקה?

גור בליי: ואז באופן אמיתי זה לא מצב שבו יש רציפות, אלא מצב שבו בעצם הכנסת כאילו עושה באיזשהו מקום סוג של cut ו-paste למה שיש בתקש"ח, ומכניסה את זה לחקיקה ראשית.

יעקב אשר: זה נראה לי יותר נכון הכיוון הזה.

יעקב אשר: נכון, אוסאמה?

גור בליי: ואני חושב שבסופו של דבר, אחרי התלבטות, הדבר הזה יותר מדייק את הסיטואציה שבה אנחנו מצויים, שבסופו של דבר הכנסת סוברנית בשלוש קריאות להעביר את התכנים שהיא רוצה בהקשר הזה.

יעקב אשר: הלאה, גור.

יעקב אשר: סדנה למשפטים נעשה - - -

גור בליי: בסדר.

גור בליי: וזה מה שהיא עושה.

גור בליי: אז לכן בהתאם לזה אנחנו משנים מול הנוסח שבפניכם.

גור בליי: הצעת החוק תיקרא הצעת חוק לקיום תוקפן של תקנות שעת חירום (נגיף הקורונה החדש – אכיפה).

יעקב אשר: נראה לכם, חבריי?

יואב סגלוביץ': לי לא.

יעקב אשר: לא נראה לך?

יואב סגלוביץ': לא.

יעקב אשר: אה, אוקיי.

יעקב אשר: דבר.

יואב סגלוביץ': כי אם אתה אומר לקיום תוקפן, זה אומר שאתה מקבל את ההנחה שאנחנו מקבלים את מה שהיה בתוקף טרם התיקון.

קארין אלהרר: נכון.

יעקב אשר: אני מבין הפוך.

קריאה: אפשר לעשות "לתיקון ולקיום" אם זה מפריע.

גור בליי: אפשר.

גור בליי: אומרים "לתיקון ולקיום", כמו שעשינו ב-VC.

קריאה: אתה מחיה אותה - - -

יואב סגלוביץ': קודם כול אנחנו נמית אותה, ואז נחיה אותה.

גור בליי: הם מתו כבר.

יעקב אשר: הם מתו לבד.

יואב סגלוביץ': נקרא לזה חוק ההמתה של תקנות לשעת חירום, ואז קיומם מחדש.

גור בליי: לתיקון.

יעקב אשר: אל תכניס אותי להמתת חסד עכשיו.

יואב סגלוביץ': גור, אני מקבל את זה.

גור בליי: בסדר.

גור בליי: אז הכותרת תהיה, כי באופן אמיתי זה מה שאנחנו עושים: הצעת חוק לתיקון וקיום תוקפן של תקנות שעת חירום (נגיף הקורונה החדש).

גור בליי: ואז סעיף (א) ייקרא קצת אחרת:

גור בליי: תקנות שעת חירום (נגיף הקורונה החדש – אכיפה), התש"ף

גור בליי: –2020 בנוסח המפורט בתוספת, יעמדו בתוקפן מתחילתו של חוק זה - מתי שזה יתפרסם ברשומות.

גור בליי: זאת אומרת, יכול להיות שזה יהיה היום - - -

יואב סגלוביץ': בשינויים המחויבים.

גור בליי: יעמדו בתוקפן מתחילתו של חוק זה כפי שיתוקנו - - -

קריאה: בנוסח - - -

גור בליי: בנוסח המפורט בתוספת – סליחה, זה כבר מופיע – יעמדו בתוקפן בתחילתו של חוק זה עד יום – כפי שהוועדה תחליט – בנוסח המפורט בתוספת.

גור בליי: ואנחנו גם נוסיף הוראה מפורשת, שתחילתו של חוק זה תהיה בשעת פרסומו ברשומות.

גור בליי: פה אני רוצה לחדד רק משהו, שלפי חוק הפרשנות ברגע שאתה מחוקק חוק הוא חל כאילו אחורה מחצות של אותו יום.

גור בליי: אם אתה חוקקת אותו ב-23:00 בלילה, אז פורמלית הוא בתוקף מחצות שלפני, כאילו כמה שעות של רטרואקטיביות.

גור בליי: אז פה בגלל הרגישות של הדבר הזה, אנחנו נגיד שזה לא, זה מהשעה של הפרסום, שום שנייה לא אחורה – משעת הפרסום.

יואב סגלוביץ': ששעת הפרסום מהי?

יואב סגלוביץ': מהי השעה המדויקת?

קריאה: זה עניין עובדתי.

קריאה: לפי מה שיוצא בדפוס.

גור בליי: אז בסיטואציות כאלה דחופות, זה יכול להיות בתוך כמה שעות אחרי שזה עובר קריאה שנייה ושלישית.

יואב סגלוביץ': מהפרסום בדפוס.

גור בליי: מתי שהרשומות מפרסם את זה.

גור בליי: בדברים דחופים זה יכול להיות מהמועד שזה מאושר בשנייה ושלישית.

קארין אלהרר: הפרסום יהיה מחר.

גור בליי: זה ייכנס לתוקף מתי שזה יפורסם.

גור בליי: יכול להיות ש-03:00 בבוקר.

יואב סגלוביץ': זאת אומרת, המשטרה כרגע יודעת שאין לה סמכות?

גור בליי: כן.

יואב סגלוביץ': דרך אגב, הם קיבלו הודעה או שגם את זה לא הודיעו להם?

גור בליי: זה לדעתי המכתב שממנו הקריא חבר הכנסת סעדי.

יואב סגלוביץ': שיהיה להם כיסוי ביטוחי לפחות.

גור בליי: אני רק אשלים.

גור בליי: אז הנוסח יהיה כך, כמו שאמרנו:

גור בליי: יעמדו בתוקפן מתחילתו של יום זה עד יום – כרגע הנוסח הוא 45 ימים מיום הפרסום.

יעקב אשר: שימו את זה בצד כרגע.

גור בליי: נשים את זה בצד.

יעקב אשר: לא, תשאיר אותו, אבל אנחנו נחזור אליו בסוף.

יעקב אשר: רק בסוף.

גור בליי: ו-"(ב) הכנסת רשאית בהחלטה, לבקשת הממשלה ועל פי המלצת ועדת החוקה, חוק ומשפט של הכנסת, להאריך את תקופת ההארכה לתקופה אחת נוספת שלא תעלה על" – וזה גם כן כרגע פתוח.

יעקב אשר: תשאיר לסוף.

גור בליי: לא תעלה על X ימים, מה שהוועדה תחליט.

גור בליי: "בקשת הממשלה תוגש לוועדה האמורה – זה בעצם כמו שעשינו בחוק של ההיוועדות החזותית, אותו פורמט.

יואב סגלוביץ': כמו שאתמול.

יעקב אשר: נכון, בדיוק.

גור בליי: עד כאן לגבי הסעיף הראשון הזה.

יעקב אשר: אז הקראת אותו בעצם?

גור בליי: כן, הקראתי אותו.

יעקב אשר: הלאה, תתקדם.

קארין אלהרר: רגע, אתה רוצה להצביע על כל סעיף בנפרד?

יעקב אשר: לא, אני לא מצביע עכשיו.

יעקב אשר: אני חושב שלא.

גור בליי: בסדר.

גור בליי: לא, הם רוצים להציג - - -

יעקב אשר: אם מישהו רוצה להציג משהו.

קריאה: משרד הבריאות אולי - - -

יעקב אשר: רגע.

יעקב אשר: נמצאים כאן משרד המשפטים בלבד, לצערי, בחדר.

יעקב אשר: משרד הבריאות נמצא בזום, והמשטרה וכו'.

יעקב אשר: אז אני מבקש רק שהנוהל יהיה שמי שרוצה להעיר הערה, שיסמס לנייד של מנהל הוועדה, והוא יקבל רשות דיבור על כל פרק שנגמור להקריא אותו.

קריאה: מה הנייד של מנהל הוועדה?

קריאה: אין לנו אותו.

אוסאמה סעדי: כל העולם עכשיו ידע מה הטלפון של אסף, זה בסדר.

קארין אלהרר: שיבקשו בצ'ט של הזום.

קארין אלהרר: למה צריך את הנייד?

איל זנדברג: נדמה לי שהצעת חוק ממשלתית, מקובל שנציג הממשלה מציג אותה.

איל זנדברג: זה לא אנחנו במקרה הזה, זה משרד הבריאות.

איל זנדברג: הם לא כאן, אז אנחנו - - -

יעקב אשר: אוקיי, אז אנחנו ניתן - - -

איל זנדברג: איך שירצה אדוני היושב-ראש, אבל מקובל שהצעה ממשלתית - - -

יעקב אשר: אוקיי.

יעקב אשר: כמו שביקשתי מהח"כים, וזה קשה להם, אני אבקש גם מנציגי משרד הבריאות.

יעקב אשר: אנחנו ניתן לכם להציג את הראייה שלכם, אבל אני מבקש מאוד כרגע לא להיכנס לנאומים רפואיים מאוד מורכבים, כי הרופאים מבין חברי הוועדה לא הגיעו היום לדיון.

יעקב אשר: ואני רוצה להתמקד באמת על התקנות ועל הסקירה - - -

קארין אלהרר: מה שחשוב, נראה לי, שפשוט ידברו על הצורך בדברים האקוטיים.

יעקב אשר: קארין, נכון.

יעקב אשר: ואנחנו נכוון אותם לשם.

יעקב אשר: אבל אני אתן את הכול בהתחלה כנאום, יהיו פה רק ויכוחים.

קארין אלהרר: לא, לא נאום.

יעקב אשר: אני הייתי מעדיף לעשות את זה סעיף-סעיף.

קארין אלהרר: נכון, מסכימה.

יעקב אשר: לכן מה שאני מבקש כרגע ממשרד הבריאות, שלוש דקות של פתיח שלהם על הצעת החוק שבעצם אתם עומדים מאחוריה, משרד המשפטים הוא רק המסייע – אני מגדיר נכון, גברתי?

קריאה: לגמרי.

יעקב אשר: רק המסייע.

יעקב אשר: שלוש דקות כפתיח, ואז הערות שלכם על מה שהוקרא כרגע.

יעקב אשר: מה שיוקרא בהמשך, אני מבקש לא להתייחס כרגע לסעיפים שאנחנו תכף נדון בהם.

יעקב אשר: פשוט חבל לעשות את זה פעמיים, זה הכול.

יעקב אשר: נציג משרד הבריאות, מי ראשון?

יעקב אשר: אני מבין שזה ד"ר אודי קלינר, נכון?

אודי קלינר: שלום רב, אני באמת אהיה קצר, ואז אני אעביר את השרביט למיכל גולדברג, שתיתן את הפירוט על החוק עצמו.

אודי קלינר: אני אתן קצת את הרקע האפידמיולוגי באמת בקצרה ולמה בעצם החוק הזה חשוב לנו.

אודי קלינר: אנחנו נמצאים היום בתקופה שיש פה איזשהו מין פער בין התחושה הכללית אולי של הציבור והרבה אנשים, שחזרנו לסוג של שגרה ואולי האירוע נגמר, אבל מה שאנחנו רואים, שבחודש האחרון עלינו מכמות חולים של 20 ביום לכמות חולים של 200 ביום, כמו שאנחנו רואים כבר בשבוע האחרון.

אודי קלינר: מה שאולי יותר מדאיג זה שזה בתפוצה רחבה.

אודי קלינר: זה לא איזה מוקד אחד או שניים, שעוד אפשר להגיד שאפשר לטפל בהם ברמה המקומית, אלא באמת - - - הארץ.

אודי קלינר: ונקודה הבאמת חשובה זה שאנחנו רואים גם קשר, וזה מהדיווחים בשטח, בין התחלואה ובין ההיענות והמשמעת לעמידה בהנחיות, אם זה הנחיות של מסכות, אם זה הנחיות של התקהלויות או חתונות, או שמירה של מרחק בכל מיני עסקים, וכמובן גם על הנושא של בידוד הבית.

אודי קלינר: ולכן מבחינתנו האכיפה זה אחד הכלים המשלימים החשובים, אחרי באמת עבודה מאומצת של איתור חולים, של איתור המגעים, של להכניס אותם לבידוד כדי לקטוע את ההדבקות, אכיפת - - - כדי לוודא שבאמת הכול קורה על פי הנחיות, וככה אפשר באמת להשתלט על המגפה, בלי לנקוט בצעדים יותר קיצוניים, שאני מקווה שלא נצטרך אף פעם לחזור אליהם.

קארין אלהרר: אתה יכול לתת לנו נתונים, כמה פעמים באמת השתמשתם באכיפה כזאת?

אודי קלינר: אני חושב שהמשטרה הם הגוף העיקרי שעסק באכיפה, אז אני מציע להפנות אליהם את השאלה.

קארין אלהרר: לא, אבל אתם ביקשתם מהמשטרה, כי חששתם לשרשרת הדבקה שבעצם לא תיקטע.

קארין אלהרר: תן לנו איזושהי הבנה כמה פעמים נדרשתם לדבר הזה.

אודי קלינר: אז אני מתנצל, כי אין לי פה עליי את הנתונים, ואם צריך אז אנחנו נשיג אותם.

אודי קלינר: אבל אני חושב שלמשטרה יש את הנתונים כאלה, כי אני זוכר שהם הציגו אותם בפעמים הקודמות.

אודי קלינר: לי אין אותם כרגע.

יעקב אשר: ד"ר קלינר, שאלה של חבר הכנסת יואב סגלוביץ'.

יעקב אשר: קצרה, יואב.

יואב סגלוביץ': השאלה היא מתחום אחר אבל באותו הקשר.

יואב סגלוביץ': התקנות האלה נדרשות על מנת למנוע שרשרת הדבקה.

יואב סגלוביץ': והשאלה שלי אליך: כמה כוח אדם נוסף על מנת לנטרל את שרשרת ההדבקה לרופאים המחוזיים מתחילת המשבר?

אודי קלינר: אני לא בטוח שהבנתי את השאלה.

אודי קלינר: האם אתה מתייחס לאחיות האפידמיולוגיות שחוקרות - - -

יואב סגלוביץ': נכון.

יואב סגלוביץ': כמה תקנים נוספו למי שבודק את השרשרת האפידמיולוגיות הללו בתקופה של מאז תחילת המשבר?

אודי קלינר: הבנתי את השאלה, אני אתייחס.

אודי קלינר: לא קיבלנו תקנים ייעודיים לנושא הזה, אנחנו כן מקצים אותם מתוך כוח האדם הקיים.

אודי קלינר: כלומר, אם צריך - - -

יואב סגלוביץ': לא, ד"ר קלינר, מאחר שהייתי גם בוועדת הקורונה, וגם הופעת אצלנו, לכן אני שואל את השאלה ששאלתי גם אז.

יואב סגלוביץ': מה שמסתתר מאחורי התקש"ח הזה זה לשבור את שרשראות ההדבקה ולקטוע אותן.

יואב סגלוביץ': אני שואל שאלה אחרת: לפני שאנחנו נכנסים לאנשים הביתה, מה האלטרנטיבה, כמה אנשים נוספו למערכת?

יואב סגלוביץ': 50? 20? 100?

יואב סגלוביץ': 200?

יואב סגלוביץ': 700?

יואב סגלוביץ': את זה אתה אמור לדעת.

אודי קלינר: אני עניתי.

אודי קלינר: א' אני לא חושב שזה חלופה אלא אני חושב שזה כלי משלים, אני לא חושב שזה בא אחד על חשבון השני, אלא זה חלק מהכלים שמיועדים בשביל זה.

יואב סגלוביץ': בכל זאת, כמה נוספו?

אודי קלינר: עניתי, לא קיבלנו תקנים ייעודיים נוספים לעניין הזה.

אודי קלינר: המענה ניתן מתוך כוח האדם הקיים אצלנו - - - לטובת העניין.

יואב סגלוביץ': זה חלק הרי מהתוכנית הכללית של הטיפול בקורונה.

יעקב אשר: יואב, תאמין לי שהבנתי את מה שאתה אומר.

יואב סגלוביץ': זה שאתה הבנת, אדוני, זה בסדר; זה שהשאלות האלה נשאלות פה אחרי שהחוק הזה נחת והן לא נשאלו קודם, זה מה שמטריד אותי, אדוני.

יואב סגלוביץ': השאלות האלה צריכות להישאל על ידי הדרגים הפוליטיים – שר המשפטים שמביא את החוק הזה, שר הבריאות אדלשטיין שהביא את החוק הזה, וגם על ידי הדרגים המקצועיים.

יואב סגלוביץ': אתה לא צריך להיות 17 שנות לימוד ברפואה להבין שיש דברים שנעשים בצורה בלתי מידתית, כי זה הפתרון הקל.

יואב סגלוביץ': אני מחפש פתרונות נכונים, לא פתרונות - - -

יעקב אשר: יואב, אתה צודק.

יעקב אשר: אבל אני שוב רוצה להפריד כרגע בין הדיונים שאני רוצה לעשות כאן בוועדה - - -

יואב סגלוביץ': אבל עכשיו אנחנו מדברים על זה.

יעקב אשר: רגע.

יעקב אשר: אבל עכשיו אתה הרי לא משלה את עצמך, שגם היא תשכנע אותו, אז מחר בבוקר אתה מקבל 50 תקנים - - -

יואב סגלוביץ': לא, אני רוצה לשכנע את חברי הוועדה ואולי גם את הממשלה, שהדבר הזה הוא לא מידתי, הוא לא רציני.

יואב סגלוביץ': ושייקחו את הדבר הזה מאיתנו, כי לא נכון שזה יהיה פה על השולחן.

יעקב אשר: אז ההבדל הגדול בינינו זה שייקחו מאיתנו או לא ייקחו מאיתנו.

יואב סגלוביץ': לא שייקחו מאיתנו, כבר הייתי באירועים כאלה.

יואב סגלוביץ': שימשכו את הבקשה הזאת, זו הבקשה שלי.

יעקב אשר: יואב, אני לא הולך לזרוק את הדבר הזה מפה ולהגיד להם: קחו את זה או למשוך את זה.

יעקב אשר: אני מנסה להיות ריאלי, ואני אחזור על זה פעם אחרונה, כי באמת קשה לי לומר את זה.

יעקב אשר: אני רוצה להיות ריאלי, אני רוצה לתקן עכשיו את המקסימום שאני יכול לתקן עכשיו בזמניות הזאת, ונדבר תכף על הזמניות, כמה ומה.

יעקב אשר: ואת התיקונים העמוקים יותר, למשל מה שאתה רק אומר היום, אין לי שום בעיה, במהלך הדיון הגדול להגיד, שאם אנחנו נגיע למסקנה שלרופאים המחוזיים אין מספיק אנשים, ואם היו להם יותר אנשים מקצועיים היינו יודעים לעלות על דברים, פחות אכיפה בשטח, ולעשות אותה בהתחלה ב-back office שלהם, ואנחנו מתנים את זה בזה שיבוא שר הבריאות ויודיע: אנחנו מוסיפים עשרה תקנים כאלה, אני יודע לעשות את זה במהלך של ועדה נורמלית.

יעקב אשר: כרגע אנחנו במצב שאין חוק וסדר בכלל.

יעקב אשר: ואני רוצה את החוק והסדר הזה לשפר עד כמה שאפשר.

יעקב אשר: ואם נתמקד בזה נוכל לשבת בנחת בחודש וחצי הקרובים, ולהביא משהו מתוקן הרבה יותר, עם שיניים כאלה, תאמין לי, אני יודע גם להביא לפה את שר הבריאות ואת שר האוצר שיאשרו תקנים כאלה.

יעקב אשר: אבל אני לא אעשה את זה על משהו שאני כרגע מתקן אותו לשלב הזה.

יעקב אשר: ואם הם יענו לי שהם יעשו מאמץ, זה גם לא יקרה.

יואב סגלוביץ': אבל, יעקב, אנחנו בשלב ההצדקה לחוק.

יעקב אשר: אבל זו שאלת הטקטיקה, זה לא שאלה מי צודק.

יואב סגלוביץ': לא טקטיקה.

יואב סגלוביץ': יש פה נציגים שצריכים להצדיק מדוע צריך את החוק הזה.

יעקב אשר: אבל אתה עושה עכשיו, שוב, אנחנו נכנסים לחלק - - -

יואב סגלוביץ': אני עושה בדיוק את מה שעשיתי בכל החוקים שהייתי שותף להם פה: אני שואל שאלות, במקום לקבל אמירות, זה הכול.

יואב סגלוביץ': לא, רק את התקש"ח אני רוצה לתקן.

יעקב אשר: יפה.

יעקב אשר: אז את התקש"ח יש לנו שני טקטים לתקן אותו: אחד ברמה המיידית עד כמה שניתן; שתיים ברמה של החודש וחצי הקרובים, שבו אנחנו נתקן אותו לא בניתוח אפידמיולוגי אלא בניתוח פיזי, כירורגי לחלוטין.

יעקב אשר: ואני לצורך זה גם מביא כפפות גם אם זה לא יהיה בהוראה של משרד הבריאות.

יעקב אשר: אוקיי, את ההקדמה שלכם סיימתם?

יעקב אשר: יש התייחסות לדברים שנקראו - - -

אודי קלינר: במשפט אחרון, ואז אני אעביר את זה למיכל אולי להמשך התייחסות.

אודי קלינר: אני חייב לומר: אכיפה בעיניי זה לא תחליף לחקירות.

אודי קלינר: צריך באמת עוד כוח אדם וזה חשוב, אבל זה לא תחליף, זה עוד כלי - - -

יעקב אשר: אנחנו נעזור לך בכוח אדם.

אודי קלינר: שנועד לוודא שאת כל ההישגים שהגענו אליהם בחקירות, הם אכן יתקיימו.

אודי קלינר: ולכן אני חושב שכל הדיון הזה, בעיניים המקצועיות שלי, זה הכיוון או לא נכון, אלא אכיפה זה כלי משלים שנועד לוודא - - -

יעקב אשר: יואב, בבקשה, אתה לא תשכנע אותו - - -

יואב סגלוביץ': אני לא משכנע, אני רוצה ממנו נתונים.

יואב סגלוביץ': הוא נציג הממשלה ואני רוצה נתונים.

אודי קלינר: זה בסדר, אני מדבר על העניין העקרוני.

יעקב אשר: שנייה.

יעקב אשר: נתונים אני רוצה כמוך, לא פחות ממך.

יואב סגלוביץ': אז תבקש אותם.

יעקב אשר: רגע.

יעקב אשר: הנתונים שמעניינים אותנו, אם אני מבין נכון מה שאתה ביקשת, זה יותר הנתונים של כמה היה בפועל בכניסה לבתים והדברים מהסוג הזה, נכון?

יעקב אשר: את זה אנחנו נשאל את נציג המשטרה תכף.

יעקב אשר: אני לא יודע אם יש לו את הנתונים האלו ממשרד הבריאות, ואני גם לא רוצה לפתח על זה.

יעקב אשר: אני רוצה לדעת מספרים כמוך.

יואב סגלוביץ': דרך אגב, משרד הבריאות גם השתמש בתקנות האלה.

יואב סגלוביץ': והם אומרים לדעת, כי בתחילת הדרך לפני שהמשטרה נכנסה משרד הבריאות עשה את זה.

יעקב אשר: אז הוא אמר לך שאין לו את זה - - - אז ניתן לו הערה על התיק האישי.

יעקב אשר: אין לי מה לעשות יותר מזה.

יואב סגלוביץ': לא, אני נותן הערה לממשלה, לא לתיק האישי – להתנהלות, אנחנו באים בלי נתונים.

יעקב אשר: אנחנו נעשה בסוף לממשלה הערה, אנחנו נחייב אותם עם חתימת הורים על העניין הזה.

יעקב אשר: אני לא צוחק - - -

יואב סגלוביץ': לא, אבל, יעקב, אפשר להעביר את זה למישור מגוחך.

יואב סגלוביץ': אפשר להגחיך את האירוע.

קארין אלהרר: יעקב, למה אתה עושה מזה צחוק?

יעקב אשר: אני לא עושה מזה צחוק.

יואב סגלוביץ': אתה כן עושה מזה צחוק.

יעקב אשר: אבל אני לא רוצה שנשחית את זמננו על משהו שאנחנו נגיד אותו בכל מקרה ונהיה צודקים.

קארין אלהרר: זה לא השחתת זמן, יעקב.

קארין אלהרר: אם יש - - - להפחית על ידי - - - מהסוג הזה, על ידי תקנים, צריך לעשות את זה.

יואב סגלוביץ': יעקב, מה שאתה קורא לו השחתת זמן, אני קורא לו טיפול במגפת הטירוף שיש פה.

יואב סגלוביץ': אתה חלק מטיפול בעניין הזה, וזה שתגלגל את זה בצורה נחמדה זה בסדר, אני לא מקבל את זה.

יעקב אשר: בסדר.

יעקב אשר: אבל זו דעתך.

יואב סגלוביץ': לא, אני לא מקבל את זה שהממשלה תבוא ותפגע כרגע בזכויות אזרחיות בלי נתונים.

יעקב אשר: אני בא מתחום הפרקטיקה.

יואב סגלוביץ': אני בא מתחום התיאוריה.

קארין אלהרר: לא להתווכח, אבל מותר לנו לדעת?

יעקב אשר: הוא אמר לך שאין לו את זה.

יעקב אשר: אז מה, נמשיך את זה עוד חצי ונסביר לו כמה הוא לא בסדר?

יעקב אשר: לא היום.

קארין אלהרר: אז על סמך מה הוא מבקש?

יואב סגלוביץ': זה לא המשטרה מבקשת, זה משרד הבריאות מבקש.

אלי אבידר: לא הכול פרקטיקה, יעקב.

יעקב אשר: אודי קלינר, יש לך נתונים?

אודי קלינר: כאמור, לי אין.

אודי קלינר: למיכל אולי יש.

אודי קלינר: מיכל, יש לך את הנתונים האלה?

מיכל גולדברג: שלום, צוהריים טובים.

מיכל גולדברג: לא ברור לי איזה נתונים חברי הכנסת מבקשים, אבל חשוב להבהיר, החוק הזה הוא חשוב מאוד כדי לאפשר את האכיפה של ההוראות - - -

קארין אלהרר: נו, זה לא רציני.

יעקב אשר: גברתי, את זה הבנו.

יעקב אשר: את הנאומים הרפואיים אני לא צריך היום, נאמתי אותם בהתחלה לבד בלי שיהיה לי דוקטורט.

יעקב אשר: אני מבקש שני דברים: אתם מבקשים פה דברים בתקנות הללו, פעולות.

מיכל גולדברג: אנחנו מבקשים - - - לאפשר אכיפה של ההוראות המהותיות שקבועות בצו בידוד בית או חובת בידוד בית - - -

יעקב אשר: גברתי - - -

אלי אבידר: אפשר להוסיף שהקורונה – אי-אפשר לנהל איתה משא ומתן.

אלי אבידר: זה גם משפט שלא שמענו הרבה זמן.

מיכל גולדברג: לאפשר את האכיפה שלהם - - -

יעקב אשר: סליחה, סליחה, סליחה.

אלי אבידר: תנתק לה את הזום, נו.

קארין אלהרר: למה על ידי שוטרים?

קארין אלהרר: למה?

יעקב אשר: אולי היא לא שומעת אותי.

יעקב אשר: את שומעת אותי?

מיכל גולדברג: כן, אני שומעת אותך.

מיכל גולדברג: כן, כן.

מיכל גולדברג: אפשר לבקש, אם לא אכפת לכם, מאחר שיש פה חוק שלכם, שלא נצטרך עם הזום הזה בצורה הזאת לעבוד, ואנחנו נמשיך את הדיון ונחכה שתגיעי, כדי שנוכל לעבור על כל החוק בצורה מסודרת, ושחברי הכנסת יוכלו לשאול שאלות ולקבל תשובות ולא הרצאות.

מיכל גולדברג: אפשר?

מיכל גולדברג: בשמחה, כן.

מיכל גולדברג: בשמחה רבה.

יעקב אשר: תודה רבה.

יעקב אשר: אלי, אתה הפסדת בהתחלה לקבל רשות דיבור, אז אני משלים לך את זה עכשיו.

יעקב אשר: מיכל, תעלי על האוטו, אנחנו מחכים לך.

יעקב אשר: אפשר להנפיק לה את האישורים שצריך?

יעקב אשר: יואב, אתה דיברת, אז אני רק אעדכן אותך שביקשתי מהגברת שתבוא לפה.

אלי אבידר: אדוני היושב-ראש, אני רק רוצה להגיד את הדבר הבא: אני לא מקבל את העניין - - -

יעקב אשר: רגע, מנהל הוועדה, יש עוד שחקן דומיננטי פה שנקרא משטרת ישראל.

אסף פרידמן: להם הודענו - - -

יעקב אשר: זה היה מאוחר, זה נכון.

יעקב אשר: אם אפשר שהנציג שמלווה את העניין הזה יוכל להגיע לכאן, תהיה עדיפות.

יעקב אשר: אנחנו מבזבזים שעות על החצי זום הזה – עובד, לא עובד, אתם לא שומעים אותי.

יעקב אשר: אני רוצה כאן דיון פתוח, ברור, עם תשובות, ואני חושב שהכי טוב לעשות את זה כאן בצורה יפה ומכובדת.

יעקב אשר: אני אשמח מאוד אם משטרת ישראל ששומעים אותי, מי מטעמם שנמצא בדיון יעלה על האוטו.

יעקב אשר: אני אעשה הפסקה של חצי שעה בדיון, ואני אחכה לשני הנציגים הללו – משרד הבריאות והמשטרה.

יעקב אשר: משטרת ישראל, שמעתם אותי?

קריאה: כן, שמענו אותך.

יעקב אשר: זה אפשרי, אדוני?

קריאה: כן.

קריאה: אני לא בטוח שזה ייקח 20 דקות, אבל אני אעשה את המקסימום להגיע כמה שיותר מהר.

יעקב אשר: תעשה את המקסימום ואנחנו ניפגש כאן, בסדר?

יעקב אשר: תודה רבה.

יעקב אשר: כן, אלי.

יעקב אשר: אני אתן לאלי לדבר, ואני אתן לך אפילו קצת יותר, ואנחנו נצא להפסקה, אני מתייעץ איתכם, נצא להפסקה בשעה 13:00 ונחדש את הדיונים ב-13:20.

יואב סגלוביץ': יש לנו עוד תקש"חים פה היום לפי הלו"ז של הוועדה.

יואב סגלוביץ': צריך לבדוק שזה לא פוקע אתמול גם, שהמזונות לא פקעו.

יעקב אשר: אגב, שמעתי שיש ויכוח אם זה פוקע היום או בעוד חודשיים.

יעקב אשר: אני לא יודע.

יעקב אשר: סתם ככה, משרד המשפטים, תבדקו את עצמכם.

אלי אבידר: אדוני היושב-ראש, אני יכול להגיד משפט, לפני שאני אסגור את ההפסקה הזאת של ה-20 דקות?

אלי אבידר: ריבונו של עולם, יש פה דיני נפשות, אתם מדברים איתי על 20 דקות הפסקה עכשיו?

יעקב אשר: אלי אבידר עכשיו מדבר.

אלי אבידר: אני רוצה לצאת נגד העניין הזה שנקרא אני פרקטי.

אלי אבידר: לא, אנחנו לא פרקטיים.

אלי אבידר: אין פה שום דבר פרקטי.

אלי אבידר: פרקטי זה כאשר יש מצב חירום, השתמשו בו, נכנסו בו, ואנחנו רוצים להעביר את זה לחקיקה.

אלי אבידר: אם אין נתונים כמה פעמים נכנסים לבתים, כאשר היה בשיא המגפה הזאת – ולא היה פה שום שיא, יהיה ספק, אני אומר את זה בציניות – אז מה אתם עושים את הדבר הזה?

אלי אבידר: מה זה הסעיף הזה 8(א)(3), להיכנס לבתים בלי צו?

אלי אבידר: מה קרה?

אלי אבידר: מישהו פה חושש שייצאו הפגנות של אנשים?

אלי אבידר: מה, אתם הולכים לשלוח את המשטרה עכשיו, בזכות הפרקטיות הזאת, שיהיה לנו חוק כזה שנצטרך אותו?

אלי אבידר: זה לא יעזור לאף אחד.

אלי אבידר: מה אתם תעשו?

אלי אבידר: מה אנחנו מכשירים פה?

אלי אבידר: ששוטרים ייכנסו למפגינים הביתה בלי צו?

אלי אבידר: שיגידו להם: כנראה יש לכם קורונה, באנו לבדוק אם יש לכם נזלת?

אלי אבידר: מה, נטרפנו?

אלי אבידר: איזה פרקטיקה פה?

אלי אבידר: למה צריך לחוקק את זה?

יעקב אשר: ומטושיהם בידיהם?

אלי אבידר: ומטושיהם בידיהם – אתה עושה צחוק, ואני אומר לך, לעדה שלך, אדוני, ייכנסו אליכם הביתה.

יעקב אשר: אלי, אני מזהיר אותך.

אלי אבידר: ממשלה תתחלף.

אלי אבידר: עוד ייכנסו אליכם הביתה בלי צווים.

אלי אבידר: אתם פשוט עכשיו נהנים מתחושת הכוח שלכם ומתחושת העוצמה שלכם.

אלי אבידר: זה לא יישאר להרבה זמן.

אלי אבידר: מה אתם עושים?

אלי אבידר: אתם משנים פה את הכללים לטירוף?

אלי אבידר: אתה יודע כמה טלפונים אני מקבל מאתמול בלילה על הדבר הזה?

אלי אבידר: אנשים בהיסטריה במדינה הזאת, זה ניתוק טוטלי בין מה שקורה.

אלי אבידר: מה קרה?

יעקב אשר: תודה רבה.

יעקב אשר: ואני רק אשיב לך - - -

אלי אבידר: עכשיו אפשר לצאת להפסקה.

אלי אבידר: עכשיו נצא לאכול, נלך למנחה.

יעקב אשר: אוה, מנחה זה טוב.

יעקב אשר: כן, תכף, עוד כמה דקות אפשר כבר.

אלי אבידר: אני גאה בך.

יעקב אשר: אני אבל כן רוצה, ואמרתי את סדרי העדיפויות, לכן אני אומר לך את זה.

יעקב אשר: מבחינתי סדר העדיפות שלי זה לתקן עד כמה שניתן ולהגיע עד כמה שניתן לתיקון של עכשיו, כדי שיהיו כן תקנות שיוכלו להיות כך וכך זמן.

יעקב אשר: עד שאנחנו נתחיל להתכנס, וזה יקרה ממש בימים הקרובים, על הדיון, על הפלטפורמה ועל חוק המסגרת של הדברים הללו.

יעקב אשר: זו כוונתי.

יעקב אשר: יכול להיות שיהיו לנו חילוקי דעות, הכול בסדר, אבל החוק הזה, כבר היום אם אתה רואה אותו, מה שמונח בפניך במחשב, אתה רואה שורות גדולות מאוד אדומות של "עקוב אחריי" שכבר שינו.

יעקב אשר: באותן נקודות הכי כואבות – את זה עוד לא שינו.

יעקב אשר: את זה אנחנו נעשה מאמץ היום לשנות.

אלי אבידר: בעזרת השם.

יעקב אשר: בשום שכל, לא באתגורים.

יעקב אשר: אל תאתגרו אותי ואני לא אאתגר אתכם.

אלי אבידר: לא, לא רוצים לאתגר.

יעקב אשר: בשום שכל.

יעקב אשר: זה מה שחשוב.

יעקב אשר: אני חושב, אלא אם כן משרד המשפטים רוצה לומר משהו – אם אין לכם מה לומר, אל תגידו, זה הכי טוב.

קריאה: לא.

יעקב אשר: אנחנו מחדשים את דיוני הוועדה.

יעקב אשר: אני רוצה להמשיך את הדיון.

יעקב אשר: הבנתי שהתפרסמו דברים בשם שר המשפטים ואנוכי, זה משקף את הרצון שלנו, ואני מקווה שגם נצליח.

קריאה: שמה?

יעקב אשר: כמו שאמרתי גם בתחילת הדרך, הכוונה שלנו, דברים שנוכל להוריד אותם – נוריד; דברים שנצטרך לשפץ אותם ללא היכר – נשפץ; דברים שיצטרכו להישאר – יישארו.

יעקב אשר: והכול פתוח בדיון.

יעקב אשר: ולצורך הדיון הזה עכשיו יש לנו כאן גם את נציגי משרד הבריאות וגם את נציגי המשטרה.

יעקב אשר: ואני אומר עוד פעם: אין נאומים עכשיו, לא של הבריאות ולא של המשטרה.

יעקב אשר: אין נאומים.

יעקב אשר: אנחנו מתחילים לעבור.

יעקב אשר: אנחנו עוברים עכשיו סעיף-סעיף, נדון בו, נגיע להסכמות – מצוין.

יעקב אשר: מה שיישאר עדיין לוויכוח אנחנו גם יודעים לדבר עם מי שצריך לדבר בעניין הזה.

יעקב אשר: וכמובן ששר הבריאות, שנמצא כרגע בסיור בבני ברק, ואני מברך אותו על הסיור הזה.

יעקב אשר: והוא לא סיור בשביל סיור אלא סיור למידה, כדי שחלילה לא נחזור על מראות שהיו לנו בתחילת הדרך, ואנחנו נעמוד בקשר על כל הדברים.

אוסאמה סעדי: אין לו כלי אכיפה, לשר.

יעקב אשר: יהיה לו.

יעקב אשר: אנחנו נשפץ, נתקן, ויהיה לו.

יעקב אשר: אני מודיע לכם: יהיה.

יעקב אשר: הוא יהיה טוב יותר ממה שהיה קודם.

יעקב אשר: כשבמקביל אל תשכחו דבר אחד, וזה אני רוצה גם שמשרד הבריאות ישמע וגם המשטרה: אנחנו מדברים היום על שני טקטים.

יעקב אשר: טקט אחד שהוא פרקטי להיום או למחר, בעזרת השם, מבחינתי, ועוד טקט שמדבר לחודש וחצי הקרוב, שבו אנחנו נקיים דיונים מעמיקים יותר ורציניים יותר, ונביא בסופו של דבר פלטפורמה חקיקתית נכונה למצב חירום של מגפה או נגיף או משהו מסוג כזה, ושמעתם גם את הנאום שלי בהתחלה בעניין הזה.

יעקב אשר: אבל כרגע לדעתי מה שחשוב זה להוציא תחת ידינו את התקנות, שתוכל לחזור סמכות לידי מי שצריכה להיות לה סמכות, בדברים שחייבים אותם וצריכים אותם באמת.

יעקב אשר: אדוני, אנחנו הקראנו סעיף 1.

יעקב אשר: היו לכם הערות בעניין הראשון שהקריא גור לפני שהגעתם לכאן, כשהייתם בזום?

יעקב אשר: בבקשה, משטרת ישראל.

קריאה: אין לי הערות.

קריאה: אני רק אומר שאנחנו שמענו, הבנו.

קריאה: אני - - - מבצעים משטרת ישראל.

קריאה: מתוקף התפקיד שלי אני גם אמון להוציא את כל ההנחיות ועדכוני התק"שחים לכלל משטרת ישראל.

יעקב אשר: אוקיי, יש הערות, משרד הבריאות, על החלק הראשון שדיברנו בהתחלה?

מיכל גולדברג: אדוני, אין הערות.

מיכל גולדברג: רק לוודא, אם אינני טועה, היועץ המשפטי של הוועדה, מבחינת תקופת ההארכה הנוספת שהוועדה תאשר, אנחנו מבקשים שזה יישאר 45 ימים כפי שמופיע היום.

יעקב אשר: את מדברת על מספר הימים כרגע?

אלי אבידר: מה 45 ימים?

יעקב אשר: חבר'ה, אתם רוצים לנהל?

יעקב אשר: תגידו לי מי.

יעקב אשר: תנו לי דקה.

מיכל גולדברג: תקופת ההארכה הנוספת שתתאפשר באישור ועדה, שתישאר כפי שהיא הייתה בהצעת החוק הממשלתית.

יעקב אשר: מה, הכותרת שלה?

מיכל גולדברג: לא, אין לי הערות לנוסח, כפי שהקריא היועץ המשפטי של הוועדה, רק שתקופת ההארכה הנוספת של 45 ימים.

מיכל גולדברג: אם אין שינוי במהות - - -

יעקב אשר: עמדתכם נשמעה.

יעקב אשר: ואמרתי שבסוף הדבר האחרון שנטפל בו יהיה מספר הימים.

יעקב אשר: אנחנו נתקדם בשאר הדברים, וכשנדע את הכול נחליט על הימים, כי הימים הם נגזרת לדברים שאנחנו נפיק מהדיון הזה פה.

יעקב אשר: ואני מבקש דבר אחד, משרד הבריאות: אנחנו בדיון פתוח ולצורך דיון, ולא לצורך: רבותיי, כתבנו מה שכתבנו, קבלו את זה כמו שהוא.

יעקב אשר: זה לא זה, זה לא הדיון הזה, למי שלא מכיר.

יעקב אשר: איילה וינשטיין, ייעוץ משפטי ביטחון הפנים בזום, יש לך הערה למה שהוקרא כבר על ידי היועץ המשפטי?

איילה וינשטיין: למה שהוקרא לא.

איילה וינשטיין: רציתי להתייחס במילה וחצי למה שאדוני פתח את ההמשך, אבל אם צריך אז נחכה להמשך.

יעקב אשר: לא, אין נאומים.

יעקב אשר: יש לנו סעיף-סעיף – התייחסות של כולם.

איילה וינשטיין: נחכה לסעיף.

יעקב אשר: מאה אחוז.

יעקב אשר: תודה רבה, תישארי איתנו על הקו.

יעקב אשר: גור, ההגה בידיך.

גור בליי: אז כמו שאמרנו, הקראנו קודם את הפתיח, את זה שאנחנו עושים תיקון וקיום של התוקף של תקנות שעת חירום, שיעמדו בתוקפן מתחילתו של חוק זה עד יום מסוים, והתקנות יהיו בנוסח המפורט בתוספת.

גור בליי: אז עכשיו נעבור להקריא את התוספת, שזה בעצם הנוסח של ההסדר של העבירות והוראות הפיקוח שהוועדה מאשרת.

גור בליי: אני אתחיל להקריא, ואז תהיה התייחסות של נציגי הממשלה שיסבירו.

גור בליי: פה, שוב, יסבירו את הרציונל נציגי הממשלה.

גור בליי: אנחנו כן ביקשנו שזה לא ייראה – אתם רואים?

גור בליי: מחוק פה – רק הפניה לסעיפים לצו בריאות העם, כי ההוראות האלה נקבעות על ידי משרד הבריאות ולא מגיעות לוועדה, אלא שכבר גבולות הגזרה של העברות ייכללו כבר בחוק עצמו שהכנסת מאשרת.

גור בליי: אבל פה הייתה בקשה שלהם לשנות קצת את הנוסח, אז זה קצת שונה, אבל זה כן קובע את גבולות הגזרה.

גור בליי: מבקשים נציגי הממשלה, תכף יתייחסו, מבקשים שיהיה כתוב ב-1: הפרה של חובת בידוד או איסור הגעה למקום בידוד בתחבורה ציבורית בניגוד להוראות סעיף 2(ד) לצו בידוד בית.

גור בליי: זה אחד.

יעקב אשר: איך הם רוצים שהוא יגיע?

גור בליי: הם יסבירו.

יעקב אשר: איך הוא ייכנס לבידוד?

יעקב אשר: הוא קיבל את ההודעה כרגע כשהוא נמצא בסופרמרקט מחוץ לעיר שלו.

גור בליי: אז רגע, אני אשלים רק את הקריאה.

יעקב אשר: כן, תשלים.

יעקב אשר: תזכרי לענות לי על זה בפרקטיקה.

יעקב אשר: אלא אם כן יש מסוקים שיכולים להביא אותו.

גור בליי: (2).

גור בליי: גם הם ביקשו לקצר את זה, שיהיה כתוב ב-(2): מפר חובת דיווח בניגוד להוראות סעיף 3 לצו בידוד בית.

גור בליי: במקום כל הסיפור הזה.

יעקב אשר: אה, מחקת פה.

אלי אבידר: גור, אנחנו לא יודעים איפה אתה, אנחנו מתנצלים.

אלי אבידר: אתה יכול להגיד עוד פעם?

יעקב אשר: זהו, וזה נורא חשוב, כי בעצם הורידו פה כל מיני דברים, שהם דברים די דרקוניים שהורדתם אותם.

אלי אבידר: תגידו איפה.

גור בליי: תכף אנחנו נסביר את זה.

אלי אבידר: ד"ר גור, איפה אתה נמצא?

גור בליי: אני נמצא בעמ' 2, בפירוט של איזה הוראות נקבעו מתוך צו בריאות העם של בידוד הבית, שיש עליהן מאסר שישה חודשים או קנס לפי סעיף 61(א)(1).

גור בליי: יש פירוט.

גור בליי: בנוסח המקורי היה פשוט רשימה של סעיפים, אנחנו מוסיפים פירוט מה זה: (1) מפר חובת בידוד או את איסור ההגעה למקום בידוד בתחבורה ציבורית.

גור בליי: זה (1).

יעקב אשר: בעצם העבירו את ההוראות לסעיף אחר, ואז הם מפנים מפה לכאן.

יעקב אשר: ותכף נגיע להוראות.

יואב סגלוביץ': רגע, לפני זה.

יואב סגלוביץ': סעיף (1) ו-(2) מדברים על האדם שמצוי בבידוד.

גור בליי: כן.

יואב סגלוביץ': סעיף (3) מדבר על המחזיק.

גור בליי: נכון.

יואב סגלוביץ': ומחילים עליו את אותו כלל.

יואב סגלוביץ': לדעתי, זה לא נכון להחיל את הכלל של ההפרה עם עונש מאסר על אדם שמנהל עסק.

גור בליי: אז תכף, אני מניח, הם יתייחסו.

יואב סגלוביץ': לא, זה לא אותו דבר.

יואב סגלוביץ': זה לא אותה משפחה.

גור בליי: לא, אני מקבל.

גור בליי: אני רק מקריא את זה, שתהיה את המסגרת.

ניצן רוזנברג: אבל (1), (2) ו-(3), כל אחד מהם מתייחס לעבירה שונה לגמרי.

ניצן רוזנברג: זה לא ש-(3) הוא עבירה של מחזיק או מפעיל לאותן עבירות של (1) ו-(2).

ניצן רוזנברג: מספר (1) מדבר על חובת בידוד בית.

יעקב אשר: ברמה העקרונית ודאי אני מסכים איתו.

יעקב אשר: ואם אפשר יהיה לעשות את זה גם פה תוך כדי, בלי שזה - - -

יואב סגלוביץ': עכשיו, תיקחו לדוגמה, רק בשביל ההסבר, כי זה נכון לעוד דברים שיש פה: יש פה כל הזמן הפניות להערות שוליים, כמו איזה מאמר אקדמי – זה לא, אנחנו מדברים פה על תקנות מגבילות בצורה קיצונית את החירויות, בואו נפרט אותן בפנים.

יואב סגלוביץ': במקום להפנות, בואו נכניס אותן לגוף החוק.

יואב סגלוביץ': לא צריך שום דבר - - -

יעקב אשר: אוקיי, יואב, מובן.

יעקב אשר: גור, תמשיך, ואז תגובה שלהם.

גור בליי: רק אני אקריא את (ב).

גור בליי: אז אולי הם עכשיו יסבירו.

גור בליי: ולפני שתסבירו את העניין הזה, גם במענה לשאלתו של חבר הכנסת סגלוביץ', אני רוצה להוסיף על השאלה של חבר הכנסת סגלוביץ' ולחדד, שלא רק שזה לא נכלל פה, אלא זה דברים שקובע אותם מנכ"ל משרד הבריאות.

גור בליי: והדבר הזה בעינינו מאוד בעייתי.

גור בליי: הוא מעורר גם קושי מול סעיף 2(ב) לחוק העונשין, שמחייב שכל דבר מהסוג הזה יובא בפני ועדה של הכנסת.

גור בליי: קיבלנו את ההסכמה של נציגי הממשלה, זה לא שיהיה רק הפניות לסעיפים, אלא שגבולות הגזרה ייקבעו.

גור בליי: זאת אומרת, תגיד לפחות שזה מפר חובת דיווח, מפר חובת בידוד, או איסור הגעה למקום בידוד בתחבורה ציבורית.

גור בליי: זאת אומרת שכאילו גבולות הגזרה של כל אחת מהעבירות ייקבעו בחקיקה ראשית.

גור בליי: אבל בהחלט עולה פה השאלה בהקשר הזה, שעלתה מחבר הכנסת סגלוביץ': האם די בכך?

גור בליי: וזו שאלה לנציגי הממשלה.

יואב סגלוביץ': לא יודע.

גור בליי: לא, זו שאלה רטורית.

יעקב אשר: אוקיי.

יעקב אשר: גור, אתה סיימת?

גור בליי: להקריא, כן.

יעקב אשר: משרד המשפטים, משרד הבריאות, משטרה.

יעקב אשר: חבר'ה, תהיו אקטיביים, תרימו יד כשרוצים לדבר.

קריאה: אפשר שתעלו את לילך וגנר, שאחראית אצלנו על עונשין?

יעקב אשר: בבקשה, לילך וגנר בזום.

לילך וגנר: העבירות הפליליות, כמו שאתם ראיתם, קבועות ממש במשורה בתקש"ח אכיפה, וזה גם העבירות שאנחנו מנסים שיאושרו כאן על ידי הוועדה.

לילך וגנר: הן נקבעו על הפרות מאוד מאוד קונקרטיות.

לילך וגנר: ואני הבנתי שגם הייעוץ המשפטי של הוועדה ביקש לעשות קונקרטיזציה נוספת שמקובלת עלינו לגבי העבירות שהן תולדה של צו הבידוד.

לילך וגנר: לגבי העבירות האחרות – המסלול הוא מסלול מנהלי לעבירות שקבועות בתקש"חים אחרים, שאני אוכל לפרט בהמשך אם יהיה צורך.

לילך וגנר: אבל אני רוצה שיהיה ברור שהעבירות שאנחנו קבענו הן עבירות מאוד מוגבלות, שנועדו בדיוק לתכלית של הגנה על הערך המוגן שמשרד הבריאות הבהיר במה שהוא סיפר לגבי התכלית של הבידוד וחובת הבידוד.

לילך וגנר: והעבירות שמתייחסות לצו הן העבירות של הפרת חובת הבידוד, הפרת חובת הדיווח, הפרת חובת עטיית מסכה במרחב הציבורי.

לילך וגנר: לגבי הנושא של ההתקהלות – אין עבירה ספציפית של הפרת התקהלות בכוונת מכוון, משום שאדם יכול להיקלע למקום של התקהלות, יש עבירה של סירוב להוראת שוטר לפיזור התקהלות.

יעקב אשר: חבר'ה, אתם לא הולכים איתי.

יעקב אשר: אני ביקשתי לדון סעיף-סעיף.

לילך וגנר: ועבירה אחרונה שיש מצו הבידוד זה עבירה של מפעיל מקום - - - שלא מוודא שאנשים ייכנסו עם מסכות, ונותן שירות ללא עטיית מסכה ומפר את חובת השילוט.

יעקב אשר: אני מבקש, משרד המשפטים.

יעקב אשר: סליחה, לילך.

לילך וגנר: אלה עבירות מתוך צו הבידוד, שהן עבירות שפוגעות בערכים המוגנים, ולכן הן נקבעו כך.

לילך וגנר: והקנסות הותאמו למצב הזה.

לילך וגנר: ואנחנו מבקשים מהוועדה לאשר את האמור, תוך מתן הקונקרטיזציה הנדרשת לעבירות האלה, כפי שהציע הייעוץ המשפטי של הוועדה.

יואב סגלוביץ': לפני זה.

יואב סגלוביץ': קודם כול, אל יקל ראשך, או לפחות ראשי לא קל, בנושא של עבירות מינהליות, כאילו שהדבר הזה על הדרך.

יואב סגלוביץ': על אחת כמה וכמה שגם הפרטתם את סמכויות האכיפה.

יעקב אשר: אבל, שוב, לא הגענו לזה.

יעקב אשר: אני לא מבין, אתם סוחבים לי את הדיון למקומות – לא נסיים ככה.

יעקב אשר: אתם רוצים לעשות דיון בצורה הזאת.

יעקב אשר: אני רוצה לעבור, לראות מה אפשר לתקן היום, ואת הדיונים המעמיקים עוד יותר נעשה אחר כך.

יעקב אשר: אם מישהו חושב שחודש וחצי של דיונים אפשר להכניס היום בכמה שעות – זה לא יהיה.

יואב סגלוביץ': לא, יעקב, הכול בסדר, אני מתייחס למה שהיא אמרה.

יעקב אשר: לא, אבל מה שהיא אמרה, ניסיתי לעצור אותה, כי כרגע אני רוצה הערות על מה שהוקרא, אם יש הערות על מה שהוקרא שהוכרה על ידי היועץ המשפטי של הוועדה, לפי כל סעיף, ולא לדבר עכשיו על עשר דברים נוספים.

יעקב אשר: אז אם היו הערות על מה שהוקרא זה בסדר, ואם לא אנחנו נשמע כרגע - - -

קארין אלהרר: אני מצטרפת להערות של יואב.

יעקב אשר: מאה אחוז.

יעקב אשר: גם אני מצטרף אליהן.

גור בליי: אוסאמה, את הרציונל הם יסבירו, אבל זו הטכניקה, שאתה קובע עבירה פלילית, ואז אומר שהיא ניתנת לאכיפה באמצעות קנס מנהלי.

ניצן רוזנברג: מה שהוא שואל זה למה עונש מאסר.

גור בליי: נכון, הנושא של המאסר זאת שאלה.

גור בליי: אבל אולי שתהיה התייחסות של משרד הבריאות.

יעקב אשר: משרד הבריאות, בבקשה.

אוסאמה סעדי: לפני משרד הבריאות, אדוני היושב-ראש, מה העמדה שלכם על העניין של המאסר?

גור בליי: האם אתם מוכנים למחוק את השישה חודשים?

גור בליי: זה גם עלה בהערות שלנו.

יעקב אשר: מה זה קשור אבל לסיפור השני שדיברת עליו?

אוסאמה סעדי: לא, זה סעיף 1(א).

אוסאמה סעדי: אנחנו בסעיף 1(א)?

יעקב אשר: כן.

יעקב אשר: אבל יש עבירות קנס או מאסר, אם זה פלילי.

גור בליי: לא, אני אחדד את העניין.

גור בליי: זה נכון שאתה לוקח את העבירה הפלילית, ואתה יכול לאכוף אותה באמצעות קנס מנהלי.

גור בליי: אבל זה נכון שמספיק בשביל שיהיה לך את העבירה הפלילית, שאתה יכול לאכוף באמצעות קנס מנהלי, שגם העבירה הפלילית היא עבירה רק עם קנס ולא עם מאסר.

גור בליי: זו השאלה של אוסאמה.

אוסאמה סעדי: כן.

יעקב אשר: נשמע את דעתם.

יעקב אשר: בבקשה.

אוסאמה סעדי: במיוחד שאתם, הוועדה, הצעתם בסעיף 2(א) להוריד את העניין הזה של המאסר ולהשאיר רק את הקנס.

אוסאמה סעדי: הוועדה.

יעקב אשר: כן, כן.

ניצן רוזנברג: כן, על המסכה.

יעקב אשר: על המסכה?

גור בליי: כן.

יעקב אשר: לא, כי יכול להיות שיש דברים – אני לא אומר את דעתי עוד - - -

אוסאמה סעדי: לא, קנס על המסכה הוא 500 שקל, לא יודע, 200 שקל – שם זה 5,000 שקל.

אוסאמה סעדי: יש פרופורציות.

יעקב אשר: בסדר.

יעקב אשר: אנחנו נשמע, ואם נחליט שלא אז זה לא יהיה.

יעקב אשר: בבקשה, משרד המשפטים גם צריך להגיב על זה, אבל נתחיל קודם כול עם משרד הבריאות, עם מה שיש לכם על החלק הזה כרגע.

יעקב אשר: שם ותפקיד לפרוטוקול.

מיכל גולדברג: אני סגנית היועץ המשפטי, משרד הבריאות.

מיכל גולדברג: אז קודם כול, אדוני, מדובר פה בסעיף שקובע את העבירה הפלילית.

מיכל גולדברג: ההוראות המהותיות עצמן קבועות, כפי שנאמר מקודם, בצו בידוד בית, שהותקן בהתאם לסמכויות לפי סעיף 20 לפקודת בריאות העם.

מיכל גולדברג: זה סעיף שנותן סמכויות למקרה של התפרצות, מחלה.

מיכל גולדברג: הוא סעיף שהכותרת שלו זה תקנות הוראות לשעת חירום, והוא עוסק באמת במצב, כמו שאנחנו מצויים בו כרגע, מגפה משמעותית, מגפת הקורונה, שאנחנו נדרשים פה לסמכויות שהן באמת לא סמכויות רגילות.

מיכל גולדברג: גם הצו עצמו הוא צו שכל פעם עודכן לתקופה מוגבלת מאוד, וכשנדרשת הארכה הוא מוארך.

מיכל גולדברג: זה נעשה באישור של משרד המשפטים, זה לא שמנכ"ל משרד הבריאות מתעורר בבוקר ומחליט כמובן שצריך - - -

יואב סגלוביץ': אנחנו עכשיו בכנסת, אנחנו במקום אחר.

מיכל גולדברג: נכון.

מיכל גולדברג: עכשיו, הסעיף הזה, ההוראות המהותיות, כמו שאמרתי, קבועות בצו בריאות העם.

מיכל גולדברג: הצו כולל הרבה מאוד הוראות מהותיות, סעיפי הגדרות, הכול קשור בכול, והסעיף הזה זה בעצם סעיף שקובע את העבירה העונשית.

מיכל גולדברג: בחקיקה רגילה יש לנו את הסעיפים המהותיים, ובסוף יש לנו את סעיף העונשין, שהוא בדרך כלל סעיף קצר שקובע את העבירות.

מיכל גולדברג: גם כאן רק בגלל הצורה של החקיקה הזו סעיף העונשין נמצא באיזושהי מסגרת נפרדת, אבל הוא כמובן קשור לאותו צו בידוד, ולהוראות שקבועות שם ולהגדרות שנמצאות סביבו.

מיכל גולדברג: ולכן הצענו לוועדה לנסח את הסעיף כפי שהוא מנוסח, זה נראה לנו נכון יותר.

מיכל גולדברג: לדוגמה, מה שאדוני שאל מקודם לגבי התחבורה הציבורית, אם יש איסור על אדם שנמצא בבידוד להגיע בתחבורה ציבורית, אז איך הוא יגיע?

מיכל גולדברג: אז הסעיף הקודם בצו בידוד בית בדיוק מסדיר איך אותו אדם מגיע.

מיכל גולדברג: אין מה לעשות, אדם שחייב בבידוד הוא אדם שאנחנו לא רוצים שהוא יבוא במגע - - -

יעקב אשר: איך מסביר הסעיף הקודם?

יעקב אשר: מה הוא מסביר?

יעקב אשר: הולך במדרגה, כן.

מיכל גולדברג: - - "יגיע למקום הבידוד בדרך המהירה ביותר, ולא יעשה שימוש בתחבורה ציבורית כדי להגיע למקום הבידוד; לעניין זה, "תחבורה ציבורית" – למעט מונית" – במונית הוא כן יכול להגיע – "ובתנאי שבמונית לא ישב נוסע נוסף, למעט אם הם אנשים הגרים באותו מקום, ובתנאי שהנוסע" - - -

יעקב אשר: הבנתי.

מיכל גולדברג: עכשיו, אני מזכירה לכם, אם עקבתם בתקשורת, הייתה לנו בעיה, זה סעיף שנוסף בשלב מאוחר יותר, כי הייתה בעיה מאוד מאוד רצינית, אנשים חזרו מחו"ל - - -

יעקב אשר: לא, זה ברור לי.

מיכל גולדברג: - - - אף אחד לא אמר לי שום דבר, ובאותה הזדמנות גם חשפתי עוד 100 אנשים לנגיף.

יעקב אשר: אני רק שאלתי שאלה, כי תחבורה ציבורית אני יודע שהיא גם מונית, אבל אם את אומרת שלצורך זה יש אפשרויות, ולא צריך מסוק או חילוץ של יחידה 669 - - -

יואב סגלוביץ': יעקב, אני רוצה להגיד משהו אחד שהוא כללי, שהוא לא קשור לדעתי לחלק מהסעיפים – תהיה איתי שנייה, כי זה יעזור לדיון – לא יכול להיות חוק שמגביל חירות של אנשים, שמפנה אותו לתקנות ולסעיפי משנה בחוקים אחרים.

יואב סגלוביץ': מה שאני חוזר ואומר: יש פה ערבוביה.

יעקב אשר: רגע, אבל זה אני רוצה - - -

יואב סגלוביץ': יעקב, לא, תן לי שנייה.

יואב סגלוביץ': יש פה ערבוביה בין דברים שיש להם חשיבות כזו לבין דברים שיש חשיבות כזו.

יואב סגלוביץ': לדוגמה, חובת הדיווח.

יואב סגלוביץ': בוא אני אספר לך סיפור, כמה תקנות והיסטריות ובלגנים במשרד הבריאות בעניינים של קבלת הדיווח.

יואב סגלוביץ': עכשיו, אתה מטיל פה איזושהי חובה שיש עונש בצידה, זו לא איזו חובה ערטילאית כללית.

יואב סגלוביץ': הערבוביה הזאת היא לא טובה.

יואב סגלוביץ': אני פונה למשרד המשפטים: תעשו סדר בדבר הזה, בכל הכבוד למשרד הבריאות.

קארין אלהרר: ועוד איזה עונש.

יעקב אשר: כן, את רוצה להגיב?

יעקב אשר: אני רוצה אחר כך לסכם את זה.

מיכל גולדברג: אם אפשר, כן.

מיכל גולדברג: מדובר פה בסעיף עונשי.

מיכל גולדברג: ואם תשימו לב, זה המדרג הנמוך ביותר.

מיכל גולדברג: זאת אומרת, עד חצי שנת מאסר וקנס לפי 61(א)(1) זה המדרג הנמוך ביותר שקיים בחוק העונשין היום.

יעקב אשר: רגע, יואב, דקה.

יעקב אשר: אין לך רשות דיבור.

מיכל גולדברג: אני רק מזכירה שלפי חוק העונשין יש עבירה של הפצת מחלה מסוכנת, עם עונש מאסר של עד שבע שנות מאסר.

מיכל גולדברג: זאת אומרת, אנחנו באמת מדברים פה על המדרג הנמוך ביותר.

מיכל גולדברג: אנחנו מדברים פה בסך הכול על סעיף עונשי שקיים בכל חקיקה - - -

קארין אלהרר: אבל זה לא הפצת מחלה.

קארין אלהרר: אדם שאולי צריך להיכנס לבידוד?

קארין אלהרר: באמת, עם כל הכבוד.

יואב סגלוביץ': זה לא אותו דבר.

מיכל גולדברג: צר לי שיש פה איזשהו זלזול בחובת הבידוד, אבל חובת הבידוד - - -

קארין אלהרר: אני לא מזלזלת, אבל - - - בזכויות אדם.

יואב סגלוביץ': לא, הזלזול היחידי הוא בחפיפיות שמביאים לפה חוקים.

יואב סגלוביץ': זה הזלזול היחידי.

יואב סגלוביץ': לא בקורונה.

יואב סגלוביץ': אני אומר לך כמי שהיה עובד מדינה גם: אל תשימי עלינו תוויות של כאלה שמזלזלים.

יואב סגלוביץ': להגיע לחוק הזה, לשים אותו על שולחן הכנסת אתמול ב-04:00 בבוקר ולהטיף לנו מוסר, זאת תקלה.

יואב סגלוביץ': ואני אומר לך, כיועצת משפטית במשרד הבריאות: זה חוק שהוגש בצורה חפיפית, ועל זה אני בא אלייך ושואל אותך שאלות ענייניות.

יואב סגלוביץ': אל תטיפי לנו מוסר.

יעקב אשר: יואב, דקה.

יעקב אשר: חבר'ה, תרגיעו - - -

יואב סגלוביץ': אני לא ארגיע, כי אתה בא פה להגביל זכויות של אזרחים.

יואב סגלוביץ': מה יש לי להרגיע?

יעקב אשר: רגע.

יעקב אשר: אני לא בא ואני לא פחות רגיש ממך.

יואב סגלוביץ': אתה נותן לזה יד.

אלי אבידר: אתה נותן לזה יד, עם עיקרון הפרקטיות.

יעקב אשר: דקה.

יעקב אשר: אני נותן יד?

קארין אלהרר: לא, עם כל הכבוד, מה מטיפים לנו מוסר?

קארין אלהרר: כל פעם מטיפים לנו, כאילו אנחנו דואגים פחות.

יעקב אשר: סליחה.

אלי אבידר: אני רק רוצה להגיד לפקידי משרד הבריאות, שזה לא מרגש אותנו שאומרים לנו כל הזמן - - - אחריות.

יעקב אשר: לא, אתה לא יכול להגיד עכשיו.

אלי אבידר: זה לא מרגש אותנו.

אלי אבידר: אנחנו מרגישים מספיק אחראים, בלי שיגידו לנו שנהיה אחראים.

יעקב אשר: בתחרות הזאת – עזבו, חברים.

יעקב אשר: יואב, אתה העלית נושאים שהם נושאים נכונים, שתאמין לי שמרגיזים גם אותי.

יעקב אשר: ואני מסביר את זה פעם שלישית, אבל אני לא אסביר את זה עוד פעם.

יעקב אשר: ואני רוצה עוד פעם שנבין שאנחנו בשני טקטים, ולא יעזור כלום.

יעקב אשר: אנחנו עכשיו מדברים לא על תקנות לשלושה חודשים, אנחנו מדברים כרגע על תקנות, שכרגע לפי בקשת הממשלה זה חודש וחצי; כשאנחנו מחר בבוקר, יואב, אמורים להתכנס, מחר או מוחרתיים, ולשבת על החוק.

יעקב אשר: שם אני אעמוד איתך, שהוא יהיה הכי ברור בעולם.

יעקב אשר: שם אני איאבק איתך, שוב, עד כמה שמישהו יסביר לי אחרת.

יעקב אשר: זה אני מנסה להסביר לך כבר מהבוקר.

יעקב אשר: אני רואה שני מהלכים.

יעקב אשר: אתה רואה כאילו עכשיו את חזות הכול.

יעקב אשר: אנחנו לא מלאכים, לא נוכל להביא משהו מתוקן בחצי יום, או ביום אפילו לא, שיהיה 1,000 הסתייגויות, 4,000 הסתייגויות.

יעקב אשר: אני רוצה להביא מתוקן.

קארין אלהרר: זה לא קשור להסתייגויות.

יעקב אשר: סליחה רגע, קארין, לא להפריע לי.

יעקב אשר: אני רוצה להביא משהו מתוקן, כרגע בשעת חירום מה שנקרא.

יעקב אשר: למה שעת חירום?

יעקב אשר: הממשלה – הכול טוב ויפה, אתה הופך אותי - - -

יואב סגלוביץ': אבל זאת ההצעה שאני מציע - - -

יעקב אשר: רגע, אבל זה לא עובד ככה.

יעקב אשר: ולפי ההצעה שלך אנחנו נתכנס בעוד שבועיים ונתחיל להקריא.

יואב סגלוביץ': לא, ממש לא.

יעקב אשר: כן.

יעקב אשר: כן.

יואב סגלוביץ': לא, ממש לא.

יואב סגלוביץ': תורידו את סעיף (3).

יעקב אשר: אז אני חושב שכן ואתה חושב שלא.

יואב סגלוביץ': - - - את ההתקהלות.

יואב סגלוביץ': תעשו פירוט על הדברים.

יואב סגלוביץ': זה הכול.

יעקב אשר: אבל לא הגענו להתקהלות עוד.

יעקב אשר: רגע.

יעקב אשר: אתה שוב קופץ איתי למה שאני רוצה להגיע, וכאילו אתה מקדים אותי: אתה יודע שאני הולך להגיד בוקר טוב, אז אתה אומר את הבוקר טוב לפניי.

יואב סגלוביץ': אתה מוציא לי שם לא טוב כשאתה אומר את זה, מהסיבה הפשוטה שאומרים עליי את זה אחרים, שבגללי קורים כל מיני דברים.

יואב סגלוביץ': זה היה בחיוך.

קריאה: אבל הם דברים טובים תמיד.

יואב סגלוביץ': זה היה בחיוך.

יואב סגלוביץ': יעקב, אל תהיה רציני.

יעקב אשר: הכול בטוב.

יעקב אשר: זה משהו מהעבר.

אלי אבידר: לא, זה עומק, זה לא פשט.

יעקב אשר: זה משהו מהעבר.

יעקב אשר: חברים, אני רוצה שתבינו, כי אחרת באמת אנחנו לא נוכל לקיים את הדיון הזה בצורה הנכונה, ואני אצטרך, כדי שאני אלמד, כדי שאני אוכל להטביע את חותמי לדבר הזה עכשיו אתכם ביחד, זה יצטרך להיעשות רק בחדר סגור, ואז נבוא עם הצעה, נקריא, נצביע, תכינו הסתייגויות, נהדוף אותן ונגמור.

יעקב אשר: זה לא עובד ככה.

יעקב אשר: אני רוצה להביא משהו מתוקן.

יעקב אשר: יושב כאן ראש עיר מולי: יש תוכנית אב ויש משהו שנגזר ממנה.

אלעזר שטרן: תמיד ראשי ערים הולכים לראשי ערים.

יעקב אשר: התכוונתי למאיר כהן.

יעקב אשר: מה שאני מתכוון, אני רואה את החזות הכי גדולה במה שנוציא תחת ידינו בחודש וחצי הקרוב, כי נעשה דיונים ויהיו פה אנשי משרד הבריאות ומשרד המשפטים, ואנחנו נביא דבר הכי קרוב למושלם.

יעקב אשר: אני אומר לכם: אני רוצה את זה.

אלעזר שטרן: אבל למה לא לעשות הפוך?

יעקב אשר: מצד שני, אנחנו נמצאים כרגע במצב של הפקרות.

יעקב אשר: כרגע יש הפקרות, ולא משנה כרגע מי אשם.

יעקב אשר: מי שרוצה לדעת מי אשם, שיסתכל בפרוטוקול מקודם, כי דיברו על זה הח"כים.

יעקב אשר: אני עכשיו רוצה להביא משהו במהירות של השעות הקרובות והיממה הקרובה כדי – ואני אומר את זה דוגרי, אמרתי את זה בתחילת הדרך, אם יעצרו אותי יעצרו, אני אדלג על המשוכות.

קארין אלהרר: בסדר, יעקב, אבל אפשר לעשות את זה, ועדיין לא - - -

יעקב אשר: קארין, דקה, אני אתן לך.

יעקב אשר: אם אבל עכשיו אנחנו נתעקש הדברים שאומר אותם יואב, שהם דברים נכונים, אבל הם נכונים לשינוי תרבות של כתיבת חוק.

יעקב אשר: והם נכונים עוד ל-1,000 חוקים, יואב, הם עוד ל-1,000 חוקים נכונים.

יעקב אשר: אז את זה זה נשנה היום כשאני בזמן של חירום?

יעקב אשר: לכן תבינו, ובואו נתחבר לזה, כי אם לא, אני רואה בזה סתם איזושהי משיכת זמן שאין בה שום תועלת.

יעקב אשר: ואני אפסיד בסוף את מה שאני כן רוצה לתקן, ואנחנו נפסיד את זה.

יעקב אשר: בואו נהיה פרקטיים, כי אנחנו מדברים כרגע על חוק, שכרגע במקרה הגרוע ביותר הוא ל-45 יום.

יעקב אשר: וזה תלוי בנו, אולי הוא יהיה פחות.

יעקב אשר: הוא תלוי בנו.

יעקב אשר: אבל אני רוצה שהחוק הגדול, שאני לא רוצה למשוך אותו הרבה זמן, לא יותר מחודש וחצי, חודשיים גג, להביא משהו מושלם יותר.

קארין אלהרר: חודש זה הרבה.

יעקב אשר: שנוכל לברך על המוגמר.

יעקב אשר: אם נצליח קודם – נצליח, אבל יש לנו עוד דברים, קארין.

אלעזר שטרן: אבל למה לא לעשות הפוך?

אלעזר שטרן: לצמצם כמה שאפשר כדי שהוא יעבור - - -

יעקב אשר: אנחנו מתקנים.

יעקב אשר: באת עכשיו.

יעקב אשר: אנחנו מתקנים.

יעקב אשר: אבל אני אומר ליואב, הוא רוצה לתקן תרבות.

יעקב אשר: והוא צודק, כי אני חסיד גדול - - -

קארין אלהרר: לא, יעקב, לא לתקן תרבות.

קארין אלהרר: אבל אני אומרת לך: אני נכנעת מראש מלנסות לתקן תרבות.

קארין אלהרר: לא יהיה.

קארין אלהרר: אבל אני כן אומרת: יש פה תקנות שגוזרות גזירה על הציבור, בואו נעשה אותן פשוטות.

קארין אלהרר: אל תעשו הפניות.

קארין אלהרר: יש לכם סעיף שאתם רוצים להכניס, תכניסו אותו.

יעקב אשר: אני מסכים.

יעקב אשר: אבל עד שנגיע לעמק השווה בעניין הזה – זה לא הנחיה, זה עניינים משפטיים, ניסוחיים כאלה ואחרים.

יעקב אשר: זה לא עושים בסוג דיון של היום.

יעקב אשר: אני בדיון של היום רוצה להוציא את פצצות המצרר, לא רוצה לגעת כרגע במסגרת ובאסתטיקה, שאני מסכים איתך על כל מילה, יואב, כל מילה.

יעקב אשר: אבל לא רוצה להיכנס לזה.

מיכל גולדברג: גור, זה לא רק העבירות, זה ההגדרות - - -

גור בליי: העבירות וההגדרות.

יעקב אשר: גור, זה הליך החקיקה שאנחנו צריכים לעשות פה ממחר בבוקר.

יעקב אשר: ניכנס לזה עכשיו, לא נצא מזה.

יעקב אשר: מי כמוך יודע את זה.

יעקב אשר: חברים, פי וליבי שווים.

יעקב אשר: באתי פה בתחילת הבוקר ואמרתי: אני רואה שתי מטרות, המטרה הגדולה, והמטרה כרגע שהיא קטנה יותר אבל חשובה כרגע להיום.

גור בליי: אולי הצעה נוספת.

גור בליי: אז אם הדבר הזה, היושב-ראש חושב שזה יכול ליצור איזשהו סיבוך, הצעה נוספת, שוב - - -

יעקב אשר: אני לא חושב, אבל אני יודע.

יעקב אשר: נער הייתי וגם זקנתי.

יעקב אשר: לך תשנה הרגלים של 30 שנה ביום.

יעקב אשר: זה כבר משהו אחר.

יעקב אשר: זה כבר סיפור אחר.

יעקב אשר: זה נכון שזה מונח בתוך מה שיואב אמר, אבל אתה נוגע פה בנקודה אחרת, שברור שאם נעשה כמו שיואב הציע, אז זה מופיע בפנים וזה לא משתנה.

יעקב אשר: יש לכם תשובה לעניין הזה?

מיכל גולדברג: אדוני, אנחנו נמצאים פה בתהליך מאוד מאוד דינמי של מגיפה, הדברים כל הזמן משתנים ואנחנו צריכים את הגמישות.

מיכל גולדברג: מה שאנחנו יכולים לבדוק זה אם יהיה שינוי, להביא אותו - - -

אלי אבידר: אדוני היושב-ראש, פה מדברים על מגפות.

אלי אבידר: אני נלחצתי, אתה לא שמעת.

אלי אבידר: תן לה להגיד עוד פעם.

אלי אבידר: בשמחה.

אלי אבידר: כנראה שאני יכול להיות פרופסור, לא רק רופא.

יעקב אשר: אני חושש.

יואב סגלוביץ': אפשר גם עוד הצעת ביניים.

יואב סגלוביץ': גור, יש עוד אפשרות, שתהיה התחייבות של משרד הבריאות – סתם, אני הולך קדימה, רוצים להיות פרקטיים?

יואב סגלוביץ': נהיה פרקטיים – שכל דבר שמנכ"ל משרד הבריאות ירצה לחוקק או לתקן, יבוא לדיון בוועדה.

מיקי לוי: לאישור הוועדה.

מיקי לוי: לא לדיון – לאישור הוועדה.

יואב סגלוביץ': ואז יש לנו פיקוח.

יואב סגלוביץ': כי מה שקורה פה, אנחנו מייצרים כלי שאתם תיצקו בו איזה תוכן שתרצו, ועל זה אני רוצה לפקח.

גור בליי: אפשר יהיה אולי לעשות כך, שזה יהיה צו בידוד בית כנוסחו ביום חקיקת חוק זה, וכל תיקון על הדבר הזה ביחס לנוסח מיום חקיקת חוק זה יהיה באישור ועדת החוקה.

גור בליי: הרי ממילא אתם חייבים בזה לפי 2(ב) לחוק העונשין, מיכל.

מיכל גולדברג: קודם כול, גור, לא כל הצו, יש פה הרבה הוראות בצו שהן לא עונשיות, ולגביהן אנחנו כמובן לא מדברים, אנחנו מדברים רק על ההוראות העונשיות.

יעקב אשר: ברור.

מיכל גולדברג: לגבי ההוראות העונשיות – אם יהיה צורך בתיקון שלהן אפשר - - -

יואב סגלוביץ': זה לא רק העונש.

יואב סגלוביץ': זה אם אתם מחר פותחים את הרכבת - - -

יעקב אשר: לא, היא מדברת על ההוראות.

יעקב אשר: כן, כן.

יואב סגלוביץ': זה מה שאני אומר.

יעקב אשר: אז אל תגיד, חבל על הזמן, היא אומרת את זה.

יואב סגלוביץ': לא חבל על הזמן, זה שני דברים - - -

יעקב אשר: אבל היא אומרת את זה.

יעקב אשר: לא רק על העונש, גם על ההגדרה שבגינה בא העונש, נכון?

מיכל גולדברג: ההוראות הפליליות - - -

יואב סגלוביץ': לא רק הפליליות.

יעקב אשר: לא, שיש להן משמעות פלילית.

יואב סגלוביץ': יש להן משמעות.

יואב סגלוביץ': הרי בסוף אם תוסיפו עכשיו דברים שנכנסים לתוך - - -

מיכל גולדברג: זה יפגע - - -

יואב סגלוביץ': זה לא יפגע בכלום.

יואב סגלוביץ': זה יחזק את הפיקוח של הכנסת, ולזה אנחנו נמצאים כאן.

יואב סגלוביץ': במה זה יפגע?

יעקב אשר: בסדר, אני מבין שהתשובה היא חיובית.

יעקב אשר: אוקיי, הלאה.

גור בליי: אז שני דברים, שוב, אני רוצה למען הפרוטוקול.

גור בליי: אנחנו נכתוב: הצו כנוסחו ביום חקיקת חוק זה; וכל שינוי בעבירות הפליליות או מה שמסתמך עליהן יהיה באישור ועדת החוקה.

גור בליי: בסדר?

יעקב אשר: כן.

מאיר כהן: אדוני היושב-ראש, אולי בשביל לקצר את התהליכים, תגיד אתה מהן פצצות המצרר שאתה רוצה להוציא - - -

יעקב אשר: אמרו את זה כבר חבריי גם כאן וזה בדיוק מה שאני אומר.

יעקב אשר: אני אגיד לך.

יעקב אשר: מה את אומרת?

יעקב אשר: בבקשה, משרד הבריאות, רגע.

מיכל גולדברג: רק שלא ייקבעו מסמרות לגבי הוועדה, כי פקודת בריאות העם וההוראות מכוחה אנחנו מביאים לאישור ועדת העבודה, הרווחה והבריאות של הכנסת.

מיכל גולדברג: אז אנחנו נשאיר את העניין הזה פתוח.

יעקב אשר: בהיבטים הפליליים זה קצת בעיה.

מיכל גולדברג: לא, היבטים פליליים של הוראות שאנחנו מתקינים מכוח פקודת בריאות העם מגיעות לאישור ועדת העבודה, הרווחה והבריאות.

יואב סגלוביץ': כן, אבל אתם באתם לפה היום, לוועדת החוקה, חוק ומשפט.

יואב סגלוביץ': ולכן צריך להוסיף, אם זה המצב המשפטי, נעשה תיקון גם לזה, ונוסיף שדבר כזה יהיה בהיוועצות משותפת בין ועדת החוקה, חוק ומשפט, לבין ועדת העבודה והרווחה.

יואב סגלוביץ': אנחנו לא חותמת גומי לוועדה - - -

יעקב אשר: זה נכון, אבל - - -

קארין אלהרר: לא, זה יהיה מסובך מדי.

יעקב אשר: רגע, חבר'ה, כל אחד אומר עוד יותר ועוד יותר.

יעקב אשר: תאמינו לי, המשיח הגיע לפי - - -

קארין אלהרר: לא, זה יהיה מסובך.

יואב סגלוביץ': אם היית נותן לי לטפל בזה הוא היה כבר פה.

יעקב אשר: אם אתה היית מטפל בזה.

יעקב אשר: אבל לא נתנו לך לטפל בזה.

מיקי לוי: יואב, זה לא ילך.

יעקב אשר: בדיוק.

יעקב אשר: תקשיבו, חברים, אני אומר עוד פעם, מאיר, אתה התחלת לשאול אותי, ואני רוצה רגע - - -

יואב סגלוביץ': יאללה, ויתרתי.

יעקב אשר: אני לא רוצה שתרגישו שאני מכניע אתכם, כי אני לא מכניע אתכם.

מאיר כהן: אם כמו שהיא אומרת, שזה הולך - - -

יעקב אשר: אם זו ועדת הרווחה, אז זו סמכות של ועדת הרווחה והבריאות, נקודה.

יואב סגלוביץ': אמרתי - - -

גור בליי: מה שחשוב זה הפיקוח הפרלמנטרי.

יעקב אשר: אבל הינה הדוגמה, אתם נכנסים היום לדברים שרק הבירור שלהם ורק הסינון שלהם - - -

יואב סגלוביץ': יעקב, אנחנו רוצים כוח לחוק.

יעקב אשר: רגע, זה לא יכול להיות, יואב.

יעקב אשר: גם אני יותר צדיק וגם הוא יותר צדיק – כולם יותר צדיקים מכולם.

יואב סגלוביץ': לא צדיקים בכלל.

יעקב אשר: אז רק רגע, דקה.

מיקי לוי: והיום רוצים להביא את זה לחקיקה.

יעקב אשר: ואני אעצבן אותך יותר, שאתה יודע שהישיבה הייתה אמורה להיות אתמול בלילה כשלא היית פה.

יואב סגלוביץ': נו, אז?

יעקב אשר: אז אני לא עשיתי את זה.

יעקב אשר: ובשביל זה אני צריך עכשיו לריב איתך?

יעקב אשר: ברצינות.

יואב סגלוביץ': ואם היית עושה את זה - - -

יעקב אשר: אם הייתי עושה את זה, זה כבר היה היום בתוקף.

יואב סגלוביץ': מעולה.

מיקי לוי: מה פתאום.

מיקי לוי: אני הייתי פה, מה קרה לך.

יעקב אשר: אז מה.

יעקב אשר: אבל אני לא שמה.

יעקב אשר: מספיק.

יעקב אשר: עזוב את זה עכשיו.

יעקב אשר: נו, אתה רוצה עוד פעם לתקן את כולם כרגע?

יעקב אשר: לא היום.

יואב סגלוביץ': דרך אגב, בשביל זה באתי לכנסת.

יעקב אשר: יואב, אבל לא היום.

יואב סגלוביץ': מתי?

יואב סגלוביץ': מחר אפשר?

יואב סגלוביץ': כן, ממש.

יעקב אשר: מאיר, הגענו קודם כול להבנה.

גור בליי: אבל זה יהיה בוועדת העבודה, הרווחה והבריאות.

אני אומר: תבינו דבר אחד, אנחנו היום באים לציבור, שעד היום חלו עליו תקש"חים שהוכנו בממשלה בלחצים כאלה ואחרים, שאם אני רוצה להגדיר אותם, הם ברמה גרועה.

אני אומר: אנחנו היום עולים מדרגה אחת, לוקחים אותם והופכים אותם מגרועה כן לטובה יותר – לא טובה מספיק, טובה יותר.

קארין אלהרר: אבל לא צריך להלבין אותם.

קארין אלהרר: אתה לא מבין?

יעקב אשר: דקה.

יעקב אשר: זה התפקיד שלנו היום, התפקיד שלי.

יעקב אשר: אם אתם חושבים שלא צריך תקנות בכלל, אז בואו תתנגדו מראש, תשימו את ההסתייגויות ונגמר העסק, לא קרה כלום.

יעקב אשר: השלב הבא זה להביא את התקנות המיטביות, הכי טובות שאפשר.

יעקב אשר: ולכן אם נתבלבל בדיונים הללו, אם נעשה את הכול היום, מה נעשה מחר בעניין הזה?

יעקב אשר: ולא נוכל לגמור את זה היום.

יואב סגלוביץ': אמרתי.

יעקב אשר: יפה.

יואב סגלוביץ': אז למה שיוציאו ציוצים לדפנה ליאל?

יואב סגלוביץ': שיודיעו כבר מה הם - - -

יעקב אשר: אני לא הוצאתי ציוצים.

יעקב אשר: ואתה מכיר אותי, שגם עובד לי פה משהו בראש, גם אם תכננתי לעשות איזה, ותכננתי לעשות את זה תוך כדי דיון אתכם ביחד.

יעקב אשר: ואמרתי את זה, אפילו רמזתי על זה יותר מרמזים ברורים בהתחלה.

יעקב אשר: אבל אתה יודע מה?

יעקב אשר: גם זה שזה יצא זה טוב בסופו של יום.

יואב סגלוביץ': לא, אני רוצה שיצא הציוץ הבא על הסעיף הבא.

יעקב אשר: אז לא יצאו ציוצים.

יעקב אשר: ובואו נתחיל לצייץ אנחנו ונגמור את החוק הזה.

יעקב אשר: אבל אם אתה עכשיו רוצה להיכנס לשעה של שיעור איך כותבים הצעות חוק – בחייך.

יעקב אשר: אוקיי, סיימנו את החלק הזה?

גור בליי: רק עניין הוועדה אתה צריך לסגור.

גור בליי: זאת אומרת, שוב, סוכם שנוסח יהיה: כנוסחו ביום חקיקת חוק זה של צו בריאות העם.

גור בליי: וכל שינוי בעבירות העונשיות או בהגדרות שנסמכות עליהן, ייעשה באישור ועדה.

גור בליי: הוועדה, אנחנו נסגור אותה, סביר להניח שזה יהיה ועדת העבודה, הרווחה והבריאות, כי בהקשרים הבריאותיים, למרות שבגדול זה על התפר, כי הנושאים הפליליים הם לפתחה של ועדת החוקה.

גור בליי: אבל בגלל שאני מבין שבפרקטיקה השינויים העיקריים יהיו בהגדרות עצמן, אז זה כנראה דברים יותר לעבודה, רווחה ובריאות.

גור בליי: זה מקובל על היושב-ראש?

לילך וגנר: כן, לגבי הנושא של אישור ועדה, כפי שציין גור, זה באמת נגזרת של סעיף 2(ב) לחוק העונשין.

לילך וגנר: אם הצו היה מגיע לאישור ועדת העבודה, אז בוודאי שהעבירות היו מאושרות על ידי ועדה.

לילך וגנר: ולכן אין כל מניעה מבחינתי שייקבע הנוסח שגור הציע, ששינוי בעבירות הפליליות צריך אישור ועדה, ועדת הבריאות, שדנה בנושא של פקודת בריאות העם.

יעקב אשר: תודה, לילך.

לילך וגנר: בנוגע למדרג – אני רוצה רק להציע משהו.

לילך וגנר: אני לא יודעת אם זה יענה לחברי כנסת, אבל אולי באופן חלקי.

לילך וגנר: בחוק המסגרת אנחנו לא מציעים שיהיה עונש של מאסר.

לילך וגנר: הסיבה שנקבע עונש של שישה חודשי מאסר או קנס היא שההוראות לפי פקודת בריאות העם זה העונש הגנרי של הפקודה.

לילך וגנר: מבחינתי המדרג הנכון הוא שיהיה עונש - - -

יעקב אשר: תודה רבה.

יעקב אשר: גברתי, הבנתי, ואני אומר כבר עכשיו, ואני אומר את זה גם לנציגת משרד הבריאות, וחבריי, תשמעו את זה גם אתם, מיקי ויואב: גם דעת משרד המשפטים וגם דעת הייעוץ המשפטי וגם דעתי ודעת חבריי זה שלא יהיה פקודת מאסר.

יעקב אשר: ואני אומר עוד פעם, וכמו שאני אומר להם אני אומר לכם.

לילך וגנר: ההצעה מקובלת עלינו כמובן.

יעקב אשר: כן, תודה.

קארין אלהרר: יופי, ובא לציון גואל.

יעקב אשר: רגע, קארין, הברכות לטכנאים בסוף.

יעקב אשר: אנחנו נחליט את מספר הימים, להלן 45 יום.

יעקב אשר: בחוק כשנדון כאן אני אשמח לשמוע שעה-שעתיים הסברים שלכם.

יעקב אשר: אם תשכנעו אותנו אז יחזור הנושא של מאסר, אם יצטרך, כרגע לא.

יעקב אשר: בסדר?

יעקב אשר: בסדר.

מיכל גולדברג: אתם מורידים את העניין של המאסר?

מיכל גולדברג: כרגע ההוראה, כפי שציינה לילך - - -

יעקב אשר: את שמעת מה שאמרה משרד המשפטים.

מיכל גולדברג: נכון.

מיכל גולדברג: מה שהיא אמרה, שהפרה של כל הוראה לפי פקודת בריאות העם, עונשה חצי שנת מאסר או קנס.

מיכל גולדברג: אם אנחנו מגיעים לאישור ועדה, זה הכול נעשה לפי פקודת בריאות העם.

יעקב אשר: אבל היא אמרה שלא צריך להגיע - - - שזו דעתם.

יעקב אשר: אם אני הבנתי נכון, אדוני היועץ המשפטי.

מיכל גולדברג: אנחנו בעצם קובעים פה - - -

יעקב אשר: אנחנו קובעים לחודש וחצי גג, שמי שלא יעטה מסכה או משהו מהסוג הזה, לא יגיע למאסר.

יעקב אשר: הוא ישלם קנס, הוא ישלם עוד פעם קנס, מצידי גם כפל קנס.

יעקב אשר: אכיפה מנהלית היא אכיפה מהירה.

גור בליי: אבל למה זו בעיה, מיכל?

גור בליי: זה חוק מאוחר וספציפי.

יעקב אשר: זה לא חוק שמדבר על עבריינים.

מיכל גולדברג: בסדר, בפועל עוד אף אדם במדינת ישראל לא - - -

יעקב אשר: אז חודש וחצי גם לא יהיה.

יעקב אשר: זה לא יהיה.

גור בליי: נו, אדרבה.

קארין אלהרר: מקל וחומר.

קארין אלהרר: מצוין.

יעקב אשר: הלאה, גור.

יעקב אשר: עוד הערות, משטרה, מישהו?

יעקב אשר: הלאה, גור, אנחנו צריכים לעבוד.

יעקב אשר: תעצור פה.

קארין אלהרר: מה זה ההתקהלות הזאת?

יעקב אשר: כן, קארין, תשאלי.

יעקב אשר: אני נותן לך במקומי לשאול את זה.

קארין אלהרר: תודה רבה, אדוני היושב-ראש.

יעקב אשר: אבל קצר, קארין.

יעקב אשר: שאלה ותקבלי תשובה.

קארין אלהרר: קצר.

קארין אלהרר: אני רוצה להבין מה זה ההתקהלות הזאת.

קארין אלהרר: זה הפגנה, זה אירוע בר מצווה, זה התכנסות של ועד בית בלובי?

קארין אלהרר: מה זה?

יעקב אשר: תודה, השאלה הובנה.

יעקב אשר: בבקשה.

אוסאמה סעדי: מה זה התכנסות בין-לאומית?

יעקב אשר: ומה זה התכנסות בין-לאומית.

יעקב אשר: מי רוצה להסביר את הסעיף הזה?

יעקב אשר: נתחיל עם משרד המשפטים ואז משרד הבריאות.

קארין אלהרר: אה, התכנסות בין-לאומית זה ליגה.

יעקב אשר: משרד הבריאות, בבקשה.

קארין אלהרר: השמיים סגורים.

קארין אלהרר: איזה התכנסות בין-לאומית תהיה?

מיכל גולדברג: השמיים לא סגורים, נכנסים אנשים.

מיכל גולדברג: נכון שיש הרבה פחות טיסות, אבל עדיין האיסור הזה הוא - - -

יעקב אשר: מה המשמעות של המילה כנס?

יעקב אשר: רק כדי שאני אבין.

יעקב אשר: אם במקרה הגיע אדם מאנגליה ופגש 17 ישראלים ברחוב.

יעקב אשר: בוא נגיד לא 17 – 50 איש.

יעקב אשר: יש פה שתי מדינות, למעלה מ-50 איש.

יעקב אשר: האם זה כנס בין-לאומי?

מיכל גולדברג: לא, ודאי שלא.

מיכל גולדברג: הכוונה להתקהלות מאורגנת, כשקובעים איזשהו כנס באיזשהו נושא.

יעקב אשר: הבנתי.

יעקב אשר: כמו שקוראים להפגנה נגיד קוראים לכנס.

מיכל גולדברג: אבל אנחנו ממש לא מדברים על הפגנות.

יעקב אשר: לא, ברור.

קארין אלהרר: אז למה זה לא כתוב?

קארין אלהרר: למה לא מחריגים?

יעקב אשר: רגע.

יעקב אשר: אז אם אפשר לחדד את זה קצת.

יואב סגלוביץ': יעקב, ניתן לזה ניסוח שהוא נכון.

יואב סגלוביץ': צריך להבין, עזבו רגע מהזווית הדמוקרטית, אפילו מהזווית של השוטר, מה רוצים מחייו, מתי מותר לו, מתי אסור לו.

יואב סגלוביץ': ובעניין הזה אני חושב שהם אומרים: שוטר רשאי.

יואב סגלוביץ': עכשיו, לפני כנס בין-לאומי, מה זה התקהלות?

יעקב אשר: רגע, נכון.

יעקב אשר: היא עוד לא ענתה על ההתקהלות.

יעקב אשר: אני רואה שאתה הולך לעבור למשרדי ממשלה.

יעקב אשר: אתה פשוט מביא את הפתרונות גם.

קארין אלהרר: בדיוק.

יואב סגלוביץ': את כל הרשימה, you name it, שמחריגה כל אפשרות של מאבק אזרחי באשר הוא לדבר הזה.

קארין אלהרר: ושזאת תהיה רשימה לא סגורה.

יעקב אשר: רגע.

יעקב אשר: אוסאמה.

יעקב אשר: אוקיי.

יעקב אשר: משרד הבריאות, מה תגובתך לדברים?

יעקב אשר: צריך פה בהירות, כי לתת לשוטר להחליט מה קורה פה זה קצת בעייתי.

אוסאמה סעדי: וגם בסעיף (ב), גם העניין הזה של עוד פעם מאסר שישה חודשים ושימוש בכוח סביר - - -

יעקב אשר: איפה סעיף (ב)?

יעקב אשר: הקראנו?

גור בליי: כן, הקראנו.

אוסאמה סעדי: וגם ראינו - - - אדוני היושב-ראש, במיוחד אצלכם במגזר החרדי, איך התנהגו שוטרים, ואיך תקפו אנשים ומתפללים.

אוסאמה סעדי: אז נגיד שמתפלל נכנס – בסדר, אסור לו, אבל ראית איזה מחזות היו שם?

יעקב אשר: בהחלט.

יעקב אשר: בהחלט ראיתי ובהחלט הזדעזעתי.

יעקב אשר: אבל מצד שני, אני אומר עוד פעם, גם צריך שתהיה איזושהי הרתעה.

אוסאמה סעדי: הרתעה זה לתת לו קנס.

יעקב אשר: לא, ברגע שזה מתחיל להיות כבר מול השוטר, זה כבר נכנס לכיוון אחר לגמרי.

יעקב אשר: זה כבר לא קשור לקורונה או לא קורונה, זה כבר מול כוח משטרתי שעושה את פעילותו או לא עושה את פעילותו.

יעקב אשר: זה אתה צריך להסביר יותר טוב ממני.

יואב סגלוביץ': שום דבר לא נגרע מכוחה של המשטרה להמשיך לעבוד לפי כל הסמכויות הרגילות שלה.

יעקב אשר: אוקיי, יכול להיות.

יואב סגלוביץ': מדברים פה על קורונה, אז צריך להתייחס לקורונה.

יעקב אשר: טוב.

יעקב אשר: גברתי, התייחסותך לעניין הזה, ואיך אנחנו מתקנים את זה, בצורה מהירה.

מיכל גולדברג: אני חושבת שהפתרון שהוועדה הציעה מקודם עונה גם כאן, כי ההוראה אומרת: קיום התקהלות בניגוד לסעיף 3א לצו בריאות העם.

מיכל גולדברג: סעיף 3א הוא סעיף רבתי שמפרט מהי התקהלות, מגדיר התקהלות, וגם קובע חריגים להתקהלות ותנאים לאותם חריגים.

קארין אלהרר: אז תעתיקו אותו.

מיכל גולדברג: אז זה הפתרון שקבענו מקודם.

מיכל גולדברג: זאת אומרת, הנוסח יישאר כפי שהוא, ושינוי להוראות הפליליות - - -

יעקב אשר: אוקיי.

יעקב אשר: אז אני כבר אומר לכם, מאחר שזה חוזר על עצמו: בחוק הקבוע שאנחנו נביא - - -

גור בליי: אבל רגע, מיכל, ב-3א אין אבל החרגה של הפגנה.

יעקב אשר: מה דינה של הפגנה?

מיכל גולדברג: אני אשמח אם משרד המשפטים יתייחס.

גאל אזריאל: אני אנסה לסייע.

גאל אזריאל: מה שגור הציע לגבי העבירות האחרות לא בטוח מתאים כאן.

גאל אזריאל: כרגע מספר המתקהלים לפי צו הבידוד, מותר ש-50 אנשים יתקהלו או במבנה סגור או מתחת לכיפת השמיים.

גאל אזריאל: זה חל גם לגבי ההפגנות, עוד שנייה נדבר יותר בהרחבה על הפגנות.

גאל אזריאל: ולכן כרגע היה מתווה בממשלה של לפתוח יותר, להקל.

גאל אזריאל: כרגע הזה נעצר.

גאל אזריאל: אבל נניח שהממשלה כן תהיה מעוניינת לאפשר ליותר אנשים להתקהל, אז בעצם הדבר הזה ייעצר עד שיקבלו אישור של ועדת העבודה.

גאל אזריאל: אני לא בטוחה שזה מה שהוועדה מעוניינת לעשות כאן.

גאל אזריאל: כשאנחנו הולכים לכיוון של הקלות, אני חושבת שאתם גם רוצים להקל יותר, בלי שזה ייעצר ויחכה לאישור ועדה בכנסת.

גאל אזריאל: אז יכול להיות שאפשר לחשוב רק על מצב של החמרה שיצטרך אישור, אבל לא מצב של הקלה.

ניצן רוזנברג: אפשר להגיד שרק החמרה בעבירות הפליליות יגיע לאישור ועדה - - -

גור בליי: אבל זה לא יצא עמום מדי?

גור בליי: אם יש משהו שהוא מעורב באופי שלו?

גאל אזריאל: אני מעדיפה שזה יהיה ברור.

יואב סגלוביץ': עוד פעם, אני לא כל כך שמעתי, מה ההגבלה היום במספרים?

גאל אזריאל: ההגבלה היום לגבי התקהלויות – התקהלויות זה אנשים ששוהים בסמיכות אחד לשני, פחות משני מטרים אחד מהשני.

גאל אזריאל: זה 50 אנשים או במבנה סגור או מתחת לכיפת השמיים.

יואב סגלוביץ': אבל היום יש חתונות של 250 איש.

גאל אזריאל: זה הכלל.

גאל אזריאל: על גבי זה יש כל מיני סעיפים, שנציגת משרד הבריאות תוכל לפרט אותם, שמדברים על מצבים מיוחדים.

יואב סגלוביץ': אני חושב שמקצועית זה טעות ללכת בדרך הזאת.

יואב סגלוביץ': ואפשר לשנות את זה, אני תכף אציע מה נראה לי.

יואב סגלוביץ': אבל מה שעשו פה, הקונספט הוא, לקחו את התקש"ח והכניסו לחוק.

יואב סגלוביץ': ולכן הקונספט הוא לא מתאים לאירוע.

יואב סגלוביץ': ולכן אמרתי: אנחנו מגבילים את משרד הבריאות בזה שהכול יעבור.

יואב סגלוביץ': זה יוצר חוסר איזון.

יואב סגלוביץ': ולכן אני אומר: צריכים לעשות שינוי בקונספט.

גאל אזריאל: מה אתם מעוניינים להציע בקונספט?

יואב סגלוביץ': הקונספט צריך להיות יותר פתוח ולא יותר סגור.

יואב סגלוביץ': כשאתה כל הזמן מפנה לסעיף וסעיף משנה וסעיף משנה, אתה מגיע למצב שאתה כל הזמן - - -

יעקב אשר: יואב, אתה צודק.

יואב סגלוביץ': לא, אבל בשביל למצוא פתרון - - -

יואב סגלוביץ': לא, אבל אני רוצה להציע הצעה.

יואב סגלוביץ': אומרת פה נציגת משרד המשפטים, שמה שאנחנו מייצרים פה, מרוב זה שאנחנו רוצים לעשות טוב, יצא רע.

יואב סגלוביץ': זה פחות או יותר מה שהיא אומרת, נצטרך כל הזמן לחזור פה לאישורים.

יעקב אשר: אבל הוא בסוף ישלח אותך לשם, כי להטמיע את זה בפנים - - -

יואב סגלוביץ': לא להטמיע, זה עכשיו.

יעקב אשר: לא, זה לא עכשיו.

יעקב אשר: אתה יודע כמה זמן זה?

יעקב אשר: היא צריכה לעבור עשר היררכיות בשביל - - -

יואב סגלוביץ': לא, למה?

יעקב אשר: כן, לילך, משרד המשפטים, רוצה להעיר משהו.

לילך וגנר: כן, אני רוצה לענות אולי לחברי הכנסת לגבי הסיפור של ההתקהלות.

לילך וגנר: אני מצטרפת למה שאמרה גאל אזריאל, שבמובן הפלילי אני מעדיפה שיהיה חופש למנכ"ל משרד הבריאות להרחיב את האפשרות להתקהלות בהתאם למתווה שסוכם, ולא נגביל אותו ונקבע אותו 45 יום להתקהלות של 50 אנשים.

לילך וגנר: ולכן אני מצטרפת לבקשה לאפשר הקלות בהקשר הזה.

לילך וגנר: דבר שני, אני מדגישה שעבירה פלילית היא לא עצם התקהלות, היא לסירוב להוראת שוטר לפיזור התקהלות.

לילך וגנר: בכוונת מכוון העבירה נקבעה כך, ולא כהפרה של צו הבידוד, בדיוק מהטעמים שחברי הכנסת התייחסו אליהם.

לילך וגנר: עכשיו, בנוגע לכל החריגים, ברגע שאנחנו מגדירים התקהלות כהתקהלות בצו הבידוד, כל החריגים חלים.

לילך וגנר: אין צורך לכתוב אותם מפורשות בחוק המאריך תקש"ח או המקיים תקש"ח, הם חלים מעצם ההכוונה להגדרת ההתקהלות.

לילך וגנר: ולכן אני לא רואה צורך בכך.

לילך וגנר: לגבי הענישה – אני מקבלת את ההצעה של הוועדה וחברי הכנסת, שאין צורך בעונש של שישה חודשי מאסר בצד העבירה הזאת ויש להסתפק בקנס כספי.

יואב סגלוביץ': כל הגבלה שיכולה אפילו להתפרש – תראו, אני עכשיו נכנס לנעליו של אותו אחד שמגיע לטפל באירוע.

יואב סגלוביץ': הוא צריך לדעת שהפגנה לא במגרש.

יואב סגלוביץ': וצריך להיות רשום ומדויק ולא להשאיר את זה לפרשנות.

גאל אזריאל: הפגנה היא במגרש, רק לצורך הבהרה.

גאל אזריאל: כרגע הפגנה נכללת בתוך התקהלות.

יואב סגלוביץ': בשביל אני צריך ללכת לסעיפי המשנה וללכת אחורה ולקרוא את החוקים.

מיכל גולדברג: לא, ההגדרה של התקהלות בהפגנה היא שונה לעומת התקהלויות אחרות.

מיכל גולדברג: אבל הסמכות לטפל באירוע שהוא כבר עונה להגדרה של התקהלות היא כמו כל התקהלות אחרת.

מאיר כהן: אדוני היושב-ראש, כשבמה

מאיר כהן: לך היום עשרות ומאות אנשים מתקשרים לחברי כנסת לגבי הסעיף הזה, אז אנחנו לא יכולים לשלוח אותם, וגם רצוי שאתם לא תשלחו אותם לתתי סעיפים.

מאיר כהן: מה שאנשים שואלים: תגידו, אוסרים על הפגנות?

מאיר כהן: מה אכפת לכם למצוא את הניסוח פה שהמילה הפגנה - - -

יעקב אשר: מאיר, זה לא יהיה.

מאיר כהן: למה לא יהיה?

יעקב אשר: זה לא יהיה בתהליך הזה.

מאיר כהן: למה לא יהיה?

מאיר כהן: זה לוקח בדיוק חמש דקות לחשוב.

יעקב אשר: כי זה דבר שלא יהיה.

יעקב אשר: ואני אומר לך גם, ואני חוזר גם על מה שאמרנו קודם, אולי הייתה פה אי-הבנה:

יעקב אשר: לגבי הנושא של הגדרות לוועדת העבודה והרווחה, אני מדבר, שוב, לא על החודש וחצי הזה.

יעקב אשר: זה ייכנס ויוטמע בחוק המרכזי, שיהיה עוד חודש או עוד חודש וחצי.

יעקב אשר: אני מסביר עוד פעם: זה מה שאני התכוונתי לפחות, והבנתי - - -

יואב סגלוביץ': זה להוסיף - - -

יעקב אשר: אני יודע.

יעקב אשר: יש פה אבל הליך אחר, יואב, שאנחנו עושים את הדבר הזה, ומגיעים אליו בהסכמה עם משרדי ממשלה בצורה נכונה ונכוחה.

יעקב אשר: אני מוסיף פה משהו שלא קיים.

מאיר כהן: מה לא קיים?

מאיר כהן: הם אומרים שזה קיים, רק צריך להבהיר את זה.

יעקב אשר: לא, לא, לא.

יואב סגלוביץ': אבל למשרד המשפטים יש בעיה להוסיף את השורה הזאת?

יעקב אשר: לא, למשרד המשפטים אין בעיה.

יעקב אשר: אבל משרד הבריאות צריך - - -

יואב סגלוביץ': אין לו גם בעיה להוסיף.

יעקב אשר: לא, לא, יש בעיה אחת, שבה אנחנו משנים לא דברים בעייתיים שיש לנו כרגע כאן.

יעקב אשר: אנחנו אומרים עכשיו שכל קביעה כזו או אחרת, בלי שעוד הגדרנו אותה הכי טוב בעולם, צריכה לבוא לוועדת רווחה.

יואב סגלוביץ': רגע, יעקב, אתה לא הבנת אותי.

יואב סגלוביץ': אני אומר שבסעיף 2 שכתוב פה יהיה כתוב עוד שורה אחת, שבכל מקרה לא מדובר בהפגנות ומחאות - - -

יעקב אשר: זה כן.

יעקב אשר: לא, אני אומר קודם על הדבר הזה.

יואב סגלוביץ': על זה אני מדבר.

יעקב אשר: עכשיו, אני מבקש רק דבר אחד, שלצורך הצו הזמני, יש כאן פחד מוצדק שמישהו יכול לא להבין את זה.

יעקב אשר: אז שיהיה כתוב שזה לא כולל ההפגנות.

יעקב אשר: תמצאו את הנוסח.

קריאה: - - -

יעקב אשר: זה הכול.

יעקב אשר: מצוין, מקובל עליי.

גאל אזריאל: אני לא בטוחה שזה מה שאתם באמת מעוניינים שיהיה.

גאל אזריאל: אני אנסה שוב להסביר.

גאל אזריאל: יש את צו הבידוד, שקובע מה מספר המתקהלים האפשריים בכל תקופת זמן.

גאל אזריאל: כרגע מותר 50 אנשים – נדבר על תחת כיפת השמיים, כי זה מה שרלוונטי להפגנות.

גאל אזריאל: פירשנו את זה בהרחבה, כדי לפגוע כמה שפחות בחופש הביטוי, ככה שמלכתחילה לא משנה מה המספר המותר – היה שלב שהיה מותר רק שני אנשים במרחב הציבורי, ועשינו החרגה לגבי הפגנות שהיה עשרה אנשים.

יואב סגלוביץ': לא, הפגנות, מרגע שנגמר העוצר הכללי שהיה, היה אפשרות גם 20,000 איש.

גאל אזריאל: אז אני יודעת מה כתוב לגבי הפגנות, אני כתבתי את זה, אני אסביר עוד פעם.

גאל אזריאל: מה שהיה כתוב, באיזשהו שלב כשהיו את המגבלות הכי גדולות, היה מותר התקהלות רק שני אנשים במרחב הציבורי.

גאל אזריאל: לעומת זאת, לגבי הפגנות עשינו חריג וכתבנו:

גאל אזריאל: לא שני אנשים כמו כל התקהלות אחרת – עשרה אנשים.

גאל אזריאל: וגם את זה פירשנו - - -

מאיר כהן: ההפגנה של אתמול מול הכנסת מה הייתה?

גאל אזריאל: אני אנסה להסביר בצורה מסודרת.

גאל אזריאל: אגב, זה היה הגבלות לפני חודש בערך, כשעשו את ההגבלות הכי חמורות.

גאל אזריאל: שם אמרנו: נפרש את זה בצורה שפוגעת כמה שפחות בחופש הביטוי ובזכות להפגין, ככה שלא נגיד שההפגנה כולה יכולה להיות רק עשרה אנשים, אלא שהיא יכולה להיות מורכבת מקבוצות של עשרה ועוד עשרה ועוד עשרה עד בלי גבול, כמה שזה ניתן בתנאי השטח.

יואב סגלוביץ': נכון.

גאל אזריאל: היום מותר 50 אנשים, גם הפגנה וגם כל התקהלות אחרת במרחב הציבורי.

גאל אזריאל: אפשר גם באותה צורה לעשות קבוצות של 50, 50, 50, עד 2,000, 5,000, לא משנה כמה.

יואב סגלוביץ': אני חייב להגיד לך משהו בלשון בני אדם.

יואב סגלוביץ': כשאתה כותב את החוק, ועכשיו זה חוק, השפה שאת אומרת התקהלות זו שפה של אנשים במרחב הציבורי שמתקהלים לצורך משהו.

יואב סגלוביץ': אני אומר לך שלא יעלה ולא יוריד, ואין פה שום דיסרטציות משפטיות, צריך להיות כתוב פה שהזכות להפגין זה לא קשור לסיפור הזה.

גאל אזריאל: שוב, צו הבידוד קובע את ההוראה הנורמטיבית, מה מותר ומה אסור.

גאל אזריאל: תקנות שעת החירום לגבי האכיפה קובעות רק את הצד האכיפתי של הדבר הזה.

גאל אזריאל: לכן פה אני מבינה שאנחנו במצב שהוא קצת - - -

אלי אבידר: גברתי, אפשר להגיד מילה?

אלי אבידר: אני רק רוצה להגיד לך דבר אחד: אנחנו נמצאים כרגע באירוע שהסיטואציה היא שונה.

אלי אבידר: מה שלא כתוב בחוק – מותר.

אלי אבידר: זו הסיטואציה שאנחנו מקבלים מהממשלה.

גאל אזריאל: זה תמיד מה שיש.

אלי אבידר: לא, זה לא נכון.

אלי אבידר: זה לא צריך להיות ככה.

אלי אבידר: לא כל דבר צריך להיות כתוב.

אלי אבידר: ולכן ראש הממשלה פירש את הדברים – את לא צריכה להתעסק בפוליטיקה, אני מבין את זה, אבל כל מה שלא כתוב בחוק מותר לו.

אלי אבידר: ולכן צריך להיות ברור שיהיה כתוב שמחאה זה לא חלק מהעניין הזה.

גאל אזריאל: כל מה שלא כתוב בחוק מותר לציבור.

אוסאמה סעדי: גם אני חושב שברגע שאנחנו מציעים למעשה, שכאשר מדובר בזכות להפגין, ואתם, כל הנציגים של משרד המשפטים, אומרים שאנחנו לא רוצים לפגוע בזכות המחאה ובזכות להפגין, תבדקו את זה.

אוסאמה סעדי: גם שמענו פה הערה חשוב של נציגת משרד המשפטים, שהם גם בעד הורדת העניין הזה של המאסר.

אוסאמה סעדי: גור, אתה איתנו?

אלי אבידר: ד"ר בליי.

אוסאמה סעדי: יואב, אתה מפריע לנו.

יואב סגלוביץ': התייעצתי עם היועץ המשפטי, אני מתנצל בפני היושב-ראש.

אוסאמה סעדי: גם העניין הזה של ההורדה של הקנס - - - ולכן תנסחו - --

גור בליי: השאלה מה הוועדה תחליט בדבר הזה.

אוסאמה סעדי: לא, אבל הם מסכימים.

קריאה: נראה לי שזה כבר סוכם - - -

גור בליי: לא, על הקודם כן.

אלי אבידר: אפשר להגיד רגע ליועץ המשפטי?

אלי אבידר: 99 מסרים מתוך 100 שאני מקבל רואים בכל התקנות האלה שום קשר לקורונה אלא קשר להגביל הפגנות ויציאה למחאה.

אלי אבידר: ולכן שימו את המשפט הזה, תגמרו את הסיפור.

אוסאמה סעדי: בסדר.

מאיר כהן: על זה מדברים כל היום.

מיכל גולדברג: לא, אנחנו מתנגדים לשינוי ההוראה.

מאיר כהן: אני אמרתי.

מאיר כהן: אני רוצה לחזק את מה שאלי אמר, חבריא, ואני לא מבין למה אי-אפשר להוסיף את זה בניסוח פשוט.

אלי אבידר: חולה עליו.

מאיר כהן: בניסוח פשוט.

מאיר כהן: חבריא, היום כל המתנגדים, כל אלה שצועקים, התקשורת דיברה על זה כל היום: האם אנחנו הולכים להגביל את הזכות להפגין?

מאיר כהן: תרשמו את זה.

מאיר כהן: מה הסיפור?

אוסאמה סעדי: קיבלנו פה את ההצהרה של משרד המשפטים.

אוסאמה סעדי: השאלה איך אנחנו - - -

גאל אזריאל: אבל נראה לי שמה שחשוב לכם זה כמה אנשים יכולים להפגין, לא האם השוטר בסוף יכול - - -

מאיר כהן: לא.

מאיר כהן: את זה תשאירו - - -

אלי אבידר: לא, מה שחשוב לנו שיהיה כתוב שזה לא קשור להפגנת מחאה.

אלי אבידר: זה מה שחשוב לנו.

אלי אבידר: אל תכניסי את זה למחאה.

מאיר כהן: הזכות.

מאיר כהן: לא כמה אנשים – הזכות.

מאיר כהן: ככה עושה רושם שפוגעים בזכות.

מיכל גולדברג: הצו לא עוסק במחאות והוא לא עוסק בהפגנות.

מיכל גולדברג: זה צו של משרד הבריאות מכוח פקודת בריאות העם.

מיכל גולדברג: הוא עוסק בהגנה על בריאות הציבור, כשאנחנו נמצאים פה במגפה של קורונה.

מיכל גולדברג: הוא קובע איסור התקהלות מעבר ל-50 אנשים, ושאותם אנשים יעמדו במרחק של שני מטר אחד מהשני ויעטו מסכות.

מיכל גולדברג: הכלל הזה חל גם על אנשים שמתקבצים לצורך הפגנה.

מיכל גולדברג: אנחנו לא עוסקים בהפגנה, ואנחנו חס וחלילה לא רוצים – משרד הבריאות לא עוסק בהפגנות.

אלעזר שטרן: איך זה שאם זה אולמות מותר 250 איש?

מיכל גולדברג: משרד הבריאות לא עוסק בהפגנות.

מיכל גולדברג: הפגנות אפשר לקיים בכפוף למגבלות.

אלי אבידר: גברתי, אני מתחייב בפנייך, שאם תחפשי בכל חוקי דיקטטורה אפשרית, לא תמצאי דיקטטורה אחת שאומרת שאסור להפגין בגלל שאסור להפגין.

אלי אבידר: זה רק לטובת האזרחים.

אלי אבידר: זה העניין.

אלי אבידר: עכשיו, אני אומר לך: זו הסיטואציה.

אלי אבידר: אנחנו פה מייצגים ציבור, 99 מסרים מתוך 100 עוסקים בדבר הזה.

אלי אבידר: אז בואו נוציא את זה.

מיכל גולדברג: אפשר לציין שאין באמור פה כדי לפגוע בזכות להפגין, ובלבד שיעמדו בהוראות לפי הצו.

מיכל גולדברג: אין בעיה.

תמר ליברטי: רגע, צריך אבל להיות ברור, האם ההוראות שמגבילות את מספר האנשים שרשאים להיות אחד ליד השני חלות על הפגנות או לא?

תמר ליברטי: זה צריך להיות ברור.

מיכל גולדברג: ובלבד שיעמדו בהוראות - - -

אוסאמה סעדי: ביקשתי גם להכניס את זה, שאנחנו מדברים על התקהלות או התכנסות בין-לאומית, שהיא לא חוקית והיא עומדת בניגוד להוראות משרד הבריאות.

אוסאמה סעדי: הרי אמרנו, ברגע שיש הוראות משרד הבריאות, כולנו מחויבים.

אוסאמה סעדי: אם יש תו סגול לעניין ההפגנות, שני מטר, מסכה, 200 איש, 300 איש, מחר משרד הבריאות יגיד: לא 50 אלא 200, כולנו נעמוד בזה.

אוסאמה סעדי: ואז זה לא - - -

מיכל גולדברג: משרד הבריאות לא קובע הוראות להפגנות.

אוסאמה סעדי: התו הסגול.

קריאה: התו הסגול זה לגבי עסקים, זה משהו אחר.

אוסאמה סעדי: אין תו סגול בהפגנות?

גבריאלה פיסמן: האמירה של מיכל זה שהיא לא התכוונה לפגוע בזכות ההפגנה.

גבריאלה פיסמן: את האמירה הזו אפשר לקבוע, ובלבד שתהיה עמידה בהוראות צו הבריאות.

אוסאמה סעדי: כן.

אוסאמה סעדי: מקובל.

יואב סגלוביץ': כל ניסוח שתחליטו הוא מתאים.

גור בליי: אבל השאלה לאיזה תנאים מפנים?

גור בליי: כעניין מקצועי שלכם, מיכל, להוסיף: אין באמור כדי לפגוע בזכות להפגין, ובלבד שיעמדו בתנאים הקבועים ב – מה?

מיכל גולדברג: בצו בריאות העם.

גור בליי: אבל הבעיה שזה מעגלי.

גאל אזריאל: ניסוח כזה מאפשר לפגוע יותר בזכות להפגין ממה שיש כרגע.

גאל אזריאל: אז אני מציעה שכרגע כתוב:

גאל אזריאל: שוטר רשאי להורות על התפזרות על התקהלות – לא משנה כנס בין-לאומי – שנעשה בניגוד לסעיף 3א לצו.

גאל אזריאל: 3א לצו זה רק מספר המתקהלים.

גאל אזריאל: אם אנחנו מפנים להוראות מנכ"ל משרד הבריאות או צו הבידוד או דברים כאלה, יש עוד כל מיני תנאים.

גאל אזריאל: אתם לא רוצים לפזר התקהלות בגלל שאנשים לא נמצאים עם מסכה, או בגלל שהם לא עומדים שני מטר אחד מהשני, אלא רק בגלל שכל ההתקהלות כולה עוברת על המספר הכולל.

גאל אזריאל: אז אם הולכים עם ניסוח יותר רחב, זה ייתן יותר סמכות לפגוע בזכות להפגין.

יואב סגלוביץ': כל ניסוח שתחליטו שהוא הכי מתאים, שבסוף מעגן פה את זכות ההפגנה - - -

אוסאמה סעדי: חברים, אנחנו הבנו את העיקרון.

אוסאמה סעדי: אני חושב שהעיקרון מוסכם גם על משרד המשפטים, גם על החברים פה.

אוסאמה סעדי: אני מציע, גור, שאתה תנסח משהו עם משרד המשפטים, תעביר לנו, ואנחנו נתקדם.

גאל אזריאל: אם אתם רוצים באמת להגן יותר על הזכות להפגין כאן, אז אולי אפשר להוסיף משהו בסגנון: ואולם לא תינתן הוראה לפזר הפגנה אלא אם – ואז להוסיף תנאים של מידתיות שהם מעבר להתקהלות אחרת.

יואב סגלוביץ': אם מסכימים, אוסאמה, שגור - - -

אוסאמה סעדי: העיקרון מוסכם, אנחנו ננסח את זה.

אוסאמה סעדי: אנחנו חייבים להתקדם.

אוסאמה סעדי: 2א.

גור בליי: העיקרון הוא ברור.

גור בליי: העיקרון הוא שלא יאפשרו לפזר הפגנה, כל זמן שיש עמידה באותם תנאים בסיסיים של מרחק שני מטר, של מסכה.

אוסאמה סעדי: ולא פוגעים בזכות להפגין ולהביע מחאה.

אוסאמה סעדי: אבל גם לא פוגעים בעיקרון.

גור בליי: אה, אבל האמת שלא, כי אנחנו לא רוצים.

גור בליי: סליחה, 3א מדבר רק על ה-50, אנחנו לא רוצים – בסדר, אנחנו ננסח את זה.

אוסאמה סעדי: אוקיי.

אוסאמה סעדי: יאללה, נתקדם.

אוסאמה סעדי: 2א.

אוסאמה סעדי: טוב שמחקתם את העניין של המאסר.

אוסאמה סעדי: אנחנו מברכים על זה.

מאיר כהן: שנייה, גור.

מאיר כהן: אדוני היושב-ראש, אני רוצה לחזור רגע.

אוסאמה סעדי: לאיפה?

מאיר כהן: לא לנסח, אבל אני רוצה לשמוע עוד פעם את הנושא של זכות ההפגנה.

מאיר כהן: האם זה מקובל עליכם שהסייג הזה שאת ציינת או דומה לו ייכנס?

גאל אזריאל: עליי בוודאי מקובל.

מאיר כהן: לא, אז אני שואל גם את אנשי משרד הבריאות, את המשטרה.

אוסאמה סעדי: מה?

אוסאמה סעדי: לא שמעתי, מאיר.

מאיר כהן: אנחנו מדלגים על סעיף, ויש תחושה שזה נסגר, אבל כששואלים אותם עוד פעם – בסעיף לגבי ההתקהלויות, הזכות של ההפגנה תישמר ותהיה ברורה בתוך הסעיף.

אוסאמה סעדי: נכון.

מיכל גולדברג: בכפוף להוראות הבריאותיות של הצו.

אוסאמה סעדי: בדיוק.

מאיר כהן: בוודאי.

מאיר כהן: אבל שזה יהיה רשום.

מיכל גולדברג: אין מניעה שזה יהיה רשום.

אוסאמה סעדי: נכון, אני הבנתי את זה.

אוסאמה סעדי: לפעמים לא צריך לחזור ולשאול, אני הבנתי את זה.

מאיר כהן: אני מבין מהר כשמסבירים לי לאט.

אוסאמה סעדי: בסדר, הבנו.

תמר ליברטי: אדוני היושב-ראש, אפשר להעיר?

תמר ליברטי: מאחר שבסוף האכיפה מתבצעת על ידי המשטרה, נראה לי שחשוב רגע להבין למה חברי הכנסת מתכוונים.

תמר ליברטי: כיום על פי המצב המשפטי, ההוראות שמגבילות את מספר האנשים שרשאים להיות בסמיכות זה לזה במרחב הציבורי, חלות גם על הפגנות.

תמר ליברטי: אז השאלה מה מטריד אתכם.

תמר ליברטי: מה החשש?

תמר ליברטי: שההגבלה של הזכות להפגין תהיה - - -

יואב סגלוביץ': לא, החשש הוא חשש של קונספט.

יואב סגלוביץ': שמדובר פה על התקהלויות, ויכול מישהו לחשוב שחוקק פה חוק היום – וזה לא תקנות לשעת חירום, חוקק חוק – ופרשנות של אזרח תמים, שלא קורא את כל הדברים, הוא אומר שאולי אסור להתקהל.

יואב סגלוביץ': צריך לדעת שמותר לצורך הפגנה.

תמר ליברטי: מותר לצורך הפגנה עד 50 איש נכון להיום.

יואב סגלוביץ': הכול בסדר.

יואב סגלוביץ': אז אפשר 50 ו-50 ו-50 – כמה שיותר.

יואב סגלוביץ': אין לנו בעיה עם ההגבלות, עם ההיגיון, אבל כן רוצים לעגן את הזכות הבסיסית.

יואב סגלוביץ': כי כרגע כל הדבר הזה, שכחנו מאיפה התחלנו, התחלנו מזה שגם אפשר להיכנס לתוך בתים.

תמר ליברטי: אני חייבת להגיד שהמשטרה לאורך התקופה הזאת אפשרה את ההפגנות.

יואב סגלוביץ': המשטרה כאורגן שאחראי על - - - לא אמור להיות מושפע מזה.

תמר ליברטי: לא, בכלל לא.

תמר ליברטי: להפך, המשטרה בסופו של דבר אפשרה את ההפגנות, גם כשהן היו יותר - - -

מאיר כהן: מאה אחוז.

מאיר כהן: זה ייאמר לזכותכם.

גור בליי: רגע, תגידו, זה לא כזה פשוט פה הניסוח הזה, בהפוך על הפוך דווקא לפגוע בזכות להפגין, זה החשש שלי.

גור בליי: אז השאלה אם אנחנו לא יכולים לעשות את זה בדרך של אישור פונקציונר יותר בכיר למשל, לדבר מהסוג הזה?

יואב סגלוביץ': לא.

יואב סגלוביץ': גור, אני אומר עוד פעם, אני בכוונה משאיר את זה פתוח.

יואב סגלוביץ': אי-אפשר עכשיו, בהפסקה תמצאו את הדרך הכי נכונה.

גור בליי: רגע, אבל מה עם המאסר?

אוסאמה סעדי: ירד.

גור בליי: ירד, בסדר.

אוסאמה סעדי: אוקיי.

אוסאמה סעדי: 2א.

מאיר כהן: מאה אחוז.

אוסאמה סעדי: כן, יש פה מנהל אגף ביטחון ואכיפה, עיריית רמת גן, שמעון שמרוני, בעניין הסעיף הזה?

אוסאמה סעדי: פרופ' חגי לוין, יו"ר איגוד רופאי בריאות הציבור בהר"י, בבקשה.

חגי לוין: שלום, תודה רבה.

חגי לוין: אנחנו רופאי בריאות הציבור והאפידמיולוגים, לחם חוקנו זה הגנה על בריאות הציבור.

חגי לוין: הסעיף הזה, כפי שהוא מנוסח כרגע, יגרום לנזק לבריאות הציבור.

חגי לוין: רק לסבר את האוזן, אולי מצאנו פתרון לעניין העישון – כל בן אדם מעשן, שמעשן מחוץ למקום מגוריו, בהכרח עובר על החוק, ואז צריך לקנוס אותו.

חגי לוין: הסעיף הזה הוא לא הגיוני לחלוטין, איך שהוא מנוסח.

אוסאמה סעדי: למה, מה הבעיה?

אוסאמה סעדי: תסביר לנו.

חגי לוין: זה רק מדגים לאיזה טירוף מערכות הגענו.

חגי לוין: העבירה צריכה להיות עבירה של סיכון בן אדם אחר בהדבקה.

חגי לוין: אני מאוד מקפיד, כל נותן שירות שחושב שהוא ייתן לי שירות בלי מסכה, אני מיד מקפיד על זה, אבל לא זאת הדרך.

חגי לוין: סעיף כאלה יפגעו באמון הציבור, יכולים להוביל לאכיפה בררנית, שדווקא יתעסקו באנשים מסוימים.

חגי לוין: וחייבים לנסח את הסעיף בצורה שונה לחלוטין, שממקדת את הבעיה, ושבן אדם סרב לעטות מסכה, ושהיה מדובר בסיכון של אחרים במרחק ישיר וכן הלאה, ולא לנסח סעיפים בצורה כל כך דרקונית, שהיא פשוט תפגע בבריאות הציבור.

חגי לוין: ואני חייב להגיד, למדנו מהוועדות האחרות, חשוב גם שכאן יהיה בחוק הזה סעיף דיווח, שכל שימוש בחוק ידווח לוועדה מדי שבוע, וככה נדע מי ואיך ומה משתמשים בחוק הזה לצורך אכיפה.

חגי לוין: ואני חייב להזכיר, שיש עוד הרבה כלים אחרים של פיקוח שאינם אכיפה, שהם יעילים לא פחות, ואסור שנלך אך ורק למנגנון של אכיפה ונשכח את הכלים הללו.

חגי לוין: הולכים לפתרון הקל, במקום לעבוד יחד עם הציבור, באופן מידתי.

חגי לוין: הרי גם בתחום החיסונים וגם בתחום העישון, אנחנו רוצים הרבה מאוד סמכויות.

חגי לוין: צריך לעשות את הדברים באופן מידתי ולא בחשיבה - - -

יעקב אשר: תודה רבה, חגי.

אלעזר שטרן: חגי, איך זה פוגע בבריאות?

אלעזר שטרן: אנחנו מבינים את המגבלות.

אלעזר שטרן: איך זה פוגע בבריאות?

חגי לוין: זה פוגע בבריאות, כי הציבור לא מאמין.

חגי לוין: אם הוא רואה שאף אחד מנבחרי הציבור לא מסוגל לעמוד בכזה חוק, שכל מקום שאתה שוהה מחוץ למקום מגוריך, אתה חייב לעטות מסכה.

חגי לוין: אז מה?

חגי לוין: אז יצאת לריצה – אתה חייב מסכה - - - ברחוב, הורדת רגע את המסכה, אתה עבריין.

יעקב אשר: חגי, תודה רבה.

חגי לוין: החוק צריך להיות הגיוני.

חגי לוין: חוקים שאינם הגיוניים שוחקים את אמון הציבור בחוק, בנבחרי הציבור ובבריאות הציבור.

חגי לוין: לכן תמיד זה יהיה - - -

קארין אלהרר: צודק כל מילה.

חגי לוין: והסעיף הזה הוא כל כך קיצוני, שהוא פשוט לא הגיוני.

אלעזר שטרן: ברור.

אלי אבידר: יעקב, אני מתנצל, אתה לא מקשיב.

אלי אבידר: הוא אומר דברי טעם.

יעקב אשר: קודם כול, אני מקשיב.

יעקב אשר: ואני גם הבנתי.

יעקב אשר: אבל הבעיה שהוא לא שמע אותי.

יעקב אשר: יש לי פה איזו בעיה ברמקול.

יעקב אשר: לא, אני לא אמרתי לו: די.

יעקב אשר: אמרתי לו: די, כי הבנתי.

יעקב אשר: ואני אומר שוב: הדקויות שאתה נכנס אליהן כרגע, אני מזמין אותך כבר היום לדיונים שיהיו פה בשבועות הקרובים.

יעקב אשר: ושם אנחנו נדון עם זכוכית מגדלת על כל דבר, ונשמע אותך בנפש חפצה.

יעקב אשר: אנחנו כרגע רוצים להתקדם ולהוריד את הדברים הבעייתיים שמקשים עלינו מאוד, וכל זה זה עד 45 יום.

יעקב אשר: ולכן אני אשמע את הדברים שלך בדיון המרכזי שיהיה.

יעקב אשר: נושא המסכות – אני לא רוצה להיכנס אליו, כי אם אני אכנס לכל נושא כמו שאתה נכנס אליו עכשיו, אנחנו נלמד כאן פקולטה לרפואה ולמשפטים ביחד.

חגי לוין: אבל, אדוני היושב-ראש, אפשר באופן ספציפי?

חגי לוין: אם הבן-אדם מסרב לעטות מסכה.

חגי לוין: בכל זאת, תן לבן אדם הזדמנות, אולי הוא הסיר רגע את המסכה.

חגי לוין: אם מדובר במקום ציבורי סגור, לא מקום פתוח, שעם כל הכבוד, הסיכון הוא לא כמו הסיכון במקום סגור, ואם הוא נמצא במרחק של פחות משני מ' מבן אדם אחר; אחרת אם הוא נמצא ביער ואין שם אף אחד, אז מה יש לאכוף את החוק הזה?

חגי לוין: ובסמכותך עכשיו לתקן את הסעיף הזה בצורה - - -

יעקב אשר: דקה.

קארין אלהרר: דברים הגיוניים מאוד.

אלי אבידר: מאוד הגיוני.

יעקב אשר: תודה לך, קודם כול, חגי.

יעקב אשר: אני אומר לחברי הוועדה: אם נוכל באיזשהו אופן, שצריך להפעיל שיקול דעת, ואולי אפילו להתריע.

יעקב אשר: זאת אומרת, אם זה סירוב או שזה מישהו שבטעות לא הבין.

יעקב אשר: אם אפשרי לעשות איזשהו שינוי קטן בהבהרה בתוך הנוסח, אני אשמח שזה יהיה; אם לא, אנחנו נטפל בזה בצורה מפורטת יותר בנוסח בהמשך.

יעקב אשר: כן, אני רוצה רגע הבהרה לגבי מה שדיברנו מקודם.

יעקב אשר: אני אמרתי את זה, כנראה שהייתה פה אי הבנה.

יעקב אשר: הנושא הזה שכל תקנה חדשה של משרד הבריאות תעבור היום לוועדה, את זה בכוונתי להטמיע בחוק הגדול, לא בחודש, חודש וחצי הזה, בגלל ששוב אנחנו נמצאים לדעתי גם בכיוון אחר של המגפה, בכיוון יותר טוב מאשר היה קודם.

יעקב אשר: מתי אני כן רוצה אישור של ועדת הרווחה?

יעקב אשר: – או חוקה, אבל כנראה שזה רווחה, וזה בסדר מבחינתי – כשמתחילה המגפה, ומתחילים לשנות 8, 10, 9, 17 פרמטרים, זה אני רוצה עין ציבורית.

יעקב אשר: אבל אם היום, מחר, תהיה החלטה במשרד הבריאות, אני בחוק זמני כזה ל-45 יום, לא מכניס את הדרגה הזאת של התייעצות.

יעקב אשר: מי כמוך, מאיר, יודע שכשאנחנו מדברים על להעביר לוועדה זה דבר שהוא מדרגה.

יעקב אשר: בחוק הגדול אנחנו נדון בזה.

קארין אלהרר: בתוך שעת חירום זה צריך להיות רק - - -

גור בליי: אני חייב לחדד לפרוטוקול.

גור בליי: אז מבחינת המשמעות, זה אומר שבסעיף 1 אנחנו לא מכניסים את המילים: כנוסחו ביום חקיקתו של חוק זה, ולא מכניסים את האמירה שכל תיקון ביחס לזה הוא באישור ועדה.

גור בליי: שני הדברים האלה יורדים, הם לא נכללים.

יעקב אשר: לא, כנוסחו - - -

יעקב אשר: כן, לנוסח הזה לא.

יעקב אשר: אני מודיע לכם שבכוונתי שזה יהיה בתוך הנוסח המרכזי, עם שיפוצים כאלה ואחרים.

יעקב אשר: הלאה.

יעקב אשר: יש עוד הערות למישהו עד לרגע זה?

קארין אלהרר: באיזה סעיף אתה?

יעקב אשר: חבריי חברי הכנסת, כל הנושא של מאסר, אני מודיע למשרד הבריאות, בחוק הזה הוא לא יהיה.

יעקב אשר: נקודה.

יעקב אשר: בחוק הבא – נדון.

קארין אלהרר: לא יהיה – טוב.

מיקי לוי: כל הכבוד.

יעקב אשר: ולכן אני מבקש, במקום "כל הכבוד", בואו נתקדם כדי שנשיג את אלה.

מיקי לוי: אתה יודע איזה ילדים טובים אנחנו?

מיקי לוי: עד עכשיו הגעת לאן שהגעת.

יעקב אשר: אני רוצה לעדכן את חברי הוועדה במשהו.

יעקב אשר: יש לנו עוד שני חוקים שמחכים בתור היום, שפוקעים בחצות הליל.

מיקי לוי: אז, אדוני, למה הביאו את הנורבגי?

מיקי לוי: מה כל כך היה דחוף אתמול בלילה?

יעקב אשר: זה כבר אמרת בהתחלה, ואין לי תשובה.

יעקב אשר: זאת אומרת, יש לי, אבל בתוכנית אחרת.

לחברי הוועדה: לכן אני מבקש, בואו נחלץ חושים ונמשיך הלאה.

לחברי הוועדה: ולא נשנה היום לא את משרד המשפטים ולא את משרד הבריאות.

קארין אלהרר: לאן הגענו?

יעקב אשר: הגענו לסעיף – תגיד לאיזה סעיף הגענו.

גור בליי: עכשיו 3.

יעקב אשר: הלאה, גור.

יעקב אשר: אני מבקש עכשיו להפריע, להתקדם.

גור בליי: אני אקריא את 3–6 שהם סעיפים כלליים.

יעקב אשר: רגע, אני רוצה לסכם לגבי הנושא של ההפגנות – אני מבקש, וגם חברי הוועדה ביקשו מהצוות המשפטי, לנסות להגיע לניסוח.

יעקב אשר: אני לא רוצה להגיד אם זה לא ילך, אבל אני כן אומר, כי אני רוצה להיות גלוי.

קארין אלהרר: זה ילך.

יעקב אשר: רגע, קארין, תגידי פרק תהילים וזה ילך, בעזרת השם.

יעקב אשר: אבל אני אומר עוד פעם: לא ייקוב הדין את ההר.

יעקב אשר: אני רוצה את זה, אני דורש את זה, אני מבקש את זה ביחד אתכם, תעשו מאמץ.

מיקי לוי: אדוני אולי יוכל להרשות לחבר הכנסת סגלוביץ' להיות שותף בבקשה, אם זה בסדר מבחינתכם?

יעקב אשר: קודם כול, הוא שותף סמוי כל הזמן פה.

יעקב אשר: אחד.

מיקי לוי: בסדר.

מיקי לוי: הבנתי.

מיקי לוי: לא נשאלה השאלה.

יעקב אשר: שתיים, אני מנחה את היועץ המשפטי, לעדכן את עורך דין סגלוביץ' במה שהצלחתם להשיג, וגם במה שלא הצלחתם להשיג, אם לא הצלחתם.

יעקב אשר: ואמרתי משהו כשלא היית פה, סגלוביץ'.

אלי אבידר: לעדכן זה לא שותף לניסוח.

יעקב אשר: לעדכן תוך כדי ניסוח, זה בסדר.

יואב סגלוביץ': אני הקשבתי, שכל עבירות המאסר ירדו.

יעקב אשר: בדיוק.

יעקב אשר: שוב, ירדו מהנוסח הזה.

יעקב אשר: בחוק הגדול – לטוב ולמוטב, לשני הצדדים.

יעקב אשר: כולם.

קארין אלהרר: יעקב, תן ליהנות מזה שירד המאסר.

יעקב אשר: כן, אבל, קארין, את רוצה שזה גם ירד?

יעקב אשר: בואי נתקדם.

קארין אלהרר: יאללה.

גור בליי: אנחנו עוד מעט נגיע לכל הקנסות.

גור בליי: אלה סעיפים סטנדרטיים יחסית.

גור בליי: עוד מעט נקריא את הטבלה עצמה.

יעקב אשר: הלאה.

קארין אלהרר: וואי, זה יותר גרוע מהפסיכומטרי.

גור בליי: עכשיו אנחנו ב-7, שהוא סעיף מהותי יותר.

גור בליי: תיכף נציגי הממשלה יסבירו את זה.

קארין אלהרר: מה זה הדבר הזה?

יעקב אשר: תעצור פה אולי?

גור בליי: אני אקריא את הכול, את המסגרת.

יעקב אשר: אוקיי.

אלי אבידר: כך זה לא טוב.

יעקב אשר: רגע, נדון.

אלי אבידר: כי זה מוטה פוליטית.

יעקב אשר: אבל נדון עוד דקה.

קארין אלהרר: זה לא יעלה על הדעת, הדבר הזה.

יעקב אשר: תן לסיים.

גור בליי: עכשיו אני חושב שכדאי שנציגי הממשלה יסבירו, מה זה תו סגול ומה זה כל פרט.

יעקב אשר: זהו.

יעקב אשר: תעצור כאן.

יעקב אשר: אני מבקש הסבר קצר.

יעקב אשר: חברי הוועדה, אם יש משהו מאוד מנצנץ בזה, ננסה לתקן.

אלי אבידר: המילה "פקח".

קארין אלהרר: כן, מאוד מנצנץ.

קארין אלהרר: שאלה כללית.

יעקב אשר: לא, רגע.

יעקב אשר: אני רוצה קודם כול הסבר של משרד המשפטים.

קארין אלהרר: שנייה, אבל לחדד.

קארין אלהרר: יעקב, אני מנסה להבין, מפריטים כאן את כל סמכויות האכיפה של שוטרים.

קארין אלהרר: אני רואה פה "פקח מסייע" – מה זה פקח מסייע?

יעקב אשר: אני רוצה לומר לך דבר אחד.

יעקב אשר: אני לא רוצה להיכנס למונחים המשפטיים ולא למונחים שזרק אלי באמצע, שפקחים ברשויות הם מוטים פוליטית – בסדר, הכול טוב ויפה.

קארין אלהרר: אני לא אמרתי את זה.

יעקב אשר: רגע, תקשיבו.

יעקב אשר: אני הייתי ראש עיר, וכשהיו מצבי חירום, אם זה פיגועים המוניים חלילה, חשודים שהסתובבו או דברים מהסוג הזה, אני רתמתי, בסמכויות שהיו לי לרתום, פקח גם אם הוא פקח חנייה, או לפחות פקח שיש לו סמכויות יותר גדולות, וכאן מדובר על פקחים שהוסמכו, הוא יכול להיות מכפיל כוח לדברים.

יעקב אשר: אם אנחנו מדברים על מסכות ועל דברים מהסוג הזה, אני לא מדבר על דברים מורכבים יותר, דברים שמצריכים ספציפיקציה יותר גדולה שיש לשוטר ואין לפקח.

יעקב אשר: ולכן אני רוצה לשמוע באמת את הסבר משרד המשפטים, לא סתם אמרתי.

יעקב אשר: אבל אם זה לדברים שהם יותר כדי לתת אכיפה, אני אומר לך, אני מסתובב ברחוב, ואני התקשרתי לראש עיר מסוים ואמרתי לו: למה הפקחים שלך לא מעירים כשהם רואים?

יעקב אשר: לפחות תעיר, תבוא עם הפנקס, תתריע.

יעקב אשר: אנחנו כן צריכים את המכפיל כוח הזה.

יעקב אשר: אני הוריתי לפקחים בתקופתי, שהם חייבים להסתכל בתוך המכוניות, לראות אם יש תינוק או לא.

יעקב אשר: זה לא התפקיד שלהם, הם למדו לעשות דוחות על כחול לבן ואדום לבן.

יעקב אשר: אני ביקשתי מהם להסתכל אם יש חפץ חשוד.

יעקב אשר: פקח רב תכליתי זה פקח עם ראש גדול, שמסתכל על עוד דברים.

יעקב אשר: אנחנו היום בתקופה שאנחנו צריכים אכיפה, לא יעזור כלום.

יעקב אשר: אני לא אוהב אכיפה סתם.

יעקב אשר: אבל יש אכיפה שפקחים יכולים לתת סיוע.

יעקב אשר: תחשבו גם על זה.

יעקב אשר: אל תסתכלו על הכול מנקודת מבט כאילו לא יודע מה קרה פה.

יעקב אשר: לכן לא סתם ביקשתי, קארין.

יעקב אשר: אני רוצה לשמוע את עמדת משרד המשפטים בהגדרות האלה, ולאחר מכן אלי אבידר ידבר לפנייך, ולאחר מכן את.

יעקב אשר: אבל אני מבקש, תנצנצו רק את הדברים החשובים.

יעקב אשר: אני לא הולך לשנות את כל החוק הזה היום.

קארין אלהרר: טוב, בסדר, יעקב.

יעקב אשר: הינה, עכשיו אני הבנתי שהבנת.

יעקב אשר: בבקשה, שם ותפקיד לפרוטוקול.

גבריאלה פיסמן: אני ראש אשכול סמכויות שלטוניות, משרד המשפטים.

גבריאלה פיסמן: אכן יש פה לא הפרטה בתפיסה שלנו אלא ביזור.

גבריאלה פיסמן: זאת אומרת, הסמכויות ניתנו לא רק למשטרה, שהיא גוף האכיפה המרכזי גם בתפיסה שלנו, וצריך להישאר כזה וצריך לשמור עליו ככזה, אלא גם לגורמים שהם גורמים מוניציפליים.

גבריאלה פיסמן: זו לא הפרטה, אנחנו מדברים על גורמים שחל עליהם דין משמעתי על פי דין, הם כפופים לאותם תנאים שקובעת הפסיקה – דין משמעתי, זיקה שלטונית במובן של פיקוח.

גבריאלה פיסמן: ולכן בתפיסה שלנו, כבר היום אנחנו מדברים על גורמים שלכולם נתונות סמכויות פיקוח על פי דין.

גבריאלה פיסמן: זאת אומרת, אותו סוג סמכויות שניתנו בהקשר הזה הן סמכויות שכבר מופעלות על ידם.

גבריאלה פיסמן: לא זו בלבד, אלא שבעצם דרשנו שאלה יהיו אותם גורמים של שלטון מקומי, שהם יהיו גורמים שמוכשרים בהכשרה שהיא רלוונטית לעניין מתן הסמכויות.

גבריאלה פיסמן: הגורם שאנחנו מצפים ממנו לבצע את האכיפה שהיא במדרג נורמטיבי או במורכבות יותר גבוהה זו בוודאי משטרת ישראל.

קארין אלהרר: יעקב, לא שומעים אותה.

יעקב אשר: רגע, קארין.

יעקב אשר: יש לנו פה מה שנקרא "דילמת המשאית", איזה ילד להוריד קודם ואיזה ילד אחר כך, בחוקים אחרים.

יואב סגלוביץ': זה חלק מהמגפה של התקש"ח.

יעקב אשר: מה לעשות?

יעקב אשר: בסדר.

יואב סגלוביץ': יש נגיפים מסתובבים.

יעקב אשר: אנחנו נפיק את הלקחים ונעיף את מי שהיה קשור לעניין הזה עד היום.

יעקב אשר: יש לך כוח לעשות את זה, תעשה את זה היום.

יואב סגלוביץ': לא, רק דבר אחד, מאחר שאני יודע שמגיעים, רק את הסדר לעשות; רק שנדע מה מגיע, נוכל להתכונן בצורה רצינית.

יואב סגלוביץ': זה הכול.

יואב סגלוביץ': זו הבקשה היחידה.

קארין אלהרר: בדיוק.

קארין אלהרר: אבל אמרנו את זה מהתחלה, יואב.

יעקב אשר: כיושב-ראש אני מצטרף לבקשתך.

יעקב אשר: גם עליי זה נוחת ככה.

יעקב אשר: אז מה לעשות שאני אחראי?

יואב סגלוביץ': לא, אתה לא אחראי על זה.

יעקב אשר: אז ייתלו אותי בכיכר העיר, על זה שאני אחראי.

יואב סגלוביץ': לא, אתה לא אחראי על זה.

יואב סגלוביץ': אבל אני חושב שכן משרד המשפטים בסוף הוא זה שמשגר את זה.

יואב סגלוביץ': וכשנדע מה משרד המשפטים - - -

קארין אלהרר: יעקב, אבל זה לא אחריות.

יעקב אשר: משרד המשפטים.

גבריאלה פיסמן: אז אני אומר לאדוני.

גבריאלה פיסמן: אנחנו עברנו על רשימת הפקחים, על ההכשרות שכל פקח עובר, כדי לדעת שאנחנו אכן מכוונים לפקחים שניתנו להם הכשרות - - -

יעקב אשר: את שלמה עם זה מבחינה - - -

גבריאלה פיסמן: רגע, שנייה.

גבריאלה פיסמן: תוך כדי הבדיקה הסתבר לנו שיש פקחים שהוסמכו לפי חוק העבירות המנהליות, שלא קיבלו הכשרה לעניין הפעלת הסמכויות.

גבריאלה פיסמן: ולגבי אותם פקחים ביקשנו להפסיק את ההסמכה שלהם.

גבריאלה פיסמן: ולכן בסעיף קטן (3) - - -

יעקב אשר: והורדתם אותם מהרשימה כאן?

גבריאלה פיסמן: זה עד למועד פרסום הצעת החוק, זה ה-7 ביוני.

גבריאלה פיסמן: החל ממועד זה, פקחים שהוסמכו בהכשרה המינורית של העבירות המנהליות, לא יוכלו להפעיל את הסמכויות - - -

יעקב אשר: מפסיקים.

יעקב אשר: יפה, כי זה החברים גם לא הבינו קודם לפי הנוסח.

ניצן רוזנברג: רגע, זה לא שהם מפסיקים, זה פשוט אלה שהוסמכו עד ה-7 ביוני עדיין ימשיכו לעבוד.

גור בליי: והאחרים לא.

ניצן רוזנברג: - - - להסמיך פקחים חדשים לאחר ה-7 ביוני.

גבריאלה פיסמן: אנחנו לא פוגעים באותם פקחים שכבר הוסמכו - - -

יעקב אשר: הבנתי.

יעקב אשר: אבל לא תהיה הסמכה המונית ותוספת.

גבריאלה פיסמן: נכון.

גבריאלה פיסמן: אז זה בסעיף הבא, שעוד לא הגענו אליו.

יעקב אשר: אז נגיע אליו.

גור בליי: רגע, אבל את יכולה רק להסביר על (ב), הפרדה בין שוטר למי - - -

קארין אלהרר: לא, זה חשוב.

יעקב אשר: נגיע אליו.

יעקב אשר: קארין, חמש דקות אנחנו בסעיף הזה.

יעקב אשר: הלאה.

גבריאלה פיסמן: אז רק עוד הפרדה חשובה בין הסמכויות שניתנו לשוטרים לבין הסמכויות שניתנו לפקחים האחרים.

גבריאלה פיסמן: אנחנו מדברים על פקחים, שמה שניתן לגביהם זו אכיפה במרחב הציבורי ואכיפה כלפי בתי עסק.

גבריאלה פיסמן: זאת אומרת, שכרגע למשל העבירה של עטיית המסכה לא ניתנה לפקחים של הרשויות המקומיות.

יעקב אשר: דווקא זה לא?

גבריאלה פיסמן: יש בקשה של הממשלה כן לאפשר גם את האכיפה של העבירה של עטיית מסכה על ידי הפקחים של הרשויות המקומיות.

גבריאלה פיסמן: אני אסביר מה העמדה שלנו בהקשר הזה.

גבריאלה פיסמן: אנחנו חשבנו שיש קושי עם אכיפה של עבירה שמכוונת כלפי הפרט, ויש בה קלות מאוד מאוד גדולה בעבירה הזאת.

קארין אלהרר: צודקת.

גבריאלה פיסמן: כולנו חוטאים בהפרת החובה הזאת.

יעקב אשר: כן, מנהל החנות הוא גם פרט.

קארין אלהרר: לא, אבל יש לו רישוי עסקים.

יעקב אשר: אבל בסדר, נשאיר את זה לדיון הגדול.

גבריאלה פיסמן: רק עוד אמירה אחת בהקשר הזה.

גבריאלה פיסמן: מאחר שהפרת החובה היא מאוד מאוד קלה, היה לנו חשש מזה שהיא תיאכף על ידי הרשויות המקומיות.

יעקב אשר: אני הבנתי.

יעקב אשר: והבנתי שלא נספיק ללבן את זה היום.

יעקב אשר: ולכן אני דוחה את זה לטקט הבא.

יעקב אשר: הלאה.

יעקב אשר: חברים, תנו לי לנהל את הישיבה.

יעקב אשר: אני לא כזה אדם עז פנים, אבל אני רוצה להיות פרקטי.

גבריאלה פיסמן: רק משפט אחד בהקשר הזה.

גבריאלה פיסמן: ככל שיהיה גורם מרכזי, כמו משטרת ישראל, שלוקח על עצמו להנחות את הרשויות המקומיות באכיפה הזו, גם הדבר הזה הוא מהלך אפשרי, ואנחנו נשמח - - -

יעקב אשר: נדון בו בחוק הגדול.

אלי אבידר: אפשר להגיד משהו לגבי הרשויות?

יעקב אשר: אלי אבידר, ודאי.

אלי אבידר: אמרתי משהו לגבי הנושא של הפקחים.

אלי אבידר: הפקחים שואבים את הסמכות שלהם ואת ההוראות שלהם מראש עיר.

אלי אבידר: ראש עיר הוא סמכות פוליטית.

אלי אבידר: זה משהו שונה לחלוטין מאשר משטרה.

אלי אבידר: משטרה – יש לה תקנות, יש לה חוקים, היא לא מחויבת - - -

יעקב אשר: זה מה שהיא הסבירה עכשיו בעצם.

יעקב אשר: היא כיוונה לדעתך.

אלי אבידר: אז אני מת להגיד את זה עוד פעם.

אלי אבידר: ככה זה חברי כנסת.

אלי אבידר: מה תעשה, מת להגיד את זה עוד פעם.

אלי אבידר: לא צריך להנחות את הפקחים, לדעתי צריך להוריד.

אלי אבידר: ואני חלוק עליך כשאתה אומר: אנחנו זקוקים לאכיפה.

אלי אבידר: תקשיבו, אנחנו כבר שלושה חודשים בסופר אכיפה שלא הייתה כאן מקום המדינה.

אלי אבידר: כאילו תרגיעו.

אלי אבידר: מה קרה?

יעקב אשר: לא, ממש לא.

יעקב אשר: עד לפני כמה ימים לא היה דוח אחד על מסכות ועל דברים כאלה.

אלי אבידר: עזוב, אנחנו בסופר אכיפה.

יעקב אשר: נכון?

יעקב אשר: זה התחיל רק לאחרונה, המשטרה.

קריאה: יש דוחות, רק - - -

יעקב אשר: לא, מהשבוע האחרון, לא היה קודם.

קארין אלהרר: לא היה.

קריאה: בשבוע האחרון מיקדנו עוד יותר את הנושא.

קריאה: דרך אגב, חשוב פה להגיד שכל סוגיית המסכות, זה אף פעם לא בא שאזרח שהולך ברחוב לא מסכה ישר מקבל דוח.

קריאה: יש פה פעילות שמתחילה בהסברה בכל נושא.

קריאה: השוטרים בשטח יודעים – קודם כול הסברה.

קריאה: האכיפה עצמה, הדוח עצמו - - -

יעקב אשר: היא יותר לסרבנים.

קריאה: בדיוק.

קריאה: הוא בעשייה האחרונה של השוטר, אחרי שהוא מסביר ורואה שהאזרח באמת מבין ומוציא מסכה והולך עם מסכה .

קריאה: ורק כאשר סרבן, שאתה רואה שהוא עושה את זה כי הוא בעצם מסרב לעמוד במה שכל אזרחי מדינת ישראל אמורים לעמוד, רק אז הוא מקבל דוח.

קריאה: ואני חושב שכל מי שיושב פה בוועדה מצפה משוטר גם לעשות את זה.

קארין אלהרר: מסכים.

קארין אלהרר: נכון.

יעקב אשר: טוב, תודה רבה.

יעקב אשר: אנחנו ממשיכים.

מיקי לוי: יואב, אנחנו לא נעשה פיליבסטר אם נגיע לידי סיכום.

יעקב אשר: דבר בשקט, שאני לא אשמע את זה.

מיקי לוי: לא, אתה מכיר אותי, אני לא עושה לך פיליבסטר אם אתה בא לקראתי.

אלי אבידר: יעקב, אנחנו אומרים דברים טובים.

אלי אבידר: ולא צריכים לעשות פיליבסטר אם מגיעים לסיכום.

יעקב אשר: אני בסוף מביא לכם את הדברים העיקריים – לא לכם, אני מביא את זה לעצמי, למצפוני שלי.

אלי אבידר: יעקב, אמרתי לך כבר, שבקורונה שקלתי לשים כיפה, כי יש השגחה עליונה ששומרת עלינו שזה לא יתפרץ.

קריאה: אף פעם לא מאוחר, אלי.

אלי אבידר: תודה.

אלי אבידר: טוב שהזכרת לי.

יעקב אשר: ועכשיו אתה שוקל לשים מאיזו סיבה?

יעקב אשר: תודה רבה.

אלי אבידר: עכשיו תזרום איתנו מה שאנחנו אומרים.

יעקב אשר: מה עם הכיפה?

אלי אבידר: לא, זה יגיע.

יעקב אשר: אוקיי, גור, תמשיך.

ניצן רוזנברג: גבי, מה עם הנושא של הסמכות של השוטר בלבד לאכוף את העבירה של בידוד?

ניצן רוזנברג: סעיף 7(ב).

גבריאלה פיסמן: אמרתי, ככלל עבירות שמכוונות כלפי הפרט, כרגע נאכפות רק על ידי משטרת ישראל.

ניצן רוזנברג: כן, אבל כיום זה לא כתוב בנוסח.

ניצן רוזנברג: והשאלה אם אנחנו רוצים להוסיף את זה, זה מה שכתוב פה לפי פרט (1), שזה חובת הבידוד, כך שרק שוטר יוכל לאכוף את זה, או שוטר וגם פקח שהוא עובד מדינה.

קארין אלהרר: לא, רק שוטר.

יעקב אשר: רגע, קארין.

גבריאלה פיסמן: אז אני אסביר בהקשר הזה.

גבריאלה פיסמן: היום משטרת ישראל כן מסתייעת במפקחים שהם עובדים מדינה, שמונחים על ידה באופן ישיר, בהקשר של אכיפת הבידוד הביתי וביחס לחוזרים מחו"ל.

קארין אלהרר: זה לא טוב.

גבריאלה פיסמן: מדובר על - - - שצפוי כן - - -

יעקב אשר: לא, בחוזרים מחו"ל זה משהו אחר.

קריאה: חשוב להדגיש שזה ביחס רק לחוזרים מחו"ל.

יעקב אשר: וזה רק לחוזרים מחו"ל, וזה פקידי ממשלה מרשות ההגירה בטח.

קריאה: זה לא למבודדים שקיבלו הנחיה להיכנס לבידוד.

קריאה: זה רק לחוזרים מחו"ל.

קריאה: חשוב להגיד את זה.

ניצן רוזנברג: אז מה לגבי אלה שקיבלו הנחיה להיות בבידוד?

קארין אלהרר: מי אלה הפקחים האלה?

גור בליי: לא, זה פרט (1).

ניצן רוזנברג: פרט (1) זה לא זה שחוזר מחו"ל.

ניצן רוזנברג: פרט (1) זה זה שנמצא בבידוד.

ניצן רוזנברג: פרט (9) זה הבידוד - - -

יעקב אשר: אז יש פה אולי לקונה או חוסר בהירות.

גבריאלה פיסמן: לא, שנייה.

גבריאלה פיסמן: בתפיסה שלנו, מפקח שהוא עובד מדינה, ויש לו סמכויות מהסוג הזה, סמכויות על פי דין, הוא כבר היום בשגרה פועל ונמצא באינטראקציה עם אוכלוסייה אזרחית באופן שוטף, ומונחה באופן ישיר על ידי משטרת ישראל, קבענו הוראות פרטניות בסעיף הבא - - -

קארין אלהרר: איך הוא מונחה?

יעקב אשר: בסעיף הבא יש הוראות פרטניות.

יעקב אשר: נגיע לזה.

יעקב אשר: הלאה.

גבריאלה פיסמן: בהקשר הזה אין מניעה שגם בהקשרים של אכיפת בידוד ביתי הוא יפעיל את הסמכויות שניתנו.

יעקב אשר: למה את מתכוונת אכיפת בידוד ביתי?

יעקב אשר: הרי אמר כרגע נציג המשטרה, שהאנשים הללו, שהם פקידי ממשלה, הם בחלק הזה של החוזרים מחו"ל.

יעקב אשר: זאת אומרת, הם רק בקטע כשהם חזרו ונותנים להם את ההוראות וההנחיות או הם גם - - -

קארין אלהרר: היא אומרת לך שלא.

יעקב אשר: רגע, היא לא אמרה לי עוד.

גבריאלה פיסמן: אמרתי שהפרקטיקה כיום היא שהמפקחים שהם עובדי מדינה פועלים בהקשר של החוזרים מחו"ל.

גבריאלה פיסמן: בתפיסה שלנו הם יכולים, בהנחיות פרטניות של המשטרה - - -

יעקב אשר: ומה מותר לאנשים האלה לעשות?

גבריאלה פיסמן: לדרוש את אותם דברים שכתובים בסעיף הבא, שעוד לא הגענו אליו: לדרוש הזדהות, לדרוש - - - מסמכים.

קארין אלהרר: זה הזוי.

יעקב אשר: רגע, זה לא הזוי.

גבריאלה פיסמן: לדרוש - - - ומסמכים.

גבריאלה פיסמן: להיכנס לבית מגורים זה יהיה בצו שיפוטי.

יעקב אשר: לא, בסדר, זה לא יהיה בכל מקרה.

גבריאלה פיסמן: בצו שופט.

גבריאלה פיסמן: זה לפי הקונספט החדש.

גבריאלה פיסמן: ולהטיל את הקנס המנהלי.

יעקב אשר: אוקיי.

יעקב אשר: אז אני חושב - - -

יואב סגלוביץ': להיכנס לרכב גם.

גבריאלה פיסמן: להיכנס לרכב.

יעקב אשר: שוב, אבל איך זה מסתדר עם מה שאמרה מקודם משטרת ישראל?

יעקב אשר: משהו פה לא ברור לי.

קריאה: לא, זה ברור, כי מה שקורה זה שאנחנו הגדרנו: מי שמבצע את הפיקוח על המבודדים שקיבלו הנחיה להיכנס לבידוד, זה כוח משטרה מחוזי מוגדר, שעושה את העשייה הזאת יום-יום, וזה כוח ספציפי, עם מפקד בדרגת סנ"צ, שמנהל את כל הכוח הזה.

יעקב אשר: אוקיי.

יעקב אשר: ואיך נכנסים האזרחים לפה?

קריאה: יפה.

קריאה: האזרחים נכנסים בהקשר, שברגע שהכניסו את זה שבאים מחו"ל, צריכים להיכנס ל-14 יום בידוד, אנחנו, המשטרה, אמרנו: חבר'ה, אנחנו לא נצליח לאכוף גם פה וגם פה, אין לנו מספיק שוטרים לעשות גם משימות שגרה, גם פעילות מבצעית וגם לאכוף את אלה שבאים מחו"ל.

קריאה: ואז נכנסה סוגיית הפקחים, שהם פקחים ממשלתיים, שדרך אגב, הם צמודים לאנשי משטרה.

יעקב אשר: זאת אומרת, הם באים ביחד איתם?

קריאה: הם לא עובדים בשטח איך שבא להם.

יעקב אשר: הבנתי.

יעקב אשר: אומר יואב בתור יועץ שלי, שזה לא בעייתי.

יעקב אשר: גם אני חושב ככה.

יעקב אשר: אם זה אחריות שלכם, שאתם מאשרים אותם שמית מה שנקרא.

קריאה: חד משמעית.

קארין אלהרר: הם מלווים על ידי שוטר?

קריאה: השוטרים הם אלה שבעצם אמונים עליהם.

קריאה: יש כוח משטרה שאמון עליהם, אבל יכול להיות ששני פקחים ילכו ויעשו תהליך בדיקה של מבודד שהגיע מחו"ל ללא שוטר איתם ביחד, אבל הוא תמיד יהיה בקשר איתם, ויש להם את הטלפון שלו, ואם צריך הוא יגיע לשם.

קריאה: ככה שזה תמיד פעילות משותפת.

קריאה: לא, הם לא ייכנסו.

קריאה: אני אסביר, זה נורא חשוב, היא בעצם הרימה לי פה לאיזה משהו להסביר אותו.

יעקב אשר: אז זה חשוב.

יעקב אשר: היא תמיד עושה דברים טובים, קארין, גם כשאני מתרגז.

קריאה: חשוב להגיד, שברגע שהפקח נקלע לאירוע שמתחיל להיות מורכב, אז הוא מונחה ליצור קשר עם השוטר, עם קצין המשטרה שאיתו הוא בקשר יומי מתחילת המשמרת, על מנת שיגיע ויעשה את התהליך איתו ביחד.

קריאה: חשוב להגיד את זה.

קארין אלהרר: מה זה אירוע מורכב?

קריאה: אירוע מורכב זה אם עכשיו הגענו למבודד ויצרנו קשר טלפוני ואמרנו לו: אוקיי, עכשיו תצא מהמרפסת – אני לא נכנס אליו הביתה.

קריאה: דרך אגב, זו העבודה, אני לא מגיע אליו הביתה בכלל.

קריאה: זה קו אחרון אחרון שאני מגיע אליו.

קארין אלהרר: אוקיי.

קארין אלהרר: הבנתי.

קארין אלהרר: מעולה.

קארין אלהרר: תודה.

גור בליי: אז אני רק רוצה לחדד לפרוטוקול, בשביל שהדברים יהיו ברורים, שלא ייווצר איזשהו בלבול על הדבר הזה: לגבי שוטר, הדברים שרק שוטר מוסמך להטיל בגינם קנס, זה בעצם סירוב לפיזור התקהלות, עטיית מסכה, בידוד במלונית ויציאה מאזור מוגבל, נכון?

ניצן רוזנברג: לא, אז הבידוד במלונית עכשיו עובר - - -

גור בליי: אתם רוצים להעביר את הבידוד במלונית?

גור בליי: לא, סליחה, ירד (9).

גור בליי: שוטר זה עטיית מסכה, סירוב לפיזור התקהלות, והנושא של פרט (10), שזה היציאה ממקום מגורים באזור מוגבל שלא למטרה מותרת.

גור בליי: נכון?

גור בליי: זה שוטר.

גבריאלה פיסמן: אלה סמכויות בלעדיות של שוטר.

גור בליי: אלה בלעדיות של שוטר.

גור בליי: עכשיו, שוטר ומפקח שהוא עובד מדינה זה לאכוף את בידוד הבית, שזה פרט (1); את פרט (8), שזה הנושא של התחבורה הציבורית; והנושא של (9), שזה הנושא של המלוניות.

גור בליי: זה גם שוטר וגם מפקח מטעם - - -

יעקב אשר: מצוין.

גור בליי: נכון, זה ברור?

יעקב אשר: ברור לכולם.

גור בליי: ועכשיו, רק עוד דבר אחד, סעיף קטן (ג), כל הנושא של המפקחים הנוספים, עובדי הרשויות המקומיות הנוספים, זה בעצם אכיפת תו סגול מול בתי עסק.

גור בליי: וזה בעצם עובד רשות מקומית שהוסמך לפי סעיף 28(א)(2) ו-(ב)(1) לחוק רישוי עסקים, ועובד רשות מקומית שהוסמך לפי 3(א) לחוק רשויות מקומיות (אכיפה סביבתית – סמכויות פקחים).

גור בליי: נכון?

מיקי לוי: בדיוק.

יואב סגלוביץ': גור, למרות שהבנתי, אני רוצה לחדד את זה עוד פעם, שאני אבין.

יואב סגלוביץ': לא מטריד אותי השוטר, לא המפקח שהוא עובד מדינה, לא עובד רשות מקומית שהוסמך.

יואב סגלוביץ': אני רוצה לדבר על פקח עירוני, לרבות פקח מסייע.

יואב סגלוביץ': הם רק בעסקים?

גבריאלה פיסמן: הם בעסקים ובמרחב הציבורי ובהקשרים - - -

יעקב אשר: באיזה הקשרים?

יעקב אשר: כי אמרת שלא מסכות.

קריאה: לא, היה להם בעבר.

יואב סגלוביץ': אבל היום.

תמר ליברטי: היו בעבר איסורי השהייה בחופי הים - - -

קריאה: היום זה רק כלפי צו סגול, בתי עסק.

יעקב אשר: יואב, הם אמרו לפרוטוקול, זה ברור גם לייעוץ המשפטי.

יעקב אשר: אתה רוצה לנסח?

יעקב אשר: זה מקצוע קשה, תאמין לי.

יואב סגלוביץ': לא, אני לא רוצה לנסח, אני לא יכול להתחרות בהם.

יואב סגלוביץ': אני רק אומר: אם אני שואל את השאלה, סביר להניח שאנשים - - -

יעקב אשר: את זה נתקן בגדול.

יואב סגלוביץ': לא, אבל מה הבעיה להוסיף תו סגול - - -

יעקב אשר: תתחיל מה הבעיה, שמונה יועצים משפטיים יסבירו לך.

יואב סגלוביץ': אני מראה לך עכשיו שלושה - - -

יעקב אשר: אדוני, אתה מדבר עם איש עם זקן לבן, והוא לא כל כך מבוגר.

יעקב אשר: אני יודע איך משנים דברים חזק ואיך משנים כרגע דברים - - -

יואב סגלוביץ': שלוש מילים.

יעקב אשר: אבל חבל על הזמן – בבקשה, תציע.

יואב סגלוביץ': אני אגיד מדוע זה לא חבל על הזמן.

יואב סגלוביץ': תראה, החרדה הגדולה או הדאגה הגדולה היא מאותם דברים שאמרה קארין קודם, זה מההפרטה של נושאים של אכיפה.

יואב סגלוביץ': אני מאוד בעניין שלא צריך להפריט, אבל במקרה הזה זה לא הפרטה זה ביזור, או בוא נגיד שזו הפרטה מותרת לנוכח המצב.

יואב סגלוביץ': ועל כן יש משמעות, כולנו יודעים מה זה תו סגול, זו שפה שמדברים אותה ומשרד הבריאות מדבר אותה.

יואב סגלוביץ': אז עכשיו אני יודע שפקח, שהוא לא עובד רשות מקומית, הוא הליגה השלישית.

יואב סגלוביץ': הוא לא הליגה הראשונה, זה המשטרה, הוא רק תו סגול.

יואב סגלוביץ': מחר-מוחרתיים אף אחד לא ישתגע במשרד הבריאות, לא המנכ"ל, לא משנה למנכ"ל, לא המשנה של המשנה, וישים דברים.

יואב סגלוביץ': למה?

יואב סגלוביץ': כי כתוב פה תו סגול.

יואב סגלוביץ': זה הכול, זאת ההצעה.

יואב סגלוביץ': ולכן מאחר שאנחנו מדברים על זה, זה אפשרי.

גבריאלה פיסמן: זה לא מינוח של חקיקה.

גבריאלה פיסמן: אתה מבקש חידוד של מה שכתוב כאן.

יעקב אשר: אני עולה רגע להצבעה.

יעקב אשר: אנחנו נדלג על הסעיף של - - - אני אחזור ונדון בו.

יואב סגלוביץ': מה נדון בו?

יואב סגלוביץ': הוא ירד.

יואב סגלוביץ': היה בטוויטר.

יעקב אשר: רגע.

יעקב אשר: איך הוא יורד?

יעקב אשר: הוא יורד ככה, הוא יורד ככה?

יואב סגלוביץ': אדוני היושב-ראש, רק שאלה.

יואב סגלוביץ': גור, אני העליתי משהו שאפשר למצוא לו פתרון, והוא חשוב.

יואב סגלוביץ': אם יש הסכמה, אז אפשר לעשות את זה.

יואב סגלוביץ': אם אין הסכמה, אז בסדר, לא נלך על זה לרב.

גבריאלה פיסמן: יש הסכמה.

גבריאלה פיסמן: זו הכוונה.

גור בליי: מה, לכתוב את המילים?

גבריאלה פיסמן: לא, תו סגול אנחנו לא נכתוב, כי זה לא מינוח של חקיקה.

גבריאלה פיסמן: אבל אולי אפשר לנסות להבהיר את סעיף קטן (ג) ולחדד שזה לגבי בתי עסק.

יואב סגלוביץ': תראו, כי בזווית המסתכל, עוד פעם, אני מסתכל על אזרח, אני אומר: יש חשיבות לדבר הזה, בייחוד שהתהליך הוא מהיר וכו'.

גבריאלה פיסמן: גור, נשמח לשבת יחד ולראות.

גור בליי: בסדר.

יואב סגלוביץ': כל פתרון שזה יהיה יותר ברור לאזרח, זה מקובל עליי.

קארין אלהרר: אלי, מה אתה מביא לו רעיונות?

גור בליי: אולי, לעניין אופן הפעלת בתי עסק בהתאם להגבלות הפעילות?

מיכל גולדברג: לא, גור, אני מנסה להבין, איפה אתה מציע להוסיף את התוספת?

גור בליי: אני חושב שלפני המילים "לפי פרט (8א) עד (8ד) ו-(8ח) עד (8יא)".

גור בליי: להוסיף פה איזשהו הסבר של כמה מילים במה מדובר.

קריאה: כתוב באיזה מקום שהוא חנות או עסק.

קריאה: זה די ברור.

מיכל גולדברג: הקנס הוא אך ורק להפרה שמפורטת באותה תקנה ספציפית.

מיכל גולדברג: היא מאוד מאוד ספציפית.

יואב סגלוביץ': שמה?

תמר ליברטי: לא, גם כתוב שמתייחסים לחנויות ולעסקים.

מיכל גולדברג: הקנס, אם ניקח לדוגמה את פרט 6, הפרה של תקנה 6(3) לתקנות הגבלת פעילות.

מיכל גולדברג: אז אני מתנצלת שצריך לעשות את ההפניות, אבל ככה זה פשוט עובד.

מיכל גולדברג: ותקנה 6(3) היא מאוד ספציפית, היא מדברת על הפרות מאוד מאוד מסוימות וספציפיות.

יעקב אשר: אני רוצה רגע לעשות איזושהי פאוזה, חברי הוועדה.

יעקב אשר: יש שני חוקים שאם לא מתחילים לדון בהם עכשיו – מה לעשות?

יעקב אשר: איך אומרים, גנבת לי את החיוך מהפה.

יעקב אשר: אתם כרגע במשהו שאפשר לסיים?

יעקב אשר: כי אני רוצה לעשות את ההפסקה בבקשה.

גור בליי: כן, סיימנו.

גור בליי: רק לסכם, אנחנו נראה אם אנחנו יכולים להכניס משהו פה בנוסח ברוח הבקשה של חבר הכנסת סגלוביץ' לעניין סעיף 7(ג).

גור בליי: מסלול מזונות בהוצאה לפועל.

יעקב אשר: מסלול מזונות בהוצאה לפועל, שהם חוקים יחסית מהירים מאוד.

יעקב אשר: והסדר התדיינויות בסכסוכי משפחה.

יעקב אשר: ואתם תצביעו על זה פה אחד, לדעתי, כולם.

יעקב אשר: אבל ודאי שאני ממליץ לכם להיות כאן.

יעקב אשר: יש לנו אישור מיושב-ראש הכנסת לנהל את הדיונים גם בזמן המליאה.

יואב סגלוביץ': יש לנו מה להגיד במליאה.

יעקב אשר: בסדר.

יעקב אשר: יש דרכים.

יעקב אשר: ולכן אני כרגע עוצר את הדיון כאן.

יעקב אשר: אנחנו בתחילת הדיון הבא נתחיל עם המוקש נעל הגדול.

אלי אבידר: מה זה?

גור בליי: הכניסה לבתי מגורים ללא צו.

אלי אבידר: אמרת שמורידים את זה, לא?

מיקי לוי: רגע, הדרך.

יעקב אשר: איך חבלן משטרתי - - -

אלי אבידר: תוריד.

אלי אבידר: מה איך?

אלי אבידר: תוריד את זה.

יעקב אשר: אתה מוריד, יורד לך רגל.

אלי אבידר: בשביל מה לדון במשהו - - - תוריד.

אלי אבידר: אין דיון.

יעקב אשר: אוקיי.

יעקב אשר: ולכן יש הפסקה כרגע.

יעקב אשר: אני היום, בעזרת השם ובעזרת חבריי, מעביר היום את התקנות, אני מקווה לרוב שביעות רצוננו.

יואב סגלוביץ': היום זה יגיע למליאה?

יעקב אשר: אני מאוד מקווה.

יואב סגלוביץ': לא, התוכנית היא - - -

יעקב אשר: אז חלק כבר העפנו.

יעקב אשר: אז יש עוד מוקש אחד שאני רוצה לדבר עליו, להסיר אותו, למרות שכבר דפנה ליאל הסירה אותו.

אלי אבידר: דפנה ליאל יודעת יותר מהממשלה.

יעקב אשר: חבר'ה, תנו לי קצת ליהנות מהעבודה גם כן, זה לא יפה.

יעקב אשר: כל היום אני רואה פקחים ושוטרים ועורכי דין ומשרד בריאות.

יעקב אשר: תנו לנו משרד תרבות, משהו מעניין יותר.

יעקב אשר: חברים, אני רוצה שהמזונות יעברו עכשיו.

יעקב אשר: זו חובה שלנו.

יעקב אשר: אוסאמה מעביר אותם עכשיו מהר.

יואב סגלוביץ': יעקב, נצטרך גם עליהם ללכת למליאה, נכון, על המזונות?

אלי אבידר: יעקב, אתה תיתן לי פעם להחליף אותך או שזה לא יקרה?

יעקב אשר: זה יקרה.

יעקב אשר: אתה עכשיו בתקופת מבחן.

יעקב אשר: הישיבה הופסקה.

יעקב אשר: יודיעו לכם כמה דקות קודם.